Prilog

OBRAZLOŽENJE

PRORAČUNA GRADA BUZETA

ZA 2023. GODINU I PROJEKCIJE ZA 2024. I 2025. GODINU

**SADRŽAJ**

[1 UVOD U PRORAČUN 3](#_Toc119400568)

[1.1 Metodologija izrade proračuna 3](#_Toc119400569)

[1.2 Opći podaci proračuna 4](#_Toc119400570)

[2 OBRAZLOŽENJE OPĆEG DIJELA 5](#_Toc119400571)

[2.1 Račun prihoda i rashoda 5](#_Toc119400572)

[2.1.1 Prihodi 5](#_Toc119400573)

[2.1.2 Rashodi 7](#_Toc119400574)

[2.1.2.1 Rashodi prema ekonomskoj klasifikaciji 7](#_Toc119400575)

[2.1.2.2 Rashodi po izvorima financiranja 10](#_Toc119400576)

[2.1.2.3 Rashodi po funkcijskoj klasifikaciji 10](#_Toc119400577)

[2.2 Račun financiranja 11](#_Toc119400578)

[2.2.1 Primici 11](#_Toc119400579)

[2.2.2 Izdaci 11](#_Toc119400580)

[2.3 Preneseni višak 11](#_Toc119400581)

[2.4 Projekcija proračuna Grada Buzeta za 2024. i 2025. godinu 12](#_Toc119400582)

[3 OBRAZLOŽENJE POSEBNOG DIJELA 13](#_Toc119400583)

[**3.1** **Razdjel 200: Upravni odjel za opće poslove, društvene djelatnosti i razvojne projekte** 13](#_Toc119400584)

[3.1.1 Program 1000: JAVNA UPRAVA I ADMINISTRACIJA 13](#_Toc119400585)

[3.1.2 Program 1001: AKTIVNOSTI SLUŽBE 15](#_Toc119400586)

[3.1.3 Program 1002: PREDSTAVNIČKO I IZVRŠNO TIJELO GRADA 16](#_Toc119400587)

[3.1.4 Program 1003: ORGANIZIRANJE I PROVOĐENJE ZAŠTITE SPAŠAVANJA 17](#_Toc119400588)

[3.1.5 Program 1004: MJESNA SAMOUPRAVA 18](#_Toc119400589)

[3.1.6 Program 1033: RAZVOJ CIVILNOG DRUŠTVA 19](#_Toc119400590)

[3.1.7 Program 1010: GRAD PRIJATELJ DJECE 21](#_Toc119400591)

[3.1.8 Program 1011: PROGRAM U OBRAZOVANJU 21](#_Toc119400592)

[3.1.9 Program 1012: PREDŠKOLSKI ODGOJ 24](#_Toc119400593)

[3.1.10 Program 1014: OBNOVE I ZAŠTITE SPOMENIKA KULTURE 25](#_Toc119400594)

[3.1.11 Program 1015: OSTALE POTREBE U KULTURI 26](#_Toc119400595)

[3.1.12 Program 1016: PROGRAM JAVNIH POTREBA U SPORTU 27](#_Toc119400596)

[3.1.13 Program 1017: PROGRAM JAVNIH POTREBA U SOCIJALNOJ SKRBI 29](#_Toc119400597)

[3.1.14 Program 1018: PROGRAM JAVNIH POTREBA U ZDRAVSTVU 33](#_Toc119400598)

[3.1.15 Program 1025: RASHODI ZA AKTIVNOSTI U TURIZMU 36](#_Toc119400599)

[3.1.16 Program 1037: UNAPREĐENJE I POBOLJŠANJE IZVANINSTITUCIONALNE SKRBI ZA OSOBE TREČE ŽIVOTNE DOBI NA PODRUČJU GRADA BUZETA 36](#_Toc119400600)

[**3.2** **Proračunski korisnik 36250: Javna vatrogasna postrojba** 37](#_Toc119400601)

[3.2.1 Program 1004: FINANCIRANJE DECENTRALIZIRANIH FUNKCIJA; Program 1005: FINANCIRANJE VATROGASTVA IZNAD MINIMALNOG STANDARDA 38](#_Toc119400602)

[**3.3** **Proračunski korisnik 36268: Dječji vrtić Grdelin** 40](#_Toc119400603)

[3.3.1 Program 1012: PREDŠKOLSKI ODGOJ 40](#_Toc119400604)

[**3.4** **Proračunski korisnik 36284: Pučko otvoreno učilište** 43](#_Toc119400605)

[3.4.1 Program 1013: KULTURA; Program 1015: OSTALE POTREBE U KULTURI 43](#_Toc119400606)

[**3.5** **Proračunski korisnik 42073: Dom za starije Buzet** 46](#_Toc119400607)

[3.5.1 Program 1020: DJELATNOST SOCIJALNE SKRBI SA SMJEŠTAJEM, 47](#_Toc119400608)

[3.5.2 Program 1037: UNAPREĐENJE I POBOLJŠANJE IZVANINSTITUCIONALNE SKRBI ZA OSOBE TREĆE ŽIVOTNE DOBI 49](#_Toc119400609)

[**3.6** **Razdjel 300: Upravni odjel za financije i gospodarstvo** 51](#_Toc119400610)

[3.6.1 Program 1023: Javna uprava i administracija 51](#_Toc119400611)

[3.6.2 Program 1024: Program gospodarstva 52](#_Toc119400612)

[**3.7** **Razdjel 400: Upravni odjel za gospodarenje prostorom** 55](#_Toc119400613)

[3.7.1 Program 1026: JAVNA UPRAVA I ADMINISTRACIJA 55](#_Toc119400614)

[3.7.2 Program 1027: PROGRAM ODRŽAVANJA OBJEKATA I UREĐAJA KOMUNALNE INFRASTRUKTURE 55](#_Toc119400615)

[3.7.3 Program 1028: ZAŠTITA I OČUVANJE ČOVJEKOVE OKOLINE 56](#_Toc119400616)

[3.7.4 Program 1029: ODRŽAVANJE POSLOVNIH I STAMBENIH PROSTORA 57](#_Toc119400617)

[3.7.5 Program 1030: GRADNJA OBJEKATA I UREĐAJA 58](#_Toc119400618)

[3.7.6 Program 1031: GOSPODARENJE OTPADOM 60](#_Toc119400619)

[3.7.7 Program 1038: SUFINANCIRANJE DOKUMENTACIJE ZA ENERGETSKU OBNOVU 60](#_Toc119400620)

[3.7.8 Program 1039: ADAPTACIJA VIŠENAMJENSKOG IGRALIŠTA KOD SREDNJE ŠKOLE 61](#_Toc119400621)

# UVOD U PRORAČUN

Temeljem Zakona o proračunu (NN 144/21) predstavničko tijelo obvezno je, na prijedlog izvršnog tijela, donijeti proračun do kraja tekuće godine i projekcije za slijedeće dvije. Uz proračun, donosi se i Odluka o izvršenju proračuna.

Rokovi i metodologija donošenja proračuna jedinica lokalne i područne (regionalne) samouprave i financijskih planova njihovih proračunskih i izvanproračunskih korisnika utvrđeni su Zakonom o proračunu, Pravilnikom o proračunskim klasifikacijama (NN 26/10, 120/13, 1/20 144/21) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 144/21).

Na temelju navedenih zakonskih odredbi Ministarstvo financija donosi Upute za izradu proračuna jedinica lokalne i područne (regionalne) samouprave za trogodišnje razdoblje. Temeljem dobivenih uputa Ministarstva financija, Upravni odjel za financije i gospodarstvo Grada Buzeta izradio je Upute te dostavio upravnim tijelima i proračunskim korisnicima (Javnoj vatrogasnoj postrojbi, Dječjem vrtiću Grdelin, Pučkom otvorenom učilištu i Domu za starije osobe Buzet) radi izrade prijedloga financijskih planova.

Sukladno odredbama Zakona o uvođenju eura kao službene valute u Republici Hrvatskoj (NN 57/22) i Uputama za izradu proračuna jedinica lokalne i područne (regionalne) samouprave za razdoblje 2023. 2025. proračun je iskazan u eurima, iako se priprema, raspravlja i donosi u 2022. godini dok je službena valuta kuna.

U prijedlog proračuna za razdoblje 2023. – 2025. godine uključuju se svi prihodi i rashodi za sva 4 proračunska korisnika Grada Buzeta (Javnu vatrogasnu postrojbu, Dječji vrtić Grdelin, Pučko otvoreno učilište i Dom za starije osobe Buzet). Proračunski korisnici će i u 2023. godini zadržati svoje žiro-račune pa neće biti novčanog tijeka kroz gradski proračun, već samo evidencijsko praćenje putem izvještaja o tromjesečnom utrošku sredstava pa je Proračun za 2023. godinu konsolidirani proračun Grada i njegovih proračunskih korisnika. Također, sukladno odredbama Zakona o proračunu, svih 11 Mjesnih odbora imaju status proračunskih korisnika kao i Vijeće nacionalnih manjina.

Zakonom o proračunu je utvrđeno da predstavničko tijelo donosi proračun na razini skupine (druga razina računskog plana) dok se projekcija usvaja na drugoj razini ekonomske klasifikacije. Proračunski korisnici JLPR(R)S odnosno upravni odjeli i korisnici za koje su oni nadležni obvezni su izrađivati financijske planove u skladu s odredbama Zakona o proračunu i pridržavati se uputa.

## Metodologija izrade proračuna

Izrada proračuna za 2023. godinu i projekcije za 2024. i 2025. godinu obilježena je brojnim promjenama Zakona o proračunu.

Najznačajnije promjene vezane za izradu proračuna su slijedeće:

* Proračun za razdoblje 2023. – 2025. mora biti iskazan u novoj službenoj valuti, odnosno u eurima, iako se priprema i donosi u 2022. godine dok je službena valuta kuna,
* Proračun se donosi na drugoj razini ekonomske klasifikacije, odnosno na razini skupine,
* Proračun se sastoji od općeg i posebnog dijela te obrazloženja.

Proračun se sastoji od plana za proračunsku godinu i projekcija za sljedeće dvije.

Proračun se prikazuje kroz opći i posebni dio te obrazloženje koje sadrži obrazloženje općeg dijela (prihoda i rashoda, primitka i izdataka, prenesenog manjka/viška) i posebnog dijela (financijski planovi – programi kroz aktivnosti i projekte zajedno s ciljevima i pokazateljima uspješnosti).

## Opći podaci proračuna

Proračun Grada Buzeta za 2023. godinu planira se u funkciji razvoja cjelokupnog područja, kao i porasta životnog standarda građana, kroz daljnji razvoj prometne, komunalne, kulturne i socijalne infrastrukture, a sve sukladno očekivanom ostvarenju fiskalnih prihoda u planskom razdoblju.

Prijedlog proračuna Grada Buzeta za 2023. godine planiran je u iznosu 9.460.599,00 EUR EUR/71.280.883,17 HRK s projekcijama za 2024. godinu u iznosu 5.911.190,00 EUR, te za 2025. godinu u iznosu 6.025.411,00 EUR.

U prijedlog Proračuna Grada Buzeta za razdoblje 2023. – 2025. godine uključeni su svi prihodi i rashodi za 4 proračunska korisnika:

* Javnu vatrogasnu postrojbu,
* Dječji vrtić ''Grdelin'',
* Pučko otvoreno učilište i
* Dom za starije osobe Buzet.

Također u proračunu su uključeni financijski planovi 11 mjesnih odbora koji imaju status proračunskog korisnika kao i Vijeće nacionalne manjine. Proračunski korisnici će i u 2023. godini zadržati svoje žiro-račune pa neće biti novčanog tijeka kroz gradski proračun.

Polazište za izradu Proračuna Grada Buzeta za 2023. godinu su druge izmjene i dopune Proračuna za 2022. godinu.

Zakonom o financiranju jedinica lokalne i područne (regionalne) samouprave, Grad Buzet ima učešće u jedinstvenoj raspodjeli od 74 % u ostvarenom prihodu od poreza na dohodak. U 2023 godini, Grad Buzet je izgubio značajne prihode (781.000 HRK u odnosu na 2022. godinu) od kompenzacijskih mjera iz državnog proračuna zbog gubitka dijela prihoda od poreza na dohodak.

S obzirom na ostvareni i rast materijalnih troškova (hrane, energije, higijenskih materijala) u proračun je uključen porast cijena usluga Doma za starije osobe.

Također, u proračun za 2023. godinu uključeno je povećanje osnovice za izračun plaća za 6% u odnosu na plan za 2022. godinu, Gradu i svim proračunskim korisnicima.

# OBRAZLOŽENJE OPĆEG DIJELA

U nastavku slijedi obrazloženje prikaza općeg dijela proračuna, odnosno prihoda i primitaka te rashoda i izdataka kao i prenesenog viška.

U grafikonu je dan prikaz planiranih raspoloživih sredstava proračuna Grada Buzeta i proračunskih korisnika, a obuhvaćaju ukupne prihode, primitke i višak.

U grafikonu je dan prikaz planiranih raspoređenih sredstava proračuna Grada Buzeta i proračunskih korisnika, a obuhvaćaju ukupne rashode i izdatke.

U nastavku je dano obrazloženje računa prihoda i rashoda te račun financiranja.

## Račun prihoda i rashoda

### Prihodi

Plan prihoda u prijedlogu Proračuna izrađen je na osnovi ostvarenja prihoda u razdoblju siječanj – rujan i procjene istih do kraja 2022. Prihodi se u Proračunu osim po ekonomskoj klasifikaciji iskazuju i po izvorima, i to: opći prihodi i primici, vlastiti prihodi, prihodi za posebne namjene, pomoći, donacije i prihodi od nefinancijske imovine.

U nastavku je dan tablični prikaz predloženih prihoda i primitaka te usporedba s tekućim Proračunom (2. izmjene i dopune) za 2022. godinu:

|  |  |  |  |  |  |
| --- | --- | --- | --- | --- | --- |
|  |  | **PLAN** | **PLAN** | **PROJEKCIJA** | **PROJEKCIJA** |
|  | **VRSTA** | **2022** | **2023** | **2024** | **2025** |
| **6** | **Prihodi poslovanja**  | **6.799.257,18** | **6.669.928,00** | **5.437.676,00** | **5.530.261,00** |
| 61 | Prihodi od poreza  | 2.427.062,18 | 2.531.696,00 | 2.724.830,00 | 2.821.305,00 |
| 63 | Pomoći iz inozemstva i od subjekata unutar općeg proračuna | 2.502.957,54 | 1.994.951,00 | 442.976,00 | 442.630,00 |
| 64 | Prihodi od imovine  | 171.056,85 | 170.900,00 | 170.910,00 | 170.920,00 |
| 65 | Prihodi od upravnih i administrativnih pristojbi, pristojbi po posebnim propisima i naknada  | 1.619.221,16 | 1.894.479,00 | 2.019.570,00 | 1.454.866,00 |
| 66 | Prihodi od prodaje proizvoda i robe te pruženih usluga i prihodi od donacija  | 78.388,74 | 77.302,00 | 78.790,00 | 639.940,00 |
| 68 | Kazne, upravne mjere i ostali prihodi  | 570,71 | 600,00 | 600,00 | 600,00 |
| **7** | **Prihodi od prodaje nefinancijske imovine**  | **341.230,34** | **177.164,00** | **120.150,00** | **120.150,00** |
| 71 | Prihodi od prodaje neproizvedene dugotrajne imovine  | 302.740,73 | 0,00 | 0,00 | 0,00 |
| 72 | Prihodi od prodaje proizvedene dugotrajne imovine  | 38.489,61 | 177.164,00 | 120.150,00 | 120.150,00 |

**6 – Prihodi poslovanja** – se za 2023. godinu planiraju u iznosu od 6.669.928 EUR, dok je prijedlog projekcije za 2024. u iznosu 5.437.676,00 EUR, a 2025. u iznosu 5.530.261 EUR.

U 2023. godini planiraju se kako slijedi:

**61 – Prihodi od poreza** – planiraju se u iznosu od 2.531.696 EUR i najvećim se dijelom odnose na prihode od poreza na dohodak, dok se manji dio odnosu na porez na promet nekretnina, kuća za odmor te potrošnju alkoholnih i bezalkoholnih pića.

**63 – Pomoći iz inozemstva i od subjekata unutar općeg proračuna** – planiraju se u iznosu od 1.994.951 EUR i najvećim se dijelom odnose na kapitalne pomoći iz državnog proračuna temeljem prijenosa EU sredstava za izgradnju Doma (1.483.200 EUR), zatim tekuće pomoći za izravnanja za decentralizirane funkcije (326.900 EUR), tekuće pomoći JVP-u iz drugih proračuna (42.500 EUR), županijskog proračuna (41.800 EUR), kapitalne pomoći FZOEE Dječjem vrtiću (27.900 EUR) i Domu za starije (27.900 EUR) za foto panele.

**64 – Prihodi od imovine** – planiraju se u iznosu od 170.900 EUR od zakupa nekretnina (59.100), naknade za pravo služnosti puta (36.300 EUR), zakupa javnih površina (17.900 EUR), građevinskog zemljišta (14.700 EUR), spomeničke rente (11.900 EUR), nezakonito izgrađenih zgrada, zakupa poljoprivrednog zemljišta, eksploataciju mineralnih sirovina, koncesija, zakupa najma stanova.

**65 – Prihodi od upravnih pristojbi i administrativnih pristojbi, pristojbi po posebnim propisima i naknada** – planiraju se u iznosu od 1.894.479 EUR kroz prihode komunalne naknade (982.100 EUR za stambene i poslovne prostore te neizgrađeno građevinsko zemljište), komunalnog doprinosa (112.800 EUR), prihodi od sufinanciranja cijene usluga za Vrtić (245.300 EUR) i Dom (434.400 EUR), ostali nespomenuti prihodi/dvoranu (47.800 EUR), prihod od turističke pristojbe.

**66 – Prihodi od prodaje proizvoda i robe te pruženih usluga i prihodi od donacija** – planiraju se u iznosu od 77.302 EUR. Najznačajniji prihodi ove skupine su prihodi od pruženih usluga POU (38.502 EUR), JVP (11.400 EUR) i od naplate NUV naknade (25.200 EUR).

**68 – Kazne, upravne mjere i ostali prihodi** – planiraju se u iznosu od 600 EUR.

**Prihodi od prodaje nefinancijske imovine** – planiraju se u iznosu od 177.164 EUR.

**71 – Prihodi od prodaje neproizvedene dugotrajne imovine** – nisu planirani u slijedeće tri godine.

**72 – Prihodi od prodaje proizvedene dugotrajne imovine** – planiraju se u iznosu od 177.164 EUR a obuhvaćaju prodaju zgrada i stanova.

### Rashodi

Rashodi se sukladno Zakonu o proračunu i Pravilniku o proračunskim klasifikacijama klasificiraju prema ekonomskoj i funkcijskoj klasifikaciji te po izvorima financiranja.

#### Rashodi prema ekonomskoj klasifikaciji

U nastavku se daje prikaz rashoda po skupinama ekonomske klasifikacije:

|  |  |  |  |  |  |
| --- | --- | --- | --- | --- | --- |
|  |  | **PLAN** | **PLAN** | **PROJEKCIJA** | **PROJEKCIJA** |
|  | **VRSTA** | **2022** | **2023** | **2024** | **2025** |
| **3** | **Rashodi poslovanja**  | **5.314.417,19** | **5.341.311,00** | **5.235.260,00** | **5.213.604,00** |
| 31 | Rashodi za zaposlene  | 2.113.271,61 | 2.278.918,00 | 2.333.960,00 | 2.340.652,00 |
| 32 | Materijalni rashodi  | 2.020.302,84 | 1.911.734,00 | 1.976.530,00 | 2.028.436,00 |
| 34 | Financijski rashodi  | 21.211,40 | 24.664,00 | 24.960,00 | 24.716,00 |
| 35 | Subvencije  | 51.098,28 | 43.700,00 | 43.690,00 | 43.690,00 |
| 36 | Pomoći dane u inozemstvo i unutar općeg proračuna | 178.545,99 | 186.539,00 | 151.390,00 | 151.390,00 |
| 37 | Naknade građanima i kućanstvima na temelju osiguranja i druge naknade  | 140.752,54 | 141.500,00 | 142.500,00 | 142.500,00 |
| 38 | Ostali rashodi  | 789.234,53 | 754.256,00 | 562.230,00 | 482.220,00 |
| **4** | **Rashodi za nabavu nefinancijske imovine**  | **3.963.292,41** | **3.966.332,00** | **448.440,00** | **582.620,00** |
| 41 | Rashodi za nabavu neproizvedene dugotrajne imovine  | 501.905,23 | 143.350,00 | 128.940,00 | 138.040,00 |
| 42 | Rashodi za nabavu proizvedene dugotrajne imovine  | 3.454.751,04 | 3.822.982,00 | 319.500,00 | 444.580,00 |
| 45 | Rashodi za dodatna ulaganja na nefinancijskoj imovini  | 6.636,14 | 0,00 | 0,00 | 0,00 |

**Rashodi poslovanja** – se za 2023. godinu planiraju u iznosu od 5.341.311 EUR kako slijedi:

**31 – Rashodi za zaposlene** – planiraju se u iznosu od 2.278.918 EUR.

Rashodi za zaposlene obuhvaćaju plaće za redovan rad koje su planirane s bruto osnovicom uvećanom za 6% u odnosu na plan za 2022. godinu za sve djelatnike gradske uprave i proračunske korisnike te uvećanjem 0,5% za minuli rad. Navedeni iznos obuhvaća i doprinose na plaću i ostale rashode (otpremnine).

Grafikon prikazuje udio svake pojedine stavke (bruto plaće, ostali rashodi (otpremnine), doprinosi na plaću) u rashodima za zaposlene.

**32 – Materijalni rashodi** – planiraju se u iznosu od 1.911.734 EUR. Najznačajniji iznosi odnose se na Upravni odjel za gospodarenje prostorom (825.625 EUR) za održavanje nerazvrstanih cesta, javnih i zelenih površina, naselja, čistoće javnih površina, atmosferskih voda, utrošenu energiju za javnu rasvjetu

Unutar navedene skupine raspoređeni su kao što je prikazano na grafikonu:

**34 – Financijski rashodi** – planiraju se u iznosu od 24.664 EUR, a odnose se na kamate za primljene kredite (10.613 EUR) i ostale financijske rashode (14.051 EUR) za bankarske usluge.

**35 – Subvencije** – planiraju se u iznosu od 43.700 EUR kroz subvencije poduzetnicima, obrtnicima, poljoprivrednicima te subvencioniranje kamata na kredite za poduzetnike izvan javnog sektora.

**36 – Pomoći dane u inozemstvo i unutar općeg proračuna** – planiraju se u iznosu od 186.539 EUR, a planirane su za sufinanciranje materijalnih troškova i produženog boravka u osnovnoj školi, male glagoljaške akademije, materijalnih troškova za srednju školu, hitne medicinske pomoći, sufinanciranje vrtića drugih osnivača, umjetničke škole, kapitalna potpora za ŽCGO Kaštijun.

**37 – Naknade građanima i kućanstvima na temelju osiguranja i druge naknade** – planiraju se u iznosu od 141.500 EUR. Najveći udio odnosi se na stipendije.

**38 – Ostali rashodi** – planiraju se u iznosu od 754.256 EUR. Najznačajniji iznosi su rashodi za sportsku zajednicu (104.800 EUR), područnu vatrogasnu zajednicu (48.300 EUR), održavanje sportske dvorane (47.800 EUR), za crveni križ (16.254 EUR), gradsko savjetovalište (14.200 EUR), za sufinanciranje programa i projekata organizacija civilnog društva za djecu, u kulturi, u području sporta te zaštite zdravlja i socijalne skrbi kao i rashodi za otplatu kredita za Opću bolnicu Pula planirani kroz Upravni odjel za opće poslove, društvene djelatnosti i razvojne projekte. Kroz Upravni odjel za gospodarenje prostorom planirani su rashodi za sufinanciranje sanacije županijske ceste (33.181 EUR), kapitalna potpora za rekonstrukciju mrtvačnice (19.908 EUR), nabavu rabljene čistilice (24.686 EUR), projektnu dokumentaciju za izgradnju sortirnice (22.032 EUR), izgradnju reciklažnog dvorište za građevinski otpad (25.085 EUR), za obnovljive izvore energije Vrtiću i Domu (45.188 + 45.188 EUR), za proširenje i rekonstrukciju groblja (56.407 EUR).

**Rashodi za nabavu nefinancijske imovine** – planiraju se u iznosu od 3.966.332 EUR kroz slijedeće skupine.

**41 – Rashodi za nabavu neproizvedene dugotrajne imovine** – planiraju se u iznosu od 143.350 EUR za izradu Plana razvoja Grada Buzeta (5.309 EUR), Programa zaštite divljači van lovnog područja (2.500 EUR) i izmjena i dopuna Programa raspolaganja poljoprivrednim zemljištem u vlasništvu Republike Hrvatske (6.600 EUR) kroz Upravni odjel za financije i gospodarstvo, te za otkup zemljišta (79.634 EUR), ulaganja u autobusni kolodvor (14.799 EUR) i izradu tehničke dokumentacije (33.181 EUR) kroz Upravni odjel za gospodarenje prostorom.

**42 – Rashodi za nabavu proizvedene dugotrajne imovine** – planiraju se u iznosu od 3.822.982 EUR. Najznačajniji rashodi odnose se na Dom za starije (2.779.866 EUR) za dogradnju poslovnog prostora. Zatim za adaptaciju višenamjenskog igrališta kod srednje škole (183.200 EUR), rekonstrukciju javne rasvjete, uređenje naselja i poduzetničkih zona, izgradnja oborinske odvodnje Staroga grada, rekonstrukciju nerazvrstanih cesta i ostale rashode.

**45 – Rashodi za dodatna ulaganja na nefinancijskoj imovini** – nisu planirana na naredne tri godine.

#### Rashodi po izvorima financiranja

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Klasifikacija izvora financiranja osigurava praćenje korištenja sredstava proračuna dobivenih temeljem naplate različitih vrsta prihoda.

Za svaki od prihoda određeno je uz koji se izvor financiranja veže, a rashodi se izvršavaju s obzirom na plan i ostvarenje prema izvorima.

Osnovni izvori financiranja jesu: opći prihodi i primici (nenamjenski), prihodi za posebne namjene, pomoći, donacije, prihodi od prodaje imovine, naknade s osnova osiguranja, namjenski prihodi od financijske imovine i zaduživanja.

#### Rashodi po funkcijskoj klasifikaciji

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima u djelatnosti:

1. opće javne usluge,
2. javni red i sigurnost,
3. ekonomski poslovi,
4. zaštita okoliša,
5. usluge unaprjeđenja stanovanja i zajednice,
6. zdravstvo,
7. rekreacija, kultura i religija,
8. obrazovanje,
9. socijalna zaštita.

## Račun financiranja

### Primici

Primici se planiraju samo u 2023. godinu temeljem ugovorenih kredita kako slijedi:

|  |  |  |  |  |  |
| --- | --- | --- | --- | --- | --- |
|  |  | **PLAN** | **PLAN** | **PROJEKCIJA** | **PROJEKCIJA** |
|  | **VRSTA** | **2022** | **2023** | **2024** | **2025** |
| **8** | **Primici od financijske imovine i zaduživanja**  | **1.464.374,99** | **1.667.007,00** | **0,00** | **0,00** |
| 84 | Primici od zaduživanja  | 1.464.374,99 | 1.667.007,00 | 0,00 | 0,00 |

**8 – Primici od financijske imovine i zaduživanja** – u 2023. godini planiraju se u iznosu od 1.667.007 EUR.

**84 – Primici od zaduživanja** – planiraju se u iznosu od 1.335.200 EUR za Dom za starije te u iznosu 331.807 EUR za rekonstrukciju javne rasvjete (HABOR).

### Izdaci

|  |  |  |  |  |  |
| --- | --- | --- | --- | --- | --- |
|  |  | **PLAN** | **PLAN** | **PROJEKCIJA** | **PROJEKCIJA** |
|  | **VRSTA** | **2022** | **2023** | **2024** | **2025** |
| **B. RAČUN ZADUŽIVANJA / FINANCIRANJA** |  |  |  |  |
| **5** | **Izdaci za financijsku imovinu i otplate zajmova**  | **69.347,67** | **152.956,00** | **227.490,00** | **229.187,00** |
| 54 | Izdaci za otplatu glavnice primljenih kredita i zajmova  | 69.347,67 | 152.956,00 | 227.490,00 | 229.187,00 |

**5 – Izdaci za financijsku imovinu i otplate zajmova** – u 2023. godini planiraju se u iznosu od 152.956 EUR, dok je u projekciji za 2024. godinu planirano 227.490 EUR, a u 2025. godinu 229.187 EUR.

**54 – Izdaci za financijsku imovinu i otplate zajmova** – odnose se na otplatu glavnice kredita za dom (41.800 EUR) i otplatu glavnice kredita za rekonstrukciju javne rasvjete (69.300 EUR).

## Preneseni višak

Preneseni višak iznosi 946.500 EUR a utrošiti će se kako je navedeno u tablici:

|  |  |  |
| --- | --- | --- |
| BROJ KONTA | VRSTA RASHODA / IZDATKA | PLANIRANO(€) |
| 323 | Ostale usluge | 1.300,00 |
| 323 | Usluge tekućeg i investicijskog održavanja | 47.400,00 |
| 329 | Članarina za LAG Sjeverna Istra | 1.561,00 |
| 372 | Stipendije učenicima i studentima | 52.700,00 |
| 363 | Sufinanciranje produženog boravka u osnovnoj školi | 51.100,00 |
| 321 | Službena putovanja | 2.000,00 |
| 323 | Ostale usluge | 900,00 |
| 329 | Ostali nespomenuti rashodi poslovanja | 7.200,00 |
| 381 | Sportska zajednica grada Buzeta | 104.800,00 |
| 381 | Sufinanciranje programa i projekata organizacija civilnog društva u području sporta | 31.200,00 |
| 381 |  SZGB sufinanciranje sportskih programa i manifestacija povodom Subotine | 1.000,00 |
| 412 | Izrada provedbenog Programa za mandatno razdoblje i Plana razvoja | 5.309,00 |
| 323 | Pružanje usluga upravljanja (operatera) poduzetničkim inkubatorom | 19.900,00 |
| 412 | Izrada programa raspolaganja poljoprivrednim zemljištem u vlasništvu RH | 4.600,00 |
| 412 | Izrada Programa zaštite divljači van lovnog područja za Grad Buzet | 2.500,00 |
| 386 | Namjenska sredstva za izgradnju vodovodne mreže | 60.100,00 |
| 323 | Sufinanciranje sanacije fasada i krovova u Starom gradu Buzetu, Roču i Humu | 1.991,00 |
| 323 | Održavanje zajedničkih dijelova i uređaja zgrada | 4.009,00 |
| 323 | Adaptacija i održavanje stanova za posebne namjene | 6.371,00 |
| 386 | Kapitalna potpora za izgradnju projektne dokumentacije za izgradnju sortirnice na lokaciji Griža | 22.032,00 |
| 386 | Kapitalna potpora za izgradnju reciklažnog dvorišta za građevinski otpad na lokaciji Griža | 25.085,00 |
| 421 | Ostali građevinski objekti | 87.143,00 |
| 421 | Rekonstrukcija javne rasvjete (energetska obnova) | 132.723,00 |
| 386 | Kapitalna pomoć Dječji vrtić za obnovljive izvore energije | 45.188,00 |
| 386 | Kapitalne pomoći Dom za starije za obnovljive izvore energije | 45.188,00 |
| 421 | Adaptacija višenamjenskog igrališta kod Srednje škole | 183.200,00 |

## Projekcija proračuna Grada Buzeta za 2024. i 2025. godinu

Cilj projekcije je da se uspostavi srednjoročni proračunski okvir kojim će se postići da proračunski dokumenti objašnjavaju kakve su procjene proračunskih prihoda i rashoda, kako ukupno tako i po stavkama u iduće dvije godine. Tim okvirom se posebno omogućava praćenje projekata kroz višegodišnji proračunski okvir, čime se postiže veći stupanj transparentnosti proračunskih procesa.

# OBRAZLOŽENJE POSEBNOG DIJELA

U nastavku je obrazloženje posebnog dijela prijedloga Proračuna za 2023. godinu po programima iz djelokruga Upravnih odjela

## **Razdjel 200: Upravni odjel za opće poslove, društvene djelatnosti i razvojne projekte**

U nastavku su dana obrazloženja prijedloga programa iz djelokruga Upravnog odjela za opće poslove, društvene djelatnosti i razvojne projekte Grada Buzeta.

**Sažetak djelokruga rada**

Odlukom o ustrojstvu gradske uprave („Službene novine Grada Buzeta“, broj 8/16.) utvrđeno je da se u Upravnom odjelu za opće poslove, društvene djelatnosti i razvojne projekte, u skladu sa zakonom i drugim propisima te u skladu sa Statutom Grada obavljaju:

1. pravni, protokolarni, savjetodavni, stručni i administrativni poslovi u svezi s djelokrugom rada Gradskog vijeća, Gradonačelnika, kao i njihovih radnih tijela,
2. poslovi vezani s predstavljanjem Grada u međunarodnim i međugradskim odnosima te usklađivanje i koordinacija djelovanja rada gradske uprave s tijelima državne i regionalne vlasti te susjednih jedinica lokalne samouprave u poslovima od zajedničkog interesa,
3. stručni poslovi i pomoć vijećima mjesnih odbora, izrada akata i dokumenata za organizaciju i izbore u mjesnim odborima i drugi slični poslovi potrebni za rad mjesne samouprave,
4. organizacijski, pravni i drugi poslovi u vezi s neposrednim sudjelovanjem građana u odlučivanju o lokalnim poslovima od neposrednog i svakodnevnog utjecaja na život i rad građana,
5. stručni poslovi od značaja za Grad Buzet u području zaštite i spašavanja, a naročito zaštite od požara, civilne zaštite i slično,
6. poslovi djelovodnika, prijema i otpreme pošte, poslovi pisarnice, arhivski poslovi i slično,
7. poslovi iz područja radnih odnosa, personalni poslovi, ostvarivanja prava iz radnog odnosa te drugi poslovi radnog i službeničkog prava,
8. poslovi tekućeg održavanja zgrade sjedišta gradske uprave, te tekućeg i investicijskog održavanja opreme i službenih vozila,
9. upravni i drugi poslovi pripreme općih i pojedinačnih akata iz područja predškolskog odgoja, osnovnog školstva i obrazovanja, zdravstvene zaštite, socijalne skrbi i brige o starim i nemoćnim osobama, kulture, sporta, civilnog društva, turizma, tehničke kulture, zaštite kulturne baštine te drugih područja društvenih djelatnosti,
10. koordinacija aktivnosti i briga o unaprjeđenju rada javnih ustanova i udruga na području Grada, koje nisu posebnom odlukom stavljene u djelokrug drugog upravnog tijela,
11. briga o stipendiranju učenika i studenata s područja Grada,
12. poticanje humanitarnih aktivnosti, sponzorstava i donacija za ostvarivanje programa humanitarnih organizacija,
13. poslovi vezani uz kandidiranje i implementaciju projekata financiranih iz europskih fondova i drugih izvora,
14. drugi opći, upravni, pravni i poslovi informiranja javnosti koji se ne obavljaju u drugim odjelima te koje ovom odjelu odrede gradonačelnik i Gradsko vijeće.

### Program 1000: JAVNA UPRAVA I ADMINISTRACIJA

**Opis programa**: U okviru programa javna uprava i administracija osiguravaju se uvjeti za redoviti i nesmetani rad upravnih tijela Grada Buzeta.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19),
* Statut Grada Buzeta („Službene novine Grada Buzeta“, broj 2/21. i 10/21)
* Odluka o ustrojstvu gradske uprave („Službene novine Grada Buzeta“, broj 8/16.),
* Zakon o javnoj nabavi (“Narodne novine” broj 120/16),
* Zakon o proračunu („Narodne novine“, broj 144/21)
* Zakon o fiskalnoj odgovornosti („Narodne novine“ broj 111/18).

**Cilj programa**:

Cilj Programa je redoviti i nesmetani rad upravnih odjela Grada Buzeta.

**Pokazatelji rezultata**: redovit i nesmetan rad upravnih odjela usklađen sa zakonskim izmjenama, kontinuirano pružanje usluga, redovita nabava opreme i njezino održavanje.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine, prioritetni smjer 4. Učinkovita, pametna i održiva javna uprava.

**Sredstva za realizaciju programa**: osigurana su u ukupnom iznosu od 364.112,00 eura kroz dvije Aktivnosti i jedan Tekući projekt:

|  |  |
| --- | --- |
| **Program 1000 Javna uprava i administracija** | Iznos (eura) |
| Aktivnost | A100001 | Redovna djelatnost | 301.049,00 |
| Aktivnost | A100002 | Održavanje zgrade i opreme za redovno korištenje | 55.100,00 |
| Tekući projekt | T100101 | Nabavka opreme | 7.963,00 |

**Aktivnost A100001**: Redovna djelatnost

Kroz aktivnost Redovna djelatnost planirana su sredstva namijenjena isplati plaća i materijalnih prava za djelatnike Upravnog odjela za opće poslove, društvene djelatnosti i razvojne projekte, te za rashode za materijal, energiju i usluge za redovno funkcioniranje cijele gradske uprave.

U rashodima za zaposlene planirana su sredstva za novo radno mjesto (za zapošljavanje namještenika - domara na pola radnog vremena).

Materijalni rashodi uključuju rashode za naknade troškovima zaposlenima (naknade za prijevoz na posao, seminare i stručno osposobljavanje), rashode za materijal i energiju, usluge te ostale nespomenute rashode poslovanja.

Na rashodima za materijal i energiju planirana su sredstva za nabavu uredskog materijala, informatičkog pribora, literature za potrebe zaposlenih, sitnog inventara i auto guma, motornog benzina, energenata za grijanje, troškove energije i dr.

Rashodi za usluge uključuju troškove usluga telefona, interneta, mobilnih operatera, poštarine, objave oglasa, natječaja, komunalne usluge, intelektualne i druge usluge. U okviru rashoda za usluge planirana su sredstva za ugovaranje vanjskih usluga čišćenja zgrade gradske uprave.

Ostali nespomenuti rashodi poslovanja uključuju: novčanu naknadu poslodavca zbog nezapošljavanja osoba s invaliditetom, sredstva planirana za sistematski pregled zaposlenika gradske uprave te nepredviđene rashode do visine proračunske zalihe. Nepredviđeni rashodi do visine proračunske zalihe planirani su u iznosu od 4.400,00 EUR. Proračunska zaliha utvrđena je Zakonom o proračunu, a može se koristiti isključivo za nepredviđene namjene, za koje u Proračunu nisu osigurana sredstva ili za namjene za koje se tijekom godine pokaže da za njih nisu planirana dostatna sredstva jer ih nije bilo moguće predvidjeti. O korištenju proračunske zalihe odlučuje Gradonačelnik. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Člankom 66. stavak 3. Zakona o proračunu propisana je obveza tromjesečnog izvještavanja o korištenju sredstava proračunske zalihe.

**Aktivnost A100002**: Održavanje zgrade i opreme za redovno korištenje

U okviru aktivnosti Održavanje zgrade i opreme za redovno korištenje planirana su sredstva za nabavu materijala te sredstava za čišćenje i održavanje cijele zgrade gradske uprave. Najveći dio sredstava planiran je za rashode za usluge tekućeg i investicijskog održavanja (u iznosu od 47.400,00 EUR) a koje uključuju troškove osnovnog godišnjeg održavanja informatičke opreme, računalnih programa, programa uredskog poslovanja (LC, SPO) te održavanja vozila (tehničke preglede i popravke). Za troškove investicijskog održavanja uredske zgrade planirana su sredstva u iznosu od 1.300,00 eura.

**Tekući projekt T100101**: Nabavka opreme

U 2022. godini planirana su sredstva u iznosu od 7.963,00 eura za nabavu opreme za gradsku upravu kojom se planira zamijeniti dio uredske informatičke opreme neophodne za rad.

### Program 1001: AKTIVNOSTI SLUŽBE

**Opis programa**: U okviru ovog Programa planirana su i osigurana sredstva kojima se nastoji promicati razvojne mogućnosti grada u zemlji i inozemstvu, nastaviti suradnju s gradovima i općinama u RH i međunarodnu suradnju, promovirati grad, te osigurati nesmetan rad Vijeća bošnjačke nacionalne manjine i političkih stranaka

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19),
* Statut Grada Buzeta („Službene novine Grada Buzeta“, broj 2/21. i 10/21)
* Odluka o ustrojstvu gradske uprave („Službene novine Grada Buzeta“, broj 8/16.),
* Zakon o javnoj nabavi (“Narodne novine” broj 120/16),
* Zakon o proračunu („Narodne novine“, broj 144/21)
* Zakon o fiskalnoj odgovornosti („Narodne novine“ broj 111/18).
* Ustavni zakon o pravima nacionalnih manjina („Narodne novine” broj 155/02, 47/10, 80/10 i 93/11),
* Zakona o financiranju političkih aktivnosti, izborne promidžbe i referenduma („Narodne novine” 29/19, 98/19)

**Cilj programa**: Jačanje gospodarskih i kulturnih veza te promicanje razvojnih mogućnosti u zemlji i inozemstvu, suradnja s gradovima i općinama u RH i međunarodna suradnja, promocija grada, nesmetan rad Vijeća bošnjačke nacionalne manjine i političkih stranaka

**Pokazatelji rezultata**: Održani susreti s bratimljenim i prijateljskim gradovima i općinama, obilježen Dan grada, promocija grada, transparentan rad Gradske uprave, kontinuitet u radu Vijeća bošnjačke nacionalne manjine

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine, prioritetni smjer 4. Učinkovita, pametna i održiva javna uprava.

**Sredstva za realizaciju programa**: osigurana su u ukupnom iznosu 47.808,00 eura kroz slijedeće aktivnosti:

|  |  |
| --- | --- |
| **Program 1001 Aktivnosti službe** | Iznos (eura) |
| Aktivnost | A100101 | Prijemni i uzvratni susreti | 12.608,00 |
| Aktivnost | A100102 | Obilježavanje Dana grada | 15.900,00 |
| Aktivnost | A100103 | Troškovi informiranja | 2.000,00 |
| Aktivnost | A100104 | Rashodi za aktivnosti političkih stranaka | 4.100,00 |
| Aktivnost | A100109 | Ostale pomoći i donacije | 3.000,00 |
| Aktivnost | A100114 | Troškovi Interneta | 4.000,00 |
| Aktivnost | A100115 | Zaštita prava nacionalnih manjina | 600,00 |
| Tekući projekt | T100101 | Članarine | 5.600,00 |

**Aktivnost A100101: Prijemni i uzvratni posjeti**

S ciljem jačanja gospodarskih i kulturnih veza te promicanja razvojnih mogućnosti u zemlji i inozemstvu planirana je i aktivnost prijema i uzvratnih posjeta, te suradnja s gradovima i općinama u RH i međunarodna suradnja.

I u 2023. godini za ovu aktivnost planirana su sredstva u smanjenom iznosu. Sredstva u sveukupnom iznosu od 12.608,00 eura namijenjena su troškovima reprezentacije (u iznosu od 7.963,00 eura) te susreta delegacija i ostalim protokolarnim troškovima (u iznosu od 4.645,00 eura).

**Aktivnost A100102: Obilježavanje Dana grada**

Za svečanu sjednicu i sveukupne troškove Subotine planirana su sredstva u iznosu od 15.900,00 eura.

**Aktivnost A100103: Troškovi informiranja**

Za troškove oglašavanja i obavješćivanja građana putem medija planirana su sredstva u iznosu od 2.000,00 eura.

**Aktivnost A100104: Rashodi za aktivnost političkih stranaka**

Za financiranje političkih stranaka i nezavisnih vijećnika zastupljenih u Gradskom vijeću planirana su sredstva u iznosu od 4.100,00 eura.

**Aktivnost A100109: Ostale pomoći i donacije**

Za pomoći i donacije u 2023. godini planirana su sredstva u visini od 3.000,00 eura.

**Aktivnost A100114: Troškovi interneta**

Sredstva planirana u iznosu od 4.000,00 eura odnose se na godišnje troškove gradskog internet portala.

**Aktivnost A100115: Zaštita prava nacionalnih manjina**

Za Vijeće bošnjačke nacionalne manjine planirana su sredstva u iznosu od 600,00 eura.

**Tekući projekt T100116: Članarine**

U okviru ove aktivnosti planirana su sredstva za podmirivanje troškova članarine za Udrugu gradova RH (2.300,00 eura) te LAG Sjeverna Istra (3.300,00 eura).

### Program 1002: PREDSTAVNIČKO I IZVRŠNO TIJELO GRADA

**Opis programa**: U okviru Programa predstavničko i izvršno tijelo grada osiguravaju se uvjeti za redoviti i nesmetani Gradskog vijeća, Gradonačelnika i njihovih radnih tijela.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Statut Grada Buzeta („Službene novine Grada Buzeta“, broj 2/21. i 10/21)
* Zakon o javnoj nabavi (“Narodne novine” broj 120/16),
* Zakon o proračunu („Narodne novine“, broj 144/21)
* Zakon o fiskalnoj odgovornosti („Narodne novine“ broj 111/18).

**Cilj programa**: Redovito i nesmetano održavanje sjednica gradskog vijeća i radnih tijela.

**Pokazatelji rezultata**: Broj održanih sjednica gradskog vijeća i radnih tijela.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su u iznosu kroz jednu aktivnost:

**Aktivnost A100201: Redovna djelatnost predstavničkog i izvršnog tijela grada**

Za naknade članovima Gradskog vijeća u 2023. godini planirana su sredstva u iznosu od 16.200,00 eura (sredstva su planirana u visini troškova održavanja 10 sjednica), za naknade članovima radnih tijela i stručnim povjerenstvima u iznosu od 7.700,00 eura (sredstva su planirana prema procijeni za održavanje po 3 sjednice na razini godine prema sadašnjim radnim tijelima i povjerenstvima). Sredstva u iznosu od 9.700,00 eura odnose se na troškove naknade za rad gradonačelnika – volontera.

### Program 1003: ORGANIZIRANJE I PROVOĐENJE ZAŠTITE SPAŠAVANJA

**Opis programa**: Ovim Programom osigurava se provedba preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, osiguravanjem uvjeta za redovito i nesmetano funkcioniranje proračunskog korisnika Javne vatrogasne postrojbe i Područne vatrogasne zajednice, pružanje tehničke pomoći u nezgodama i opasnim situacijama te obavljanje i drugih poslova u ekološkim i drugim nesrećama

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o vatrogastvu („Narodne novine“, broj 125/19)
* Zakon o sustavu civilne zaštite („Narodne novine“ br. 82/2015, 118/2018, 31/2020, 20/2021)
* Zakon o udrugama (NN 74/14, 70/17, 98/19),
* Zakon o ustanovama (NN 76/93, 29/97, 47/99, 35/08)
* Statut Grada Buzeta („Službene novine Grada Buzeta“, broj 2/21. i 10/21)
* Procjena rizika od velikih nesreća za područje Grada Buzeta
* Plan djelovanja civilne zaštite Grada Buzeta
* Procjena ugroženosti od požara za područje Grada Buzeta
* Plana zaštite od požara za područje Grada Buzeta.

**Cilj programa**: Cilj ovog Programa je zadovoljavanje potreba zaštite od požara građana, imovine te unaprjeđivanje rada u području civilne zaštite te vatrogastva, kao i utvrđivanje obujma i načina financiranja ovih potreba u 2023. godini iz sredstava proračuna Grada Buzeta. Osiguravanje uvjeta za redovito i nesmetano funkcioniranje Javne vatrogasne postrojbe Buzet kroz zadaću gašenja požara i zaštitu od drugih nepogoda i nesreća odnosno s ciljem zaštite ljudi i imovine te preventivnog djelovanja kao profesionalne jedinice budući je vatrogasna djelatnost utvrđena kao stručna i humanitarna djelatnost od interesa za Republiku Hrvatsku.

**Pokazatelji rezultata**: Osiguravanje uvjeta za nesmetano obavljanje intervencija na području Grada Buzeta, realizacija programa u planiranim iznosima, sigurnost građana i imovine na području Grada Buzeta.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: osigurana su u iznosu 54.500,00 eura kroz slijedeće aktivnosti:

**Aktivnost A100301 Zaštita i spašavanje**:

Okvir za planiranje djelovanja svih sudionika civilne zaštite u katastrofama i velikim nesrećama određen je Procjenom ugroženosti stanovništva i materijalnih dobara za područje Grada Buzeta, Planom zaštite i spašavanja te Planom civilne zaštite.

Navedeni dokumenti razrađuju načela djelovanja operativnih snaga zaštite i spašavanja i drugih resursa cjelovitog i integriranog lokalnog sustava zaštite i spašavanja te posebno upravljanje reagiranjem u slučaju prirodnih i tehnoloških katastrofa i velikih nesreća.

Aktivnosti iz područja civilne zaštite provode operativne snage koje su zadužene sudjelovati u akcijama zaštite i spašavanja na području Grada Buzeta u skladu sa Odlukom o određivanju operativnih snaga zaštite i spašavanja i pravnih osoba od interesa za zaštitu i spašavanje na području Grada Buzeta.

Aktivnosti iz područja zaštite od požara provode se na temelju Procjene ugroženosti od požara za područje Grada Buzeta i Plana zaštite od požara za područje Grada Buzeta.

Navedeni dokumenti određuju mjere za sprječavanje nastanka i širenja požara (preventivne mjere) te mjere za učinkovito gašenje, koje proizlaze iz činjeničnih posebnosti predmetne procjene ugroženosti odnosno uređuju sustav organizacijskih i tehničkih mjera te utvrđuju konkretne odnose i obveze pojedinih subjekata na području grada iz područja zaštite od požara

Aktivnosti iz područja zaštite od požara provode Područna vatrogasna zajednica Buzet, Javna vatrogasna postrojba Buzet te Dobrovoljno vatrogasno društvo Buzet. Navedeni subjekti u širem smislu ujedno provode i aktivnosti iz područja zaštite i spašavanja.

Za potrebe provedbe aktivnosti u civilnoj zaštiti i spašavanju na području Grada Buzeta za 2023. godinu u Proračunu Grada Buzeta osigurava se ukupno 54.500,00 EUR raspoređenih za aktivnosti operativnih snaga kako slijedi:

* za troškove provedbe mjera i otklanjanja posljedica šteta od lokalnih i elementarnih nepogoda 1.300,00 eura,
* za materijalne rashode za potrebe provedbe mjera Stožera civilne zaštite uslijed proglasa epidemije bolesti COVID-19 - 1.600,00 eura
* za sufinanciranje aktivnosti civilne zaštite - 2.900,00 eura,
* za sufinanciranje Gorske službe spašavanja - 400,00 eura.
* za Područnu vatrogasnu zajednicu – 48.300,00 eura.

### Program 1004: MJESNA SAMOUPRAVA

**Opis programa**: Mjesni odbor kao jedinica mjesne samouprave osnovan je kao pravna osoba radi neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana. Mjesni odbor djeluje u skladu sa Zakonom i Statutom. Mjesni odbor ima zadatke koji se tiču vođenja brige o uređenju mjesnog odbora, poboljšanja kvalitete življenja i stanovanja, vođenja brige o komunalnim i drugim uslužnim djelatnostima te poboljšanja i održavanja lokalne infrastrukture, brige o potrebama stanovnika u djelatnostima brige o djeci, odgoja, obrazovanja, socijalne skrbi i javnog zdravlja, očuvanja prirode i zaštite okoliša, zadovoljavanja potreba u kulturi, tjelesnoj kulturi i sportu, organizacije provedbe pučke svečanosti i drugih lokalnih potreba od interesa za područje mjesnog odbora.

U okviru ovog programa osiguravaju se sredstva za redovno poslovanje, aktivnosti, organiziranje mjesnih manifestacija i drugih društvenih događanja na području 11 mjesnih odbora. Mjesnim odborima koji sudjeluju u buzetskom karnevalu osigurana su i sredstva za sufinanciranje troškova maškara.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19),
* Statut Grada Buzeta („Službene novine Grada Buzeta“, broj 2/21. i 10/21)
* Pravila Mjesnog odbora Buzet, Poslovnik o radu Mjesnog odbora Buzet.
* Pravila Mjesnog odbora Stari grad Buzet, Poslovnik o radu Mjesnog odbora Stari grad Buzet,
* Pravila Mjesnog odbora Krušvari, Poslovnik o radu Mjesnog odbora Krušvari
* Pravila Mjesnog odbora Roč, Poslovnik o radu Mjesnog odbora Roč
* Pravila Mjesnog odbora Sovinjak, Poslovnik o radu Mjesnog odbora Sovinjak
* Pravila Mjesnog odbora Sveti Ivan, Poslovnik o radu Mjesnog odbora Sveti Ivan
* Pravila Mjesnog odbora Sveti Martin, Poslovnik o radu Mjesnog odbora Sveti Martin
* Pravila Mjesnog odbora Svi Sveti, Poslovnik o radu Mjesnog odbora Svi Sveti
* Pravila Mjesnog odbora Štrped, Poslovnik o radu Mjesnog odbora Štrped
* Pravila Mjesnog odbora Veli i Mali Mlun, Poslovnik o radu Mjesnog odbora Veli i Mali Mlun
* Pravila Mjesnog odbora Vrh, Poslovnik o radu Mjesnog odbora Vrh

**Cilj programa**: razvoj mjesne samouprave, održavanje komunalnog i društvenog standarda življenja na području mjesnih odbora.

**Pokazatelji rezultata**: broj provedenih aktivnosti na području svakog mjesnog odbora.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: osigurana su kroz slijedeće aktivnosti:

|  |  |
| --- | --- |
| **Program 1004 Mjesna samouprava** | Iznos (eura) |
| Aktivnost | A100401 | Financiranje Mjesnog odbora Buzet | 2.400,00 |
| Aktivnost | A100402 | Financiranje Mjesnog odbora Stari grad Buzet | 2.400,00 |
| Aktivnost | A100403 | Financiranje Mjesnog odbora Krušvari | 2.900,00 |
| Aktivnost | A100404 | Financiranje Mjesnog odbora Roč | 2.900,00 |
| Aktivnost | A100405 | Financiranje Mjesnog odbora Sovinjak | 2.900,00 |
| Aktivnost | A100406 | Financiranje Mjesnog odbora Sveti Ivan | 2.900,00 |
| Aktivnost | A100407 | Financiranje Mjesnog odbora Sveti Martin | 2.900,00 |
| Aktivnost | A100408 | Financiranje Mjesnog odbora Svi Sveti | 2.900,00 |
| Aktivnost | A100409 | Financiranje Mjesnog odbora Štrped | 2.900,00 |
| Aktivnost | A100410 | Financiranje Mjesnog odbora Veli i Mali Mlun | 2.400,00 |
| Aktivnost | A100411 | Financiranje Mjesnog odbora Vrh | 2.900,00 |
| Ukupno | 30.400,00 |

### Program 1033: RAZVOJ CIVILNOG DRUŠTVA

**Opis programa**: U proračunu su planirana sredstva za sufinanciranje programa i projekata udruga kako bi se udrugama civilnog društva koje djeluju na području Grada Buzeta osigurala financijska pomoć za redovan rad i realizaciju programa/projekata s ciljem zadovoljavanja posebnih potreba društvenih skupina u zajednici. Sredstva za sufinanciranje programa i projekata udruga raspoređena su u proračunu po programima ovisno o područjima djelatnosti udruga.

Sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15.), Grad Buzet donio je Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15) kojim se utvrđuju kriteriji, mjerila i postupci za dodjelu i korištenje sredstava proračuna Grada Buzeta udrugama (a primjenjuje se i na sve pravne i fizičke osobe, građanske inicijative, samostalne umjetnike, registrirane samostalne profesije, kao i druge pravne osobe koje imaju sjedište ili djeluju na području Grada Buzeta ili svojim djelovanjem obuhvaćaju korisnike s područja Grada Buzeta te su upisane u odgovarajuće registre obavljanja djelatnosti) a čije aktivnosti doprinose zadovoljenju javnih potreba i ispunjavanju ciljeva i prioriteta definiranih strateškim i planskim dokumentima Grada Buzeta.

Primjenom navedenog Pravilnika raspored sredstava koji je proračunom planiran za realizaciju programa i projekata koje provode udruge iz pojedinih područja (kulture, socijalne skrbi, zdravstva, sporta i sl.) izvršit će se nakon provedenog postupka utvrđenog Pravilnikom.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o udrugama („Narodne novine“ broj 74/14, 70/17, 98/19),
* Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15. i 37/21.)
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15)
* Statut Grada Buzeta („Službene novine Grada Buzeta“, broj 2/21 i 10/21)

**Cilj programa**: Sredstvima planiranim za sufinanciranje programa i projekata udruga sufinanciranjem njihovih programa osigurati materijalnu i financijsku pomoć za redovan rad i realizaciju programa/projekata s ciljem zadovoljavanja posebnih potreba društvenih skupina u zajednici.

Osigurati kontinuitet usluga i sustav koji uvažava lokalne potrebe te specifičnosti članova i korisnika udruga.

**Pokazatelji rezultata**: Broj udruga čiji se programi/projekti sufinanciraju, vrsta i broj programa/projekata te broj korisnika programa/projekata udruga, broj korisnika programa namijenjenih određenim kategorijama stanovništva. Uspješno realizirane aktivnosti i programi udruga.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: osigurana su u iznosu 19.200,00 eura kroz sljedeće aktivnosti:

|  |  |
| --- | --- |
| **Program 1033 RAZVOJ CIVILNOG DRUŠTVA** | Iznos (eura) |
| Aktivnost | A1003301 | Donacije udrugama građana i neprofitnim organizacijama | 19.200,00 |

**Aktivnost 103301: Donacije udrugama građana i neprofitnim organizacijama**

U okviru ove aktivnosti planirana su sredstva u iznosu od 19.200,00 eura za programe i projekte umirovljeničkih udruga, udruga proizašlih iz domovinskog rata, nacionalnih manjina, organizacija civilnog društva u području gospodarstva, poljoprivrede i drugih, koja će se dodijeliti putem natječaja u 2023. godini.

### Program 1010: GRAD PRIJATELJ DJECE

**Opis programa**: Grad Buzet uključen u Akciju „Gradovi i općine - prijatelji djece (Odlukom o uključivanju u Akciju „Gradovi i općine – prijatelji djece“, „Službene novine Grada Buzeta“, br. 5/11). Realizacijom ovoga programa planiraju se aktivnosti u području odgoja i obrazovanja namijenjene djeci i mladima, a koje su od interesa Grada.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
* Statut Grada Buzeta („Službene novine Grada Buzeta“, broj 2/21. i 10/21)
* Zakon o udrugama (NN 74/14, 70/17, 98/19),
* Odluka o uključivanju u Akciju „Gradovi i općine – prijatelji djece“, „Službene novine Grada Buzeta“, br. 5/11

**Cilj programa**: Realizirati dodatne programe, sadržaje i aktivnosti za djecu. Omogućiti kvalitetno provođenje slobodnog vremena djece i mladih sufinanciranjem dodatnih sadržaja, aktivnosti, programa i projekata koje provode ustanove na području Grada ili organizacije civilnog društva.

**Pokazatelji rezultata**: održan status Grada prijatelja djecu, održana Obiteljska olimpijada, zadržan status Eko škole, osigurani dodatni sadržaji za djecu.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: osigurana su u iznosu 6.800,00 eura za aktivnost Sufinanciranje programa Akcije Grad Buzet – prijatelj djece.

**Aktivnost A101001 Sufinanciranje programa Akcije Grad Buzet – prijatelj djece**

Za realizaciju ove aktivnosti planirana su sredstva u sveukupnom iznosu od 6.800,00 eura i to za podmirivanje sljedećih troškova: godišnje kotizacije za Akciju, godišnje članarine za stjecanje/obnavljanje ili utvrđivanje statusa Međunarodne Eko-škole za osnovnu i srednju školu te dječji vrtić koji se od 2016. godine uključio u ovaj program; za sufinanciranje rada školskih sportskih klubova osnovne škole (Školskog sportskog društva „Pinguente“) i srednje škole, za troškove realizacije Obiteljske olimpijade te za sufinanciranje programa ljetnog kampa za djecu osnovnoškolskog uzrasta u Domu Crvenog križa „Villa Rustica“ u Novom Vinodolskom.

### Program 1011: PROGRAM U OBRAZOVANJU

**Opis programa**: Programom u obrazovanju Grada Buzeta planiraju se financijska sredstva kojima se nastoji zadovoljiti šire javne potrebe u osnovnom i srednjem školstvu.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17),
* Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10-ispr., 90/11,16/12,86/12,126/12, 94/13,152/14, 7/17 i 68/18),
* Zakon o ustanovama („Narodne novine“, broj 76/93, 29/97, 47/99, 35/08 i 127/19),
* Statut Grada Buzeta („Službene novine Grada Buzeta“, broj 2/21.)
* Pravilnik o stipendiranju učenika i studenata („Službene novine Grada Buzeta“, br. 5/19 i 7/22)
* Zakon o udrugama (NN 74/14, 70/17, 98/19),
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15)

**Cilj programa**:

Sufinancirati programe kojima se obogaćuje i nadopunjuje redovni nastavni plan i program u školama sa svrhom očuvanja kulturne baštine (glagoljske) i poticanja međunarodne suradnje te omogućavanja stjecanja i primjene novih znanja i razvoja sposobnosti.

Pomoći roditeljima u snošenju troškova školovanja djece na svim razinama školovanja (od osnovnoškolske do akademske) putem različitih oblika pomoći i potpora.

Sufinanciranjem programa produženog boravka osigurati roditeljima djece od 1. do 4. razreda osnovne škole organizirani oblik skrbi o djeci za vrijeme radnog vremena roditelja.

Novčanim podupiranjem darovitih učenika i studenata s područja Grada Buzeta, putem učeničkih i studentskih stipendija motivirati ih i podržati u školovanju te stvoriti bolje uvjete za njihovo školovanje odnosno studiranje.

Pomagati u osiguravanju uvjeta za rad škola.

Podržavati rad Srednje škole Buzet s ciljem zadržavanja učenika tijekom srednjoškolskog obrazovanja u Buzetu.

Podržavati rad Umjetničke škole Matka Brajše Rašana Labin, Područnog odjeljenja u Buzetu (glazbenog i novog plesnog programa).

Omogućiti kvalitetno provođenje slobodnog vremena djece i mladih sufinanciranjem dodatnih sadržaja, aktivnosti, programa i projekata koje provode ustanove na području Grada ili organizacije civilnog društva.

**Pokazatelji rezultata**:

Ogledat će se kroz broj učenika, učitelja, nastavnika, profesora i ostalih koji će sudjelovati u realizaciji sufinanciranih programa i projekata, ostvarenim uspjesima u školovanju, na natjecanjima i smotrama učeničkih postignuća. Pokazatelj uspješnosti ogleda se i u broju dodijeljenih učeničkih i studentskih stipendija, broju djece koja polaze umjetničku školu (glazbeni ili plesni program) ili koriste uslugu programa produženog boravka.

Pokazatelj aktivnosti je i broj sufinanciranih programa i projekata kojima se osigurava kvalitetno provođenje slobodnog vremena djece i mladih te broj korisnika

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: osigurana su u iznosu 6.800,00 eura za aktivnost Sufinanciranje programa Akcije Grad Buzet – prijatelj djece.

|  |  |
| --- | --- |
| **Program 1011 Program u obrazovanju** | Iznos (eura |
| Aktivnost | A101101 | Stipendiranje učenika i studenata | 72.900,00 |
| Aktivnost | A101102 | Materijalni troškovi za osnovnu školu | 7.200,00 |
| Aktivnost | A101103 | Produženi boravak u osnovnoj školi | 96.200,00 |
| Aktivnost | A101104 | Mala glagoljska akademija | 3.600,00 |
| Aktivnost | A101106 | Materijalni troškovi za srednju školu | 600,00 |
| Aktivnost | A101110 | Sufinanciranje programa i projekata organizacija civilnog društva za djecu i mlade | 9.300,00 |
| Aktivnost | A101112 | Sufinanciranje plesnog programa Umjetničke škole M.B. Rašana u Buzetu | 4.000,00 |
| Kapitalni projekt | K101110 | Kapitalna potpora Srednjoj školi za nabavu opreme | 2.000,00 |
| Ukupno | 195.800,00 |

**Aktivnost 101101 Stipendiranje učenika i studenata**

Za stipendiranje učenika i studenata izvan područja Grada Buzeta i učenika Srednje škole Buzet u 2023. godini osiguravaju se sredstva u iznosu od 72.900,00 eura. U tijeku je postupak dodjele stipendija za školsku/akademsku 2022./23. godini. Procjenjuje se da će pravo na stipendiju ostvariti 40-ak srednjoškolaca, odnosno do 70 studenata. Stipendije se prema Pravilniku o stipendiranju učenika i studenata („Službene novine Grada Buzeta“, br. 5/19) dodjeljuju isključivo godinu za godinom te bi planirana sredstva trebala biti dostatna za stipendiranje prema dosadašnjim kretanjima broja učenika i studenata. Visina mjesečnog iznosa stipendije za tekuću školsku/akademsku godinu iznosit će za studente koji su u prethodnoj školskoj/akademskoj 2021./2022. godini ostvarili prosjek ocjena od 4,00 i više u iznosu od 600,00 kuna mjesečno, za studente koji su u prethodnoj školskoj/akademskoj 2021./2022. godini ostvarili prosjek ocjena od 3,99 i manje u iznosu od 500,00 kuna mjesečno, za učenike Srednje škole Buzet 200,00 kuna mjesečno, za učenike srednjih škola koji se školuju izvan Grada Buzeta 400,00 kuna mjesečno a za učenike koji ostvaruju pravo na dodjelu potpore u obrazovanju - 400,00 kuna mjesečno.

**Aktivnost 101102 Materijalni troškovi za osnovnu školu**

Predlaže se osiguravanje sredstava za materijalne troškove za osnovnu školu u iznosu od 7.200,00 eura. Od navedenog sredstva u iznosu od 5.300,00 eura planirana su za podmirivanje troškova zakupa prostora osnovne škole za potrebe odvijanja programa glazbene škole u Buzetu, dok je razlika u iznosu od 1.900,00 eura osigurana za podmirivanje troškova komunalne naknade.

**Aktivnost 101103 Produženi boravak u osnovnoj školi**

Predlaže se osiguravanje iznosa od 96.200,00 eura za sufinanciranje programa produženog boravka koji se provodi u matičnoj školi Osnovne škole „Vazmoslav Gržalja“ Buzet. Provedba ovoga programa regulirat će se sporazumom s Osnovnom školom „Vazmoslav Gržalja“ Buzet. Predloženi iznos u proračunu Grada Buzeta namijenjen je podmirivanju većeg dijela troškova rashoda za zaposlene za 6 učitelja. Od školske 2011./2012. godine sredstva za plaće, i naknade plaća s doprinosima za plaće te ostale rashode učitelja koji su ugovoreni kolektivnim ugovorom u programu produženog boravka osiguravaju se u Proračunu Grada Buzeta i dijelom iz uplata roditelja-korisnika. Predloženi iznos planiran je prema istome modelu za sufinanciranje programa produženog boravka u 2023. godini. Produženi boravak organizira se u školskoj 2022./23. godini za učenike od 1. do 4. razreda osnovne škole, a odvija u šest odgojno-obrazovnih skupina. Za provođenje programa produženog boravka u skupinu mora biti uključeno minimalno 10 (deset) učenika. U novoj školskoj 2022./23. godini uslugu produženog boravka koristi 126 učenika 1.-4. razreda (prema podatku za listopad 2022.).

**Aktivnost 101104 Rashodi za aktivnosti Male glagoljske akademije**

U 2023. godini planirana su sredstva za sufinanciranje održavanja 30. saziva Male glagoljske akademije „Juri Žakan“ Roč. Predlaže se osigurati 3.600,00 eura za sufinanciranje ove Državne smotre učenika šestih razreda s ciljem učenja i očuvanja glagoljice koja bi se trebala održati će se u Roču, krajem lipnja / početkom srpnja 2023. godine.

**Aktivnost 101106 Materijalni troškovi za srednju školu**

Predlaže se sufinancirati materijalne troškove srednje škole sredstvima u iznosu od 600,00 eura.

**Aktivnost A101110 Sufinanciranje programa i projekata organizacija civilnog društva za djecu i mlade**

Kako bi se osigurali dodatni sadržaji primjereni interesu djece i mladih a kojima bi se omogućilo kvalitetno provođenje njihovog slobodnog vremena predlaže se sufinanciranje programa i projekata koje provode organizacije civilnog društva – udruge i klubovi a čiji su sadržaji i aktivnosti namijenjeni djeci i mladima i doprinose zadovoljenju javnih potreba. Sredstva u iznosu od 9.300,00 eura dodijelit će se putem javnog natječaja sukladno Pravilniku o kriterijima, mjerilima i postupcima financiranja programa i projekata od interesa za Grad Buzet koje provode udruge koje imaju sjedište ili djeluju na području Grada Buzeta ili svojim djelovanjem obuhvaćaju korisnike s područja Grada Buzeta.

**Aktivnost 101112 Sufinanciranje plesnog programa Umjetničke škole M.B. Rašana u Buzetu**

Od školske godine 2021./22. Umjetnička škola M.B. Rašana u Područnom odjeljenju u Buzetu osim pripremnog plesnog programa provodi i program plesne škole. Predlaže se osiguravanje sredstava u iznosu od 4.000,00 eura za sufinanciranje plesnog programa Umjetničke škole M.B. Rašana u Buzetu. Navedenim sredstvima podmirivat će se troškovi najma prostora u POU „A. Vivoda” Buzet koji ova škola koristi za provedbu aktivnosti programa.

**Kapitalni projekt K101110 Kapitalna potpora Srednjoj školi za nabavu opreme**

Sredstva u iznosu od 2.000,00 eura planirana su kao kapitalna potpora Srednjoj školi Buzet za nabavu opreme (za potrebe opremanja informatičkih učionica).

### Program 1012: PREDŠKOLSKI ODGOJ

**Opis programa**: Zakonom o predškolskom odgoju i naobrazbi („Narodne novine” 10/97., 107/07. i 94/13.) propisano je da jedinice lokalne samouprave imaju pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja te skrbi o djeci predškolske dobi. Sukladno tome Programom javnih potreba u predškolskom odgoju Grada Buzeta za 2023. godinu utvrđuju se oblici, opseg i način zadovoljavanja ovih potreba.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22),
* Zakon o ustanovama („Narodne novine“ broj 76/93,29/97-ispr.,47/99-ispr.,35/08),
* Statut Grada Buzeta („Službene novine Grada Buzeta“, broj 2/21. i 10/21 )
* Odluka o osnivanju Dječjeg vrtića (”Službene novine Grada Buzeta” broj 3/94.)
* Plan mreže dječjih vrtića (Službene novine Grada Buzeta br.11/14 i 11/16).
* Statut Dječjeg vrtića „Grdelin“ Buzet
* Pravilnik o pravima i obvezama korisnika u Dječjem vrtiću „Grdelin“ Buzet (KLASA: 03-06/12-01/2, URBROJ:2106-01-22-01-12-1 od 17.01.2012.)
* Pravilnik o radu Dječjeg vrtića „Grdelin“ Buzet (KLASA:011-01/14-01/1, URBROJ: 2106-01-22-01-14-1 od 14.2.2014. i KLASA:011-01/14-01/1, URBROJ:2106-01-22-01-15-2 od 16.02.2015.)
* Pravilnik o unutarnjem ustrojstvu i načinu rada Dječjeg vrtića „Grdelin“ Buzet KLASA 011-01/19-01/1, URBROJ:2106-01-22-01-19-1 od 16. svibnja 2019.godine.
* Odluka o sufinanciranju djelatnosti dadilja iz Proračuna Grada Buzeta (Službene novine Grada Buzeta br.11/20 i 7/21)

**Cilj programa**: Obuhvatiti svu djecu predškolskog uzrasta s područja Grada Buzeta koja imaju potrebu uključiti se u odgojno-obrazovne programe i osigurati kvalitetno provođenje ovih programa.

Sufinanciranjem djelatnosti predškolskog odgoja i obrazovanja koja se realizira u Dječjem vrtiću „Grdelin“, dječjim vrtićima drugih osnivača a koji se nalaze u Planu mreže dječjih vrtića (Službene novine Grada Buzeta br.11/14 i 11/16), te sufinanciranjem djelatnosti dadilja omogućiti ostvarivanja navedenog cilja.

Osigurati održavanje materijalnih i prostornih uvjeta rada u ustanovi i njihovo unaprjeđivanje.

**Pokazatelji rezultata**: Ogledat će se kroz: broj upisane djece s područja Grada Buzeta u vrtić uz poštivanje propisima određenih standarda (o broju djece, broju odgojnih skupina, broju djece po skupinama, broju odgojitelja, prostornim uvjetima i drugi standardima), te kroz programe koji se provode u vrtiću (vrsti programa, broju djece po programima, broju voditelja); kao i kroz broj djece obuhvaćene djelatnošću dadilja.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: osigurana su kroz aktivnosti proračunskog korisnika Dječjeg vrtića „Grdelin“ te aktivnost Ostale potrebe predškolski odgoj.

**Aktivnost A101204 Ostale potrebe predškolski odgoj**

Sredstva planirana za ovu aktivnost u iznosu od 14.600,00 eura namijenjena su za sufinanciranje djelatnosti dadilja. Realizacija ove aktivnosti regulirat će se ugovorom s Obrtom za čuvanje djece „Čudesna šuma“. Zaključak o broju djece i visini iznosa kojim će se sufinancirati djelatnost dadilja, donosi gradonačelnik. Sredstva su planirana za sufinanciranje do 5 djece (koliko ih je u obrtu smješteno s danim suglasnostima za pedagošku 2022./23. godinu, u visini sufinanciranja od 243,52 eura mjesečno po djetetu (=1.834,83 kuna) koliko iznosi razlika do pune ekonomske cijene koja se primjenjuje za programe predškolskog odgoja i obrazovanja Dječjeg vrtića „Grdelin“ Buzet za 2022.godinu i cijene koju plaća roditelj mjesečno po djetetu.

### Program 1014: OBNOVE I ZAŠTITE SPOMENIKA KULTURE

**Opis programa**: Programom javnih potreba u kulturi obuhvaćene su aktivnosti od značaja za Grad Buzet koje u području kulture, zaštite, očuvanja i promocije materijalne i nematerijalne kulturne baštine na području Buzeštine realiziraju POU „A. Vivoda“ Buzet, organizacije civilnog društva kao i drugi pravni subjekti ili fizičke osobe u području kulture i zaštite spomenika kulture, a koji svojim projektima, programima i djelovanjem obuhvaćaju prvenstveno aktivnosti, korisnike i sadržaje s područja Grada Buzeta. Programom obnove i zaštite spomenika kulture želi se primarno osigurati kontinuiranu skrb o objektima nepokretne baštine proračunskim sredstvima i prijavama na odgovarajuće natječaje.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o udrugama („Narodne novine“ broj 74/14, 70/17, 98/19),
* Zakon o ustanovama („Narodne novine“, broj 76/93, 29/97, 47/99, 35/08 i 127/19),
* Zakon o kulturnim vijećima i financiranju javnih potreba u kulturi („Narodne novine“ 83/22),
* -Zakon o zaštiti i očuvanju kulturnih dobara („Narodne novine“ broj 66/99,151/03,157/03,87/09,,88/10,61/11,25/12,136/12, 157/13,152/14 i 98/15)
* Statut Grada Buzeta („Službene novine Grada Buzeta“, broj 2/21 i 10/21)
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15).

**Cilj programa**: Zadovoljenje kulturnih potreba stanovnika Grada Buzeta, promocija Buzeta kao kulturne destinacije.

Razvijanje i promicanje kulturnog identiteta lokalne zajednice, unapređenje postojeće kulturne slike zajednice kao i obogaćivanje sadržaja zajednice kao turističke destinacije.

Poticanje programa s trajnim vrijednostima.

Kontinuirana skrb o objektima nepokretne baštine (kroz izradu projektne dokumentacije, radove održavanja, prijavu projekata obnove na natječaje).

**Pokazatelji rezultata**: Broj objekata koji se obnavljaju, ili redovno održavaju a imaju status zaštićenog spomenika kulture ili su od posebnog značaja za kulturu i tradiciju Buzeštine. Dovršena projektna dokumentacija. Odobreni projekti.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: Za zaštita spomenika kulture osigurana su sredstva za tekući projekt u iznosu od 11.900,00 eura.

**Tekući projekt T101401: Zaštita spomenika kulture**

Za zaštitu spomenika kulture u 2023. godini predlaže se osigurati sredstva u iznosu od 11.900,00 eura koliko iznosi planirani namjenski prihod od spomeničke rente.

### Program 1015: OSTALE POTREBE U KULTURI

**Opis programa**: U okviru ovog programa planiraju se financijska sredstva kojima se osigurava ostvarivanje poslova, akcija i manifestacija u kulturi koje su od interesa za Grad Buzet, djelatnost i poslovi udruga u kulturi, pomaganje i poticanje umjetničkog i kulturnog stvaralaštva, akcija i manifestacija koje doprinose razvitku i promicanju kulturnog života. Kroz dodjelu financijskih potpora omogućuje se dugoročnija i sustavna suradnja, te nadopunjavanje javnog i neproﬁtnog sektora, uz racionalnije korištenje javnog novca

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o udrugama („Narodne novine“ broj 74/14, 70/17, 98/19),
* Zakon o kulturnim vijećima i financiranju javnih potreba u kulturi („Narodne novine“ 83/22),
* Statut Grada Buzeta („Službene novine Grada Buzeta“, broj 2/21 i 10/21)
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15).

**Cilj programa**: Sufinancirati djelovanje udruga koje u slobodno vrijeme okupljaju različite kategorije građana (od djece, mladih do najstarijih) sa svrhom izvođenja i poticanja aktivnosti u području kulture i zaštite spomenika kulture - obogaćivanje postojećih sadržaja i programa novim radi zadovoljenja potreba različitih skupina građana.

Sufinancirati djelovanje udruga koje promiču njeguju zaštitu običaja, tradicije i kulturne baštine svoga kraja.

**Pokazatelji rezultata**: Ogledat će se kroz broj aktivnih udruga i realiziranih aktivnosti, broj uključenih članova (djece, mladih i odraslih koji sudjeluju u realizaciji projekata i aktivnosti), broju voditelja programa, broju organiziranih nastupa, natjecanja i izložbi, okruglih stolova, radionica i edukacija, i sl.

Broj posjetitelja i njihovo zadovoljstvo te medijska pozornost.

Projekt Art4RIGHTS - povećani interes za poštovanje i valorizaciju vlastitog grada i povijesti kroz metodologiju participativne javne umjetnosti.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su u iznosu kroz dvije aktivnosti: za sufinanciranje programa organizacija civilnog društva te za realizaciju projekta Art4RIGHTS.

**Aktivnost A101502 Ostale potrebe u kulturi**

Sredstva u iznosu od 31.900,00 eura planirana za ovu aktivnost namijenjena su za sufinanciranje programa i projekata organizacija civilnog društva u području kulture i zaštite spomenika kulture.

Sredstva su namijenjena kulturnim manifestacijama, programima i projektima u području kulture i zaštite spomenika kulture koje provode organizacije civilnog društva a dodijelit će se putem javnog natječaja sukladno Pravilniku o kriterijima, mjerilima i postupcima financiranja programa i projekata od interesa za Grad Buzet koje provode udruge.

**Aktivnost A101505 Projekt Art4RIGHTS**

Projekt naziva „When a space becomes a place - Network for Citizens’ participation in preserving and valorising EU fundamental rights through participatory public art“ skraćenog naziva (akronima) „Art4RIGHTS“, odobren je u sklopu Javnog poziva Europske komisije „Call for proposals for town-twinning and networks of towns (CERV-2021-CITIZENS-TOWN)“ i programa „Citizens, Equality, Rights and Values Programme (CERV)“ u vrijednosti od 171.210,00 EUR, od čega Gradu Buzetu pripada 16.800,00 EUR. Na projektu uz Grad Buzet i vodećeg partnera Grad Imolu iz Italije, sudjeluje još 7 partnera i to: Grad Daugavpils iz Latvije, Grad Amadora iz Portugala, Grad Linkoping iz Švedske, Okrug Landkreis Kassel sa sjevera Njemačke te udruge „EcoFellows“ iz Finske, udruga „Rural Hub“ iz Irske i udruženje gradova i općina iz Italije i Švedske pod nazivom „SERN“ iz Italije. Projektne aktivnosti Grada Buzeta obuhvaćaju organizaciju transnacionalnog susreta partnera projekta na kojem će sudjelovati 25 predstavnika partnera i Grada Buzeta. Događaj će se održati u siječnju 2024. godine te je za isti osigurano 7.000,00 EUR. Osim navedenog, projektne aktivnosti obuhvaćaju i troškove putovanja predstavnika Grada Buzeta na druge susrete projektnih partnera u iznosu od 3.800,00 EUR (ukupno 10 predstavnika x 380,00 EUR) te troškove lokalnih aktivnosti za koje je osigurano 6.000,00 EUR.

 U 2023. godini planirani su troškovi putovanja i susreta u ukupnom iznosu od 2.000,00 eura i troškovi ostalih usluga u iznosu od 900,00 eura.

### Program 1016: PROGRAM JAVNIH POTREBA U SPORTU

**Opis programa**: U okviru ovog programa planiraju se financijska sredstva kojima se osigurava ostvarivanje sportske djelatnosti, poslova, akcija i manifestacija u sportu koje su od interesa za Grad Buzet, a odnose se na djelovanje Sportske zajednice Grada Buzeta i udruga i klubova u sportu, sa svrhom pomaganja obavljanja sportskih djelatnosti, odnosno djelovanja Sportske zajednice Grada Buzeta i drugih udruga na organizaciji i izvođenju sportskih aktivnosti, usklađivanju aktivnosti njihovih članica, na uključivanju djece, mladih i ostalih građana u sportske programe, na pripremanju i sudjelovanju u amaterskim i drugim sportskim natjecanjima. U osiguravanju sredstava podržavaju se omladinski pogoni, masovnost i amaterizam.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
* Zakon o sportu („Narodne novine“ broj 71/06, 150/08-Uredba, 124/10, 124/11, 86/12, 94/13, 85/15 i 19/16),
* Zakon o udrugama („Narodne novine“ broj 74/14, 70/17, 98/19),
* Statut Grada Buzeta („Službene novine Grada Buzeta“, broj 2/21. i 10/21)
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge(Službene novine Grada Buzeta 12/15).

**Cilj programa**: Proračunskim sredstvima izvršiti zakonom utvrđenu obvezu pomaganja obavljanja sportskih djelatnosti, odnosno djelovanja Sportske zajednice Grada Buzeta i drugih udruga i klubova u organizaciji i izvođenju sportskih aktivnosti, sa svrhom uključivanja djece, mladih i ostalih građana u sportske programe, pomoći u održavanju sportskih objekata putem sufinanciranja materijalnih troškova.

Održavati objekt sportske dvorane.

Poticati i promicati bavljenje sportom od najranije dobi, stvarati uvjete za zadovoljavanje potreba u područjima sportskih djelatnosti svih dobnih uzrasta.

Sustavno usmjeravati razvoj sporta, uključivati što veći broj djece, mladih i građana u sportske aktivnosti, promicati zdrav život i borbu protiv svih oblika ovisnosti i nasilja.

**Pokazatelji rezultata**: Pokazatelji uspješnosti ogledaju se kroz: broj aktivnih klubova, broj djece, mladih i odraslih uključenih u klubove, broj sportskih sadržaja i broj sudionika, broj organiziranih sportskih manifestacija na području Grada te postizanje sportskih rezultata - od lokalnih, regionalnih, do državnih i međunarodnih natjecanja.

Redovno održavanje sportskih objekata.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su u sveukupnom iznosu od 195.490,00 eura kroz sljedeće aktivnosti:

|  |  |
| --- | --- |
| **Program 1016 Program javnih potreba u sportu** | Iznos (eura |
| Aktivnost | A101602 | Stručna služba Sportske zajednice Grada Buzeta | 4.000,00 |
| Aktivnost | A101603 | Sportske udruge i klubovi | 136.000,00 |
| Aktivnost | A101604 | Održavanje sportskih objekata | 49790,00 |
| Aktivnost | A101605 | Ostale potrebe u sportu | 5.700,00 |
| Ukupno | 195.490,00 |

**Aktivnost A101602 Stručna služba Sportske zajednice Grada Buzeta**:

Sportskoj zajednici Grada Buzeta osigurava se iznos od 4.000,00 eura za troškove stručne službe.

**Aktivnost A101603 Sportske udruge i klubovi**

Za aktivnosti i rad 22 kluba koji su članovi Sportske zajednice Grada Buzeta a uključuju preko 1000 članova, putem Sportske zajednice rasporedit će se sveukupno 104.800,00 eura.

Predlaže se osiguravanje sredstava u iznosu od 31.200,00 eura za sufinanciranje sportskih programa i projekata udruga i klubova u području sporta i rekreacije te održavanje sportskih manifestacija. Navedena sredstva dodijelit će se putem javnog natječaja sukladno Pravilniku o kriterijima, mjerilima i postupcima financiranja programa i projekata od interesa za Grad Buzet koje provode udruge.

**Aktivnost A101604 Održavanje sportskih objekata**

S ciljem osiguravanja prostornih uvjeta za rad sportskih klubova predlaže se osiguravanje sredstva za sufinanciranje materijalnih troškova i opreme sportskih objekata (sportske dvorane u Buzetu i boćarske dvorane u Kozarima) u sveukupnom iznosu od 49.790,00 eura.

U 2023. godini planirano je da Grad Buzet preuzme poslove upravljanja sportskom dvoranom. Sredstva u iznosu od 47.800,00 eura planirana su od prihoda za korištenje objekta sportske dvorane od strane škola i klubova, a namijenjena za podmirivanje svih materijalnih troškova i troškova održavanja ovog objekta. Sredstva u iznosu od 1.990,00 eura planirana su za sufinanciranje materijalnih troškova održavanja boćarske dvorane u Kozarima.

**Aktivnost A101604 Ostale potrebe u sportu**

Sredstva u iznosu od 1.700,00 eura planirana su za ostale aktivnosti Sportske zajednice, prvenstveno za podmirivanje troškova izbora sportaša. Raspored sredstava utvrđuje Izvršni odbor Zajednice.

Za Sportsku zajednicu Grada Buzeta predlaže se osigurati i namjenska sredstva u iznosu od 4.000,00 eura za sportske programe i manifestacije koji se odvijaju povodom Subotine (Buzetactive).

### Program 1017: PROGRAM JAVNIH POTREBA U SOCIJALNOJ SKRBI

**Opis programa**: Program se provodi s ciljem osiguravanja socijalne pomoći i usluga socijalne skrbi za socijalno najugroženije i najranjivije skupine građana. Radi se o građanima koji ostvaruju pravo na pomoći jer udovoljavaju uvjetima iz Odluke o socijalnoj skrbi Grada Buzeta. Programom su obuhvaćene i pojedine kategorije kronično ili teže bolesnih osoba, osobe s invaliditetom.

Predloženim Programom javnih potreba u socijalnoj skrbi Grada Buzeta za 2023. godinu predviđeno je da se kao poticaj demografskim kretanjima za svako novorođeno dijete s područja Grada Buzeta i u 2023. godini osigura jednokratna pomoć.

U okviru programa osiguravaju se materijalni i financijski uvjeti za rad gradske ustanove socijalne skrbi – proračunskog korisnika Doma za starije osobe Buzet, kao i drugih ustanova i udruga koje se bave zaštitom, pružanjem pomoći i podrške socijalno najugroženijim skupinama građana i ostalim građanima kojima je potrebna pomoć za prevladavanje posebnih teškoća ili problema.

U okviru programa osiguravaju se sredstva za ostvarivanje prava i pomoći sukladno Odluci o socijalnoj skrbi Grada Buzeta („Službene novine Grada Buzeta“, 7/14.)

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
* Zakon o udrugama („Narodne novine“ broj 74/14, 70/17, 98/19),
* Zakon o ustanovama („Narodne novine“, broj 76/93, 29/97, 47/99, 35/08 i 127/19),
* Zakon o socijalnoj skrbi („Narodne novine“, broj 18/22. i 46/22.)
* Pravilnik o minimalnim uvjetima za pružanje socijalnih usluga NN 40/14, 66/15);
* Pravilnik o standardima kvalitete socijalnih usluga (NN 143/14),
* Zakon o općem upravnom postupku („Narodne novine“ broj 47/09),
* Odluka Gradskog vijeća Grada Buzeta o osnivanju javne ustanove socijalne skrbi – Doma za starije i nemoćne osobe Buzet ( KLASA: 021-05/05-01/55, URBROJ: 2106/01-01-05-1 od 12.10.2005.godine, Službene novine Grada Buzeta br. 7/05 od 12.10.2005. godine )
* Zakon o Hrvatskom crvenom križu („Narodne novine“ broj 71/10),
* Statut Grada Buzeta („Službene novine Grada Buzeta“, broj 2/21. i 10/21)
* Odluka o socijalnoj skrbi Grada Buzeta („Službene novine Grada Buzeta“, 7/14.)
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15)
* Zakon o međunarodnoj i privremenoj zaštiti („Narodne novine“, 70/15 i 127/17).

**Cilj programa**: Program je namijenjen najranjivijim socijalnim skupinama s ciljem osiguravanja pomoći za podmirenje osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti.

Sufinanciranjem institucionalnih oblika skrbi te podržavanjem programa i projekata izvaninstitucionalnih oblika skrbi te programa i projekata organizacija civilnog društva kojima se zadovoljavaju javne potrebe u socijalnoj skrbi i zaštiti zdravlja građana - korisnika s područja Grada Buzeta - osigurati kontinuitet socijalnih usluga i sustav skrbi koji uvažava lokalne potrebe.

Poboljšati kvalitetu života osoba starije životne dobi sufinanciranjem njihovog smještaja u gradskoj ustanovi kao i ostalih programa koji se realiziraju u ustanovi, sa svrhom kvalitetnog provođenja slobodnog vremena i njihovog aktivnog sudjelovanja u životu zajednice, uključivanja osoba starije životne dobi u rekreativne i druge aktivnosti u zajednici.

Realizacijom novog projekta unaprijediti i poboljšati izvaninstitucionalnu skrb za osobe treće životne dobi na području Grada Buzeta, razviti mrežu novih izvaninstitucijskih oblika socijalne skrbi koji podržavaju obiteljski život, poboljšavaju kvalitetu života osoba starije životne dobi i direktno utječu na prevenciju institucionalizacije

Jednokratnom pomoći za novorođenu djecu pomoći roditeljima i dati poticaj demografskim kretanjima.

Novčanim sredstvima, sukladno Zakonu i gradskoj Odluci o socijalnoj skrbi, pomoći građanima koji ostvaruju pravo na ove pomoći, s ciljem ublažavanja socijalne nejednakosti.

Sredstvima planiranim za sufinanciranje programa socijalno-humanitarnih udruga sufinanciranjem njihovih programa osigurati materijalnu i financijsku pomoć za redovan rad i realizaciju programa/projekata s ciljem zadovoljavanja posebnih potreba društvenih skupina u zajednici (osoba s posebnim potrebama, osoba s invaliditetom, osoba starije životne dobi, žrtvama obiteljskog nasilja i drugih koje obuhvaćaju ovi programi) odnosno realizaciju programa u lokalnoj zajednici za posebne društvene skupine.

**Pokazatelji rezultata**: Ogledat će se kroz broj osoba smještenih u Dom za starije osobe Buzet, kroz broj starijih i nemoćnih osoba uključenih u programe ustanove (program pomoći u kući i organizirane dnevne aktivnosti).

Pokazatelji uspješnosti su i broj osoba obuhvaćenih programima pomoći građanima koji ostvaruju pravo na ove pomoći temeljem zakona i gradske Odluke o socijalnoj skrbi (broj korisnika, broj, vrsta i iznosi pomoći).

Broj novorođene djece na području Grada Buzeta.

Broj udruga čiji se programi/projekti sufinanciraju, vrsta i broj programa/projekata te broj korisnika programa/projekata udruga, broj korisnika programa namijenjenih određenim kategorijama stanovništva.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su u sveukupnom iznosu 94.174,00 eura kroz sljedeće aktivnosti:

|  |  |
| --- | --- |
| **Program 1017 Program javnih potreba u socijalnoj skrbi** | Iznos (eura) |
| Aktivnost | A101702 | Poticanje demografske obnove stanovništva | 20.000,00 |
| Aktivnost | A101705 | Zaštita boraca i vojnih invalida | 800,00 |
| Aktivnost | A101706 | Udruge | 30.374,00 |
| Aktivnost | A101707 | Naknada za podmirenje troškova stanovanja korisnicima ZMN | 4.900,00 |
| Aktivnost | A101708 | Naknada za podmirenje troškova stanovanja korisnicima temeljem Odluke o soc. skrbi Grada Buzeta | 8.000,00 |
| Aktivnost | A101710 | Naknada za boravak djece u jaslicama i vrtiću  | 2.700,00 |
| Aktivnost | A101711 | Naknada za prehranu djece u osnovnoj školi  | 1.300,00 |
| Aktivnost | A101712 | Naknada za produženi boravak učenika u osnovnoj školi  | 300,00 |
| Aktivnost | A101713 | Naknada za troškove prijevoza djece na rehabilitaciju | 2.700,00 |
| Aktivnost | A101714 | Topli obrok građanima u socijalnoj potrebi  | 500,00 |
| Aktivnost | A101715 | Pomoć za kupnju udžbenika obiteljima u socijalnoj potrebi | 1.300,00 |
| Aktivnost | A101716 | Jednokratne naknade  | 14.300,00 |
| Aktivnost | A101717 | Stalna mjesečna novčana pomoć  | 5.300,00 |
| Aktivnost | A101718 | Naknade za plaćanje pogrebnih troškova | 400,00 |
| Aktivnost | A101719 | Sufinanciranje troškova obiteljima pod privremenom zaštitom | 1.300,00 |
| Ukupno | 94.174,00 |

**Aktivnost A** **A101702 Poticanje demografske obnove stanovništva**

Predloženim Programom javnih potreba u socijalnoj skrbi Grada Buzeta za 2023. godinu predviđeno je da se kao poticaj demografskim kretanjima za svako novorođeno dijete s područja Grada Buzeta i u 2023. godini osigura jednokratna pomoć. Visinu iznosa jednokratne pomoći utvrdit će zaključkom Izvršno tijelo Grada Buzeta. Za provedbu ove aktivnosti planirana su sredstva u iznosu od 20.000,00 eura.

**Aktivnost A101705 Zaštita boraca i vojnih invalida**

Korisnici koji su 2014. godine danom stupanja na snagu Odluke o socijalnoj skrbi Grada Buzeta (SNGB 7/14) ostvarivali pravo na stalnu novčanu pomoć na temelju Odluke o dopunskoj zaštiti boraca narodno-oslobodilačkog rata („Službene novine Zajednice općina Rijeka“, broj 8/85. i 26/88.) ostvaruju pravo na dopunsku novčanu pomoć. Dopunsku novčanu pomoć ostvaruje još 1 korisnik u mjesečnom iznosu od po 66,37 eura. Za provedbu ove aktivnosti planirana su sredstva u iznosu od 800,00 eura.

**Aktivnost A101706 Udruge**

U okviru ove aktivnosti osiguravaju se materijalni i financijski uvjeti za rad ustanova i udruga koje se bave zaštitom, pružanjem pomoći i podrške socijalno najugroženijim skupinama građana i ostalim građanima kojima je potrebna pomoć za prevladavanje posebnih teškoća ili problema.

Sredstva u sveukupnom iznosu od 30.374,00 eura namjenski su raspoređena za:

* 1. sufinanciranje rada skloništa i prihvatilište za žrtve obiteljskog nasilja „Sigurna kuća Istra“ u iznosu od 2.800,00 eura,
	2. Gradsko društvo Crvenog križa Buzet u iznosu od 16.254,00 eura,
	3. Dnevni centar Veruda – Pula u iznosu od 4.320,00 eura
	4. sufinanciranje programa i projekata organizacija civilnog društva u području zaštite zdravlja i socijalne skrbi u iznosu od 7.000,00 eura.

a) Sufinanciranje rada skloništa i prihvatilište za žrtve obiteljskog nasilja „Sigurna kuća Istra“

Obzirom da aktivnosti zadovoljavanja potreba zbrinjavanja i smještaja žena žrtava obiteljskog nasilja i davanja drugih oblika podrške za korisnike na području Istarske županije provodi Sigurna kuća Istra, provedba navedenog programa i aktivnosti regulirat će se ugovorom o izravnoj dodjeli sredstava Sigurnoj kući Istra, a sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) uzimajući u obzir odredbe članka 6. stavak 3. navedene Uredbe.

b) Gradsko društvo Crvenog križa Buzet

Člankom 30. Zakona o Hrvatskom Crvenom križu (“Narodne novine” 71/2010.) regulirano je da jedinice lokalne i područne (regionalne) samouprave iz svojih proračuna osiguravaju sredstva za rad i djelovanje službe traženja na razini JL(R)S, te sredstva za javne ovlasti i redovne djelatnosti ustrojstvenih oblika Crvenog križa. U proračunu za 2023. godinu Hrvatskom Crvenom križu – Gradskom društvu Buzet predlaže se osigurati sredstva u visini od 16.254,00 eura. Iznos sredstava planiran sukladno Pravilniku o načinu i rokovima plaćanja sredstava iz prihoda JLS za rad ustrojstvenih oblika Hrvatskog Crvenog križa (Narodne novine 18/11).

Gradsko društvo Crvenog križa Buzet je neprofitna organizacija sa zadatkom promicanja i rješavanja humanitarnih pitanja, organiziranja zdravstvenih i socijalnih programa, pripremanja stanovništva za djelovanje u masovnim nesrećama i katastrofama kao i u djelovanju u smanjenju i uklanjanju posljedica masovnih nesreća i katastrofa. Djeluje na osnovi misija i načela Međunarodnog pokreta Crvenog križa i Crvenog polumjeseca.

Gradskim društvom Crvenog križa Buzet upravljaju njegovi članovi preko predstavnika izabranih u Skupštinu, Odbor i druga tijela. Organizaciju predstavlja predsjednica a zastupa ravnateljica. Za obavljanje poslova Gradskog društvo Crvenog križa Buzet ima dva zaposlenika: ravnateljicu (zaposlenu na nepuno radno vrijeme) i logopedinju koja je zaposlena na pola radnog vremena isključivo za obavljanje poslova “Gradskog savjetovališta”. Aktivnosti provode vanjski suradnici i volonteri koji pomažu prilikom organiziranja akcija, manifestacija i drugim aktivnostima.

Gradsko društvo Crvenog križa Buzet u 2023. godini provodit će sljedeće programe: službu traženja, humanitarni program, dobrovoljno davanje krvi, prvu pomoć, promicanje ideje humanosti, rad s djecom i mladeži, programe očuvanja, zaštite zdravlja i prevencije bolesti, programi pomoći izbjeglicama i migrantima te razvoj učinkovitosti organizacije.

Gradsko društvo Crvenog križa Buzet planira u 2023. godini provoditi i sljedeće projekte:

- Projekt zaštite zdravlja i savjetovanja za djecu, mlade i obitelj

- Projekt “Klub - druženje odraslih osoba sa intelektualnim poteškoćama”.

c) Dnevni centar Veruda – Pula

Grad Buzet jedan je od osnivača Dnevnog centra Veruda – Pula (prijašnji naziv ove ustanove bio je Dom za djecu, mladež i odrasle osobe s cerebralnom paralizom i drugim posebnim potrebama – Pula). Grad Buzet kao suosnivač ove ustanove participira u njenom sufinanciranju. Za sufinanciranje programa rada Dnevnog centra Veruda u 2023. godini planirana su sredstva u iznosu od 4.320,00 eura.

U ovoj ustanovi provode se aktivnosti rehabilitacije korisnika od dojenačke do odrasle dobi, odgoj i obrazovanje djece predškolske i školske dobi, odgoj i obrazovanje djece s utjecajnim teškoćama u razvoju, psihosocijalna rehabilitacija za mladež i odrasle osobe, te rad mobilnog stručnog tima za pružanje stručne potpore odgojno-obrazovnim ustanovama. Planom i programom rada ove ustanove u 2022./23. godini predviđeno je da edukacijska rehabilitatorica u neposredan individualni rad uključi 4 djece s područja Grada Buzeta, dok će u individualni rad s psihologinjom biti uključeno dvoje djece i jedan roditelj.

d) Sufinanciranje programa i projekata organizacija civilnog društva u području zaštite zdravlja i socijalne skrbi

Za podržavanje programa i projekata organizacija civilnog društva kojima se zadovoljavaju javne potrebe u socijalnoj skrbi i zaštiti zdravlja građana - korisnika s područja Grada Buzeta u proračunu Grada Buzeta za 2023. godinu planiraju se sredstva u iznosu od 7.000,00 kuna. Sredstva će se dodijeliti putem javnog natječaja sukladno Pravilniku o kriterijima, mjerilima i postupcima financiranja programa i projekata od interesa za Grad Buzet koje provode udruge sukladno navedenim ciljevima programa.

**Aktivnosti od A101707 do A101719**

**A101707 Naknada za podmirenje troškova stanovanja korisnicima ZMN**

**A101708 Naknada za podmirenje troškova stanovanja korisnicima temeljem Odluke o soc. skrbi Grada Buzeta**

**A101710 Naknada za boravak djece u jaslicama i vrtiću**

**A101711 Naknada za prehranu djece u osnovnoj školi**

**A101712 Naknada za produženi boravak učenika u osnovnoj školi**

**A101713 Naknada za troškove prijevoza djece na rehabilitaciju**

**A101714 Topli obrok građanima u socijalnoj potrebi**

**A101715 Pomoć za kupnju udžbenika obiteljima u socijalnoj potrebi**

**A101716 Jednokratne naknade**

**A101717 Stalna mjesečna novčana pomoć**

**A101718 Naknade za plaćanje pogrebnih troškova**

**A101719 Sufinanciranje troškova obiteljima pod privremenom zaštitom**

Sredstva za navedene aktivnosti planirana za aktivnosti programa socijalne skrbi a odobravaju se i raspoređuju za prava i pomoći sukladno zaključcima Vijeća za socijalnu politiku Grada Buzeta, temeljem gradske Odluke o socijalnoj skrbi. Iako je u pripremi prijedlog nove gradske Odluke o socijalnoj skrbi usklađen sa zakonskim izmjenama, sredstva za 2023. godinu planirana su prema potrebama i kretanjima broja korisnika u proteklih nekoliko godina sukladno trenutno važećoj Odluci. Prema podacima od listopada 2022. godine iz gradskog proračuna sukladno Odluci o socijalnoj skrbi pravo na naknadu za troškove stanovanja mjesečno ostvaruje ukupno 11 korisnika (6 korisnika ZMN i 5 korisnika temeljem gradske Odluke), a stalnu mjesečnu novčanu pomoć dobiva 16 korisnika. Pravo na podmirivanje troškova prijevoza ostvaruju roditelji za troje djece. Sufinanciranje troškova obiteljima pod privremenom zaštitom, tj. troškovi obroka raseljenim učenicima iz Ukrajine koji su uključeni u odgojno-obrazovni sustav Osnovne škole „Vazmoslav Gržalja“ Buzet sufinanciraju se za 5 djece u visini 50% iznosa cijene obroka.

### Program 1018: PROGRAM JAVNIH POTREBA U ZDRAVSTVU

**Opis programa**: Program obuhvaća djelatnosti i poslove koji se odnose na unapređenje i očuvanje zdravlja, prevenciju bolesti svih dobnih skupina, edukaciju građana za zdrave životne izbore, prevenciju bolesti te podizanja kvalitete zdravlja i života osjetljivih skupina (djece i mladih, trudnica, osoba s intelektualnim teškoćama, starijih osoba), temeljem potreba u području zaštite zdravlja i promociji zdravlja građana Grada Buzeta.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
* Zakon o udrugama („Narodne novine“ broj 74/14, 70/17, 98/19),
* Zakon o zdravstvenoj zaštiti („Narodne novine“ broj 150/08,71/10,139/10,22/11, 84/11,154/11,12/12, 35/12-OUSRH,70/12,144/12,82/13,159/13, 22/14 154/14 i 70/16),
* Zakon o ustanovama („Narodne novine“, broj 76/93, 29/97, 47/99, 35/08 i 127/19),
* Zakon o socijalnoj skrbi (NN 157/13, 152/14, 99/15, 52/16)
* Pravilnik o minimalnim uvjetima za pružanje socijalnih usluga NN 40/14, 66/15);
* Pravilnik o standardima kvalitete socijalnih usluga (NN 143/14),
* Zakon o općem upravnom postupku („Narodne novine“ broj 47/09),
* Odluka Gradskog vijeća Grada Buzeta o osnivanju javne ustanove socijalne skrbi – Doma za starije i nemoćne osobe Buzet ( KLASA: 021-05/05-01/55, URBROJ: 2106/01-01-05-1 od 12.10.2005.godine, Službene novine Grada Buzeta br. 7/05 od 12.10.2005. godine )
* Zakon o Hrvatskom crvenom križu („Narodne novine“ broj 71/10),
* Statut Grada Buzeta („Službene novine Grada Buzeta“, broj 2/21.)
* Odluka o socijalnoj skrbi Grada Buzeta („Službene novine Grada Buzeta“, 7/14.)
* Pravilnik o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta 12/15).

**Cilj programa**: Kontinuirano odvijanje programa gradskog savjetovališta kao temelj za formiranje centra za potporu obitelji i pojedincima, okupljanje stručnih kadrova koji će osigurati u sklopu savjetovališta pružati cjelovitu uslugu i potporu.

Unaprjeđivanje i očuvanje zdravlja, prevencija bolesti svih dobnih skupina, edukacija svih građana za zdrave životne izbore.

Podizanje kvalitete zdravlja i života osjetljivih skupina (djece i mladih, trudnica, osoba s intelektualnim teškoćama, starijih osoba).

Briga o mentalnom i fizičkom zdravlju.

Razvijati i provoditi programe koji promiču i unapređuju razvoj i zdravlje pojedinca, obitelji i zajednice te graditi socijalno odgovornu zajednicu.

Sufinanciranjem troškova stanovanja medicinskim djelatnicima pomoći u osiguravanju potrebnih ljudskih resursa u zdravstvenim ustanovama na području Grada Buzeta.

**Pokazatelji rezultata**: Broj ustanova/udruga čiji se programi/projekti sufinanciraju, vrsta i broj programa/projekata te broj korisnika programa/projekata udruga, broj korisnika programa namijenjenih određenim kategorijama stanovništva.

Broj programa usmjerenih na poboljšanje zdravstvene zaštite građana, koji se realiziraju u suradnji sa zdravstvenim ustanovama i organizacijama civilnog društva te broj građana (djece, mladih i odraslih) uključenih u programe, broj predavanja, okruglih stolova i sl.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

Program mjera za osiguranje potrebnih ljudskih resursa u zdravstvenim ustanovama čiji je osnivač Istarska županija („Službene novine Istarske županije“ broj 12/2018), kojim je predviđena mjera (za koju je izvor financiranja proračun JLS) mjera 1.1. privremeno stambeno zbrinjavanje po beneficiranim uvjetima (a koje podrazumijeva i sufinanciranje troškova stanarine).

**Sredstva za realizaciju programa**: osigurana su u sveukupnom iznosu 56.550,00 eura kroz sljedeće aktivnosti:

|  |  |
| --- | --- |
| **Program 1018 Program javnih potreba u zdravstvu** | Iznos (eura) |
| Aktivnost | A101801 | Zdravstveni program | 34.550,00  |
| Aktivnost | A101802 | Sufinanciranje Savjetovališta za prehranu | 2.200,00 |
| Aktivnost | A101803 | Program gradskog savjetovališta | 14.200,00 |
| Aktivnost | A101804 | Sufinanciranje Savjetovališta za spolno i reproduktivno zdravlje mladih | 800,00 |
| Aktivnost | A101805 | Sufinanciranje troškova smještaja medicinskih djelatnika | 4.800,00 |
| Ukupno | 56.550,00 |

**Aktivnost A101801 Zdravstveni program**:

U 2023. godini u okviru zdravstvenih programa planirana su sredstva kojima će se nastaviti sufinancirati:

* buzetska ispostava Nastavnog zavoda za hitnu medicinu Istarske županije (iznosom od 12.750,00 eura)
* mjesečni dolazak specijalista - internista u buzetsku ispostavu Istarskih domova zdravlja (iznosom od ukupno 6.600,00 eura)
* usluga zdravstvene njege Istarskih domova zdravlja, Ispostave Buzet (iznosom od 1.600,00 eura).

Realizacija ovih aktivnosti uredit će se sporazumima s nadležnim ustanovama, odnosno provoditeljima usluga, kojima će se utvrditi međusobna prava i obveze.

Sukladno Odluci o prihvaćanju Sporazuma o preuzimanju dijela kreditne obveze za izgradnju i opremanje nove Opće bolnice u Puli od strane općina i gradova u Istarskoj županiji donijetoj na 2. sjednici Gradskog vijeća održanoj 13. srpnja 2017. u proračunu za 2023. godinu predložena su sredstva kapitalne pomoći za izgradnju i opremanje nove Opće bolnice u Puli za otplatu kredita u iznosu od 13.600,00 eura.

**Aktivnost A101802 Sufinanciranje Savjetovališta za prehranu**

2017. godine Zavod za javno zdravstvo Istarske županije pokrenuo je u Puli Savjetovalište za prehranu, nakon čega su aktivnost proširili i po gradovima Istarske županije (Savjetovalište uz sufinanciranje JLS-a djeluje još u Puli, Labinu, Pazinu, Rovinju, Poreču i Bujama).

Od veljače 2019. godine Savjetovalište djeluje i u Buzetu u prostoru IDZ-a. U prvoj polovici 2022. godine usluge Savjetovališta za prehranu u Buzetu koristilo je 7 novih korisnika, kontrolnih savjetovanja je bilo 14. Najveći broj savjetovanja bio je za korisnike u dobi od 40 do 59 godina. Usluge u Savjetovalištu pružaju se dva puta mjesečno. Naglasak rada Savjetovališta je na prevenciji bolesti i promociji zdravlja. Usluge savjetovanja su besplatne za korisnike i nije potrebna uputnica, a posebno su usmjerene prema potrebama djece i mladih, odraslih osoba te građana starije životne dobi. Za sufinanciranje rada Savjetovališta predlaže se u 2023. godini osigurati sredstva u iznosu od 2.200,00 eura.

**Aktivnost A101803 Program Gradskog savjetovališta**

U 2023. godini u proračunu su planirana sredstva za financiranje programa rada Gradskog savjetovališta Buzet u iznosu od 14.200,00 eura. Aktivnosti programa Gradskog savjetovališta počele su se u okviru Gradskog društva Crvenog križa Buzet provoditi od 2013. godine kao program zaštite zdravlja, prevencije bolesti za djecu, mlade i obitelj na području Grada Buzeta. Od rujna 2019. godine u Gradskom društvu Crvenog križa Buzet na pola radnog vremena u programu Savjetovališta zaposlena je stručna osoba - logoped.

Programom zaštite zdravlja i savjetovanja djece, mladih i obitelji želi se odgovoriti na potrebe zajednice o brizi za mentalno i fizičko zdravlje te volonterskim radom pomoći djeci kojoj je pomoć potrebna. Ovaj program namijenjen je osobama koje imaju osobnih, bračnih ili obiteljskih poteškoća, problema u odnosu s drugima, razvojnih ili obrazovnih teškoća, a žele ih riješiti uz stručnu pomoć. Usluge savjetovanja provode savjetnice - vanjske stručnjakinje.

Zapošljavanjem logopedinje na pola radnog vremena u Savjetovalištu, ostvarena je suradnja s Dječjim vrtićem Grdelin i pokrivena je većina djeca s logopedskim tretmanima. Tjedno je 25 djece obuhvaćeno logopedskim tretmanima, sva djeca u godini pred polazak u školu obuhvaćena su logopedskom procjenom, a organiziraju se i preventivni pregledi za trogodišnjake kako bi se na vrijeme obuhvatilo djecu s tretmanima, ali i savjetovanjem roditelja za rad kod kuće. Ostvarena je suradnja s pedijatrijom Doma zdravlja Buzet te pedijatrica po potrebi upućuje djecu s neurorazvojnim rizicima na logopedsku procjenu i prije treće godine. Osim samih tretmana organizirat će se edukativne radionice i predavanja za roditelje a u svezi poticanja govornog jezičnog razvoja ali i predvještina čitanja i pisanja.

Planira se ostvariti suradnju i s ostalim stručnim kadrovima sa područja grada Buzeta kako bi se mogla organizirati predavanja i radionice u svrhu prevencije i edukacije građana po pitanju mentalnog, emocionalnog i tjelesnog zdravlja.

Kroz projekt je planirana i individualna pomoć u učenju učenicima Osnovne škole iz Buzeta, a koji imaju slabiji socioekonomski status. Individualnu pomoć u učenju provodili bi učenici srednje škole Buzet, volonteri Gradskog društva Crvenog križa Buzet.

**Aktivnost A101804 Sufinanciranje** **savjetovališta za spolno i reproduktivno zdravlje mladih**

U okviru zdravstvenih programa od 2020. godine sufinancira se rad Savjetovališta za spolno i reproduktivno zdravlje mladih koji se provodi kao jedna od usluga Nastavnog zavoda za javno zdravstvo Istarske županije u dislociranim savjetovalištima (po uzoru na model Savjetovališta za prehranu) u prostoru ZZJZIŽ i Buzetu. Započelo je s radom u veljači 2020. no zbog epidemije COVID-19 i zatvaranja škola bilo je onemogućeno provođenje edukacija. Savjetovalište djeluje kroz timsku suradnju liječnika školske medicine u suradnji s psiholozima, epidemiolozima i ostalim stručnjacima a provodi osim savjetodavne pomoći i podrške zainteresiranim korisnicima (kroz individualan rad te rad u parovima) i edukativne i promotivne aktivnosti u zajednici te edukaciju ciljanih skupina. Usluge za korisnike su besplatne. Pristup savjetovalištu slobodan je za sve osnovnoškolce, srednjoškolce s područja Grada Buzeta ali i za sve zainteresirane izvan sustava školovanja iste životne dobi. U 2023. godini planirano je provođenje edukacije ciljanih skupina (učenika osmih razreda osnovne škole i učenika trećih razreda srednje škole). U 2023. godini Savjetovalište će raditi svakog ponedjeljka od 15.00 do 17.00 sati u prostoru Doma zdravlja koji koristi ambulanta školsku i adolescentsku medicinu. Za navedenu aktivnost u proračunu su planirana sredstva u iznosu od 6.000,00 kuna.

**Aktivnost A101805 Sufinanciranje troškova smještaja medicinskih djelatnika**

Predlaže se osigurati sredstva u iznosu od 4.800,00 eura za sufinanciranje troškova smještaja medicinskih djelatnika. Sredstva su planirana u iznosu od 200,00 eura po djelatniku za razdoblje siječanj-prosinac 2023. godine i to za sufinanciranje troškova smještaja jednog medicinskog djelatnika Nastavnog zavoda za hitnu medicinu za potrebe buzetske ispostave te jednog medicinskog djelatnika buzetske ispostave Istarskih domova zdravlja. Zamolbu za stambeno zbrinjavanje deficitarnog kadra Nastavni zavod za hitnu medicinu IŽ uputio je kako bi osigurali deficitarni zdravstveni kadar obzirom da je od listopada 2022. od 5 doktora medicine zaposlenih u hitnoj u Ispostavi Buzet četvero otišlo na specijalizaciju. Istarski domovi zdravlja uputili u zamolbu obzirom se kontinuirano susreću s nedostatkom kadrova, a trenutno im nedostaje 1 liječnik obiteljske medicine, 1 medicinska sestra, 1 magistra farmacije i 1 farmaceutski tehničar.

Prijedlog ove aktivnosti temelji se na Programu mjera za osiguranje potrebnih ljudskih resursa u zdravstvenim ustanovama čiji je osnivač Istarska županija („Službene novine Istarske županije“ broj 12/2018), kojim je predviđena mjera (za koju je izvor financiranja proračun JLS) mjera 1.1. privremeno stambeno zbrinjavanje po beneficiranim uvjetima (a koje podrazumijeva i sufinanciranje troškova stanarine).

### Program 1025: RASHODI ZA AKTIVNOSTI U TURIZMU

**Opis programa**: Sufinanciranjem osigurati financijsku podršku prilikom realizacije manifestacija koje se tradicionalno održavaju na području Grada Buzeta (Subotine po starinski, Festivala istarskih tartufa, Adventa na sjeveru i dr). a kojima je organizator Turistička zajednica Grada Buzeta.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
* Statut Grada Buzeta („Službene novine Grada Buzeta“, broj 2/21. i 10/21.)
* Statut Turističke zajednice Grada Buzeta

**Cilj programa**:

Promocija Grada Buzeta kao Grada tartufa.

Promocija Grada Buzeta kao kulturno-turističke destinacije.

Razvoj kulturnog turizma.

Promicanje i zaštita običaja, tradicije i kulturne baštine svoga kraja.

Razvijanje i promicanje identiteta lokalne zajednice, unapređenje postojeće kulturne slike zajednice kao i obogaćivanje sadržaja zajednice kao turističke destinacije.

**Pokazatelji rezultata**: Broj posjetitelja, broj manifestacija i uključenih sudionika, medijska pozornost. Zadovoljstvo posjetitelja, cjelovitost i provedivost programa.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su kroz aktivnost:

**Aktivnost A103501 Rashodi za aktivnosti u turizmu**

Proračunskim sredstvima u iznosu od 6.000,00 eura predlaže se sufinanciranje aktivnosti promocije Grada kojima je organizator Turistička zajednica Grada Buzeta.

### Program 1037: UNAPREĐENJE I POBOLJŠANJE IZVANINSTITUCIONALNE SKRBI ZA OSOBE TREČE ŽIVOTNE DOBI NA PODRUČJU GRADA BUZETA

**Opis programa**: Grad Buzet je u suradnji s Domom za starije osobe Buzet tijekom 2019. godine prijavio projekt pod nazivom „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta” na natječaj pod nazivom „Unaprjeđenje infrastrukture za pružanje socijalnih usluga u zajednici kao podrška procesu deinstitucionalizacije – druga faza“ u sklopu Operativnog programa „Konkurentnost i kohezija – KK.08.1.3.04“, u kojem je najznačajnija aktivnost Dogradnja i rekonstrukcija Doma za starije osobe Buzet.

Ukupna vrijednost projekta iznosi 24.976.639,37 kuna, od kojih je u sklopu EU projekta odobreno sufinanciranje u iznosu od 13.669.050,17 kuna. Ukupan trošak investicijskog ulaganja u Dogradnju i rekonstrukciju Doma za starije osobe iznosi 22.090.841,00 kuna, od kojih građevinsko obrtnički radovi iznose 17.625.000,00 kn, opremanje 3.537.966,00 kn, te troškovi nadzora i tehničkih usluga 927.875,00 kuna. Iznos koji u projektu pripada Gradu Buzetu kao partneru na projektu je 695.832,78 kuna, od kojih je najveći dio planiran za troškove osoblja te za element projekta promidžba i vidljivost.

**Zakonske i druge pravne osnove na kojima se Program zasniva**:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
* Zakon o ustanovama („Narodne novine“, broj 76/93, 29/97, 47/99, 35/08 i 127/19),
* Zakon o socijalnoj skrbi („Narodne novine“, broj 18/22. i 46/22.)
* Pravilnik o minimalnim uvjetima za pružanje socijalnih usluga NN 40/14, 66/15);
* Pravilnik o standardima kvalitete socijalnih usluga (NN 143/14),
* Odluka Gradskog vijeća Grada Buzeta o osnivanju javne ustanove socijalne skrbi – Doma za starije i nemoćne osobe Buzet ( KLASA: 021-05/05-01/55, URBROJ: 2106/01-01-05-1 od 12.10.2005.godine, Službene novine Grada Buzeta br. 7/05 od 12.10.2005. godine )

**Cilj programa**: Realizacijom novog projekta unaprijediti i poboljšati izvaninstitucionalnu skrb za osobe treće životne dobi na području Grada Buzeta, razviti mrežu novih izvaninstitucijskih oblika socijalne skrbi koji podržavaju obiteljski život, poboljšavaju kvalitetu života osoba starije životne dobi i direktno utječu na prevenciju institucionalizacije

**Pokazatelji rezultata**: Dovršena investicija i novosagrađeni dio Doma stavljen u funkciju u drugoj polovici 2023. godine.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su u ukupnom iznosu od 24.582,00 eura i to za:

**Kapitalni projekt K103701 Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta**

Za realizaciju projekta „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta“ za rashode za zaposlene u 2023. godini planirana su sredstva u iznosu od 21.375,00 eura, dok su za materijalne rashode (za udio tekućih režijskih troškova: energenata za grijanje, električne energije, usluge čišćenja i drugo) planirana sredstva u iznosu od 3.207,00 eura.

## **Proračunski korisnik 36250: Javna vatrogasna postrojba**

Javna vatrogasnu postrojba Buzet (JVP Buzet) su Sporazumom o osnivanju Javne vatrogasne postrojbe Buzet osnovali Grad Buzet i Općina Lanišće kao javnu ustanovu, temeljem Zakona o vatrogastvu i Zakona o ustanovama.

Međusobni odnosi osnivača vezani su za njihova prava i obveze, a u svezi s osnivanjem, početkom rada i prestankom ustanove zasnivaju se na razmjerima kako slijedi:

* Grad Buzet 80%
* Općina Lanišće 20%.

Osnovom statusa javne ustanove vatrogasnu djelatnost obavlja kao javnu službu temeljem Zakona o ustanovama, a ona je stručna i humanitarna djelatnost od interesa za Republiku Hrvatsku.

Vatrogasnom postrojbom upravlja zapovjednik i Vatrogasno vijeće koje se sastoji od tri člana.

Javna vatrogasna postrojba Buzet izvršava svoj Financijski plan unutar proračuna Grada Buzeta, kao Proračunski korisnik i odgovorna je za racionalno upravljanje prihodima i rashodima istog.

Područje odgovornosti i područje djelovanja Javne vatrogasne postrojbe Buzet sukladno Planu zaštite od požara za područje Grada Buzeta i Općine Lanišće.

### Program 1004: FINANCIRANJE DECENTRALIZIRANIH FUNKCIJA; Program 1005: FINANCIRANJE VATROGASTVA IZNAD MINIMALNOG STANDARDA

**Opis programa**: Vatrogasna djelatnost Javne vatrogasne postrojbe Buzet je sudjelovanje u provedbi preventivnih mjera zaštite od požara i eksplozije, gašenja požara i spašavanja ljudi i imovine ugroženih požarom i eksplozijom, pružanju tehničke pomoći u nezgodama i opasnim situacijama, educiranje građana u provođenju preventive i osposobljavanje za zaštitu od požara, te obavljanje i drugih poslova u ekološkim i drugim nesrećama.

Svrha Programa je optimalno održavanje i funkcioniranje protupožarne zaštite na području Grada Buzeta i Općine Lanišće.

**Zakonske i druge pravne osnove na kojima se Program zasniva**:

* Zakon o vatrogastvu (Narodne novine broj 125/19),
* Zakon o zaštiti od požara (Narodne novine broj 92/10),
* Zakon o ustanovama (Narodne novine broj 76/93, 29/97, 29/97, 47/99 i 35/08),
* Plan intervencija kod velikih požara otvorenog prostora na teritoriju Republike Hrvatske
* (Narodne novine broj 25/01)
* -Program aktivnosti u provedbi posebnih mjera zaštite od požara od interesa za republiku
* Hrvatsku
* Sporazum o osnivanju javne ustanove
* Statut javne vatrogasne postrojbe Buzet,
* Pravilnik o minimum tehničke opreme i sredstava vatrogasnih postrojbi (NN 91/02),
* Pravilnik o tehničkim zahtjevima za zaštitu i drugu osobnu opremu koju pripadnici
* vatrogasnih postrojbi koriste prilikom vatrogasne intervencije (NN broj 31/11)
* -Pravilnik o programu i načinu provedbe teorijske nastave i pratećih vježbi u vatrogasnim
* postrojbama (NN broj 89/01),
* -Pravilnik o ustroju, opremanju, načinu pokretanja i djelovanja interventnih vatrogasnih
* postrojbi te naknadi troškova nastalih njihovim djelovanjem (NN broj 31/11),
* -Pravilnik o međusobnim odnosima vatrogasnih postrojbi u vatrogasnim intervencijama
* (NN broj 106/99),
* -Pravilnik o osnovama organiziranosti vatrogasnih postrojbi na teritoriju Republike Hrvatske
* (NN broj 61/94),
* -Plan zaštite od požara za Grad Buzet
* -Zakon o radu ( Narodne novine broj 93/14)
* -Zakon o zaštiti na radu (Narodne novine broj 71/14, 118/14 i 154/14)
* -Kolektivni ugovor za radnike JVP Buzet
* -Zakon o proračunu (Narodne novine 87/08, 136/12, 5/15, 144/2021),
* -Zakon o sustavu unutarnjih financijskih kontrola u javnom sektoru (Narodne novine broj 78/15,102/19)
* -Zakon o fiskalnoj odgovornosti (Narodne novine broj 111/18),
* -Uredba o sastavljanju i predaji izjave o fiskalnoj odgovornosti i izvještaja o primjeni fiskalnih
* pravila (Narodne novine broj 95/19),
* -Pravilnik o proračunskom računovodstvu i računskom planu (Narodne novine 124/14,115/15, 87/16, 3/18, 126/19, 108/2020)
* -Odluka Vlade RH o minimalnim financijskim standardima za decentralizirano financiranje
* redovite djelatnosti javnih vatrogasnih postrojbi,
* -Zakon o javnoj nabavi (Narodne novine broj 120/16),

**Cilj programa**: Redovna djelatnost JVP Buzet usmjerena je na izvršavanje unapređenja sigurnosti za građane, sa svrhom smanjenja rizika opasnosti po život i imovinu stanovnika i okolinu kroz razvoj odgovarajuće infrastrukture, planiranje i ojačavanje kapaciteta za zaštitu građana na svim razinama sa ciljem povećanja sigurnosti i kvalitete života na području grada.

Cilj je osiguranje sredstava za redovno financiranje Javne vatrogasne postrojbe Buzet za kvalitetno funkcioniranje protupožarne zaštite temeljem Procjene ugroženosti od požara i tehnoloških eksplozija, te Planu zaštite od požara.

Ciljevi:

* nabava osobne zaštitne opreme, nabava potrebne vatrogasne armature za gašenje i spašavanje, održavanje skupne i pojedinačne opreme vozila s naglaskom na dio opreme potrebna za redovita servisiranja, te godišnja ispitivanja sukladno važećim zakonskim propisima
* nabavka ili zamjena nedostajuće vatrogasne tehnike prema Procijeni ugroženosti i potreba koje proizlazi iz redovne djelatnosti. Redovito održavanje prostorija vatrogasnog doma.
* zapošljavanje četiri vatrogasca na neodređeno vrijeme
* daljnje školovanje i usavršavanje djelatnika kroz prekvalifikacije, visoko školstvo, kongrese, seminare te sportska natjecanja.
* planiranje i provođenje nastave i vježbi kao dio svakodnevne obuke vatrogasaca. Radi jačanja operativne sposobnosti postrojbe nastaviti s postupkom pomlađivanja vatrogasnog kadra.
* provođenje vježbi zajedno s privrednim i ostalim subjektima (škole, vrtići…) i
* realizacija aktivnosti iz Programa provedbe posebnih mjera zaštite od požara od interesa za RH kroz ljetnu požarnu sezonu.
* korisnik programa je JVP Buzet, čiji su djelatnici građanima Buzeštine na raspolaganju u 24 satnom dežurstvu.

**Pokazatelji rezultata**: Za utvrđivanje ciljeva provedbe programa pratit će se sljedeći pokazatelji uspješnosti:

* broj intervencija u tekućoj godini
* rad na preventivi
* opremanje vatrogasaca osobnom zaštitnom opremom
* opremanje postrojbe potrebnim vatrogasnim i ostalim alatima
* opremanje vatrogasne postrojbe nedostajućom tehnikom
* redovno održavanje vozila te prostora vatrogasnog doma
* zapošljavanje 4 nova djelatnika

**Usklađenost programa s dokumentima dugoročnog razvoja**: Javna vatrogasna postrojbe Buzet u ovom periodu ne donosi strateške već samo godišnji program rada te u suradnji sa PVZ Buzet Operativni plan aktivnosti sukladno odredbama Programa aktivnosti u provedbi posebnih mjera zaštite od požara od interesa za RH.

Financijska sredstva potrebna za djelovanje postrojbe, materijalne rashode, nabavu opreme i vozila, te investicijsko održavanje u slijedećem proračunskom razdoblju za provođenje programa organiziranje i provođenje zaštita i spašavanja osiguravaju se iz:

1. Državnog proračuna za financiranje decentraliziranih funkcija,
2. Proračuna suosnivača Javne vatrogasne postrojbe Buzet,
3. Vlastita sredstva ostvarena pružanjem usluga,
4. Proračuna Područne vatrogasne zajednice Buzet-donacija
5. Proračuna Vatrogasne zajednice Istarske županije

Financijski plan za 2023.-2025. godinu planiran je u dva osnovna programa:

PROGRAM 1004 – FINANCIRANJE MINIMALNOG STANDARDA DECENTRALIZIRANIH FUNKCIJA

PROGRAM 1005 – FINANCIRANJE VATROGASTVA IZNAD MINIMALNOG STANDARDA

PLANIRANA SREDSTVA ZA REALIZACIJU PROGRAMA

|  |  |  |  |
| --- | --- | --- | --- |
| Program | Proračun 2023. euro | Proračun 2024. euro | Projekcija2025. euro |
| Osnovna djelatnost vatrogastva – minimalni standard | 347.169,00 | 347.169,00 | 347.169,00 |
| Osnovna djelatnost vatrogastva – iznad minimalnog standarda | 154.745,00 | 152.090,00 | 152.090,00 |
| UKUPNO | 501.914,00 | 499.259,00 | 499,259,00 |

**OBRAZLOŽENJE FINANCIJSKOG PLANA**

Javna vatrogasna postrojba Buzet u 2023. godini za osobne dohotke i ostala materijalna prava zaposlenika, materijalne troškove i nabavu opreme planira ukupno 501.914,00 eura od čega:

Decentralizirana sredstva 347.169,00

Iznad minimalnog standarda 98.945,00

Pomoć proračunu – Općina Lanišće 1.300,00

Vlastiti prihod 12.000,00

Donacije 42.500,00

Rashodi za zaposlene predviđaju se u visini od 427.226,00 eura. U navedene rashode za zaposlene ulaze plaće za 19 zaposlenika, naknade troškova za zaposlene koje čine sredstva za jubilarne nagrade i ostala prava iz Kolektivnog ugovora (dar djeci, božićnica, pomoći i potpore).

Materijalni rashodi planirani su u iznosu od 74.688,00 eura, i utrošit će se na neophodne troškove poslovanja. U 2023. godini planirana su sredstva za nabavu guma za cisternu.

## **Proračunski korisnik 36268: Dječji vrtić Grdelin**

Dječji vrtić „Grdelin“ Buzet je predškolska ustanova u kojoj se provodi rani i predškolski odgoj i obrazovanje djece u dobi od navršene prve godine života do polaska u osnovnu školu, a čiji je osnivač i vlasnik Grad Buzet.

### Program 1012: PREDŠKOLSKI ODGOJ

**Opis programa**: Program se provodi sukladno Godišnjem Planu i programu rada Dječjeg vrtića „Grdelin“ Buzet za pedagošku 2022./2023. godinu, sukladno Kurikulumu ustanove, propisima definiranim od Ministarstvu znanosti i obrazovanja te internim pravnim aktima.

**Zakonske i druge pravne osnove na kojima se Program zasniva**:

* Zakon o predškolskom odgoju i obrazovanju,
* Državni pedagoški standard predškolskog odgoja i naobrazbe (DPS)
* Zakon o ustanovama,
* Sporazum o financiranju djelatnosti vrtića,
* Zakon o proračunu,
* Zakon o računovodstvu,
* Zakon o javnoj nabavi,
* Zakon o fiskalnoj odgovornosti,
* Zakon o radu
* Kolektivni ugovor za Dječji vrtić „Grdelin“ Buzet,
* Zakon o općem upravnom postupku,
* Zakon o stručno pedagoškom nadzoru,
* Zakon o prosvjetnoj inspekciji,
* Obiteljski zakon,
* Zakon o agenciji za odgoj i obrazovanje,
* Zakon o provedbi opće uredbe o zaštiti podataka,
* Nacionalni kurikulum za rani i predškolski odgoj i obrazovanje,
* Pravilnik o sadržaju i trajanju predškole,
* Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću,
* Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću,
* Pravilnik o načinu i uvjetima napredovanja u struci i promicanju u položajima zvanja odgojitelja i stručnih suradnika u dječjim vrtićima,
* Pravilnik o načinu raspolaganja sredstvima državnog proračuna i mjerilima sufinanciranja programa predškolskog odgoja,
* Pravilnik o obrascima i sadržaju pedagoške dokumentacije i evidencije o djeci u dječjem vrtiću,
* Pravilnik o obrascima zdravstvene dokumentacije djece predškolske dobi i evidencije u dječjem vrtiću,
* Program zdravstvene zaštite djece, higijene i pravilne prehrane djece u dječjim vrtićima,
* Zakon o hrani,
* Zakon o zaštiti pučanstva od zaraznih bolesti,
* Zakon o higijeni hrane i mikrobiološkim kriterijima za hranu,
* Statut Dječjeg vrtića Grdelin Buzet
* Zakon o zaštiti na radu
* Zakon o zaštiti od požara
* Zakon o arhivskom gradivu i arhivima
* Zakon o pravu na pristup informacijama
* Uredba o uredskom poslovanju
* Pravilnik o unutarnjem ustrojstvu i načinu rada
* Pravilnik o pravima i obvezama korisnika usluga u Dječjem vrtiću «Grdelin» Buzet
* Pravilnik o radu
* Pravilnik o zaštiti na radu
* Pravilnik o zaštiti od požara
* Pravilnik o zaštiti osobnih podataka
* Poslovnik o radu Upravnog vijeća
* Poslovnik o radu Odgojiteljskog vijeća
* Odluka o mjerilima naplate usluga korisnika usluga Dječjeg vrtića „Grdelin“ Buzet

**Cilj programa**: Osnovni cilj ovog programa je osiguranje materijalnih i financijskih uvjeta za obavljanje redovne djelatnosti vrtića, u skladu s obvezujućim zakonima i na temelju njih donesenim ostalim propisima. Cilj je povećati obuhvat djece rane i predškolske dobi u programima predškolskog odgoja i obrazovanja; osigurati za to prostorno-materijalne i druge financijske uvjete (zapošljavanjem odgajatelja i drugih radnika) te omogućiti svoj djeci, čiji roditelji za to iskažu interes, uključivanje u neki od oblika institucionalnog preškolskog odgoja, uključujući i djecu s teškoćama u razvoju, sve sukladno Zakonu i Državnom pedagoškom standardu. Omogućiti djeci psihofizički i emocionalni razvoj, poticati kreativnost, pozitivnu sliku o sebi, poticati radne navike, razvijati intelektualne sposobnosti te djeci s teškoćama osigurati pomoćnike u odgojno obrazovnom procesu.

**Pokazatelji rezultata**:

* Broj djece uključenih u programe predškolskog odgoja po DPS-u,
* Broj skupina
* Broj djece u predškoli,
* Broj djece s teškoćama u razvoju odnosno provođenje programa inkluzije djece s TUR-om,
* Broj i struktura zaposlenika,
* Broj prijavljenih/odobrenih projektnih prijedloga
* Pružanje podrške roditeljstvu kroz provođenje radionica za roditelje „Rastimo zajedno“
* Sudjelovanje u programu Eko škole/vrtića
* Kontinuirano stručno usavršavanje odgojitelja i stručnih suradnika,
* Održavanje radionice engleskog jezika
* Primjena HACCAP-a

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine, cilj: unapređenje kvalitete života, mjera : poboljšanje uvjeta i kvaliteta usluga odgoja i obrazovanja na svim razinama.

**Sredstva za realizaciju programa**: osigurana su u iznosu 1.029.146,00 eura kroz slijedeće aktivnosti:

|  |  |
| --- | --- |
| PROGRAM 1012: PREDŠKOLSKI ODGOJ | PLANIRANO eura |
| 31 | Rashodi za zaposlene | 679.847,00 |
| 32 | Materijalni rashodi | 261.775,00 |
| 34 | Financijske usluge | 531,00 |
| 4 | Investicijska ulaganja | 2.389,00 |
| Ukupno | 1.029.146,00 |

U radnom odnosu je 43 radnica od toga 26 odgajateljica (dvije koriste rodiljni dopust), 3 pomoćnice djeci s teškoćama, 7 spremačica (jedna je na rodiljnom dopustu), 3 kuharice i po jedna ravnateljica, pedagoginja, zdravstvena voditeljica i računovođa. Osim zdravstvene voditeljice i dvije pomoćnice djeci s teškoćama u razvoju koje su zaposlene na pola radnog vremena, ostale djelatnice su zaposlene na puno radno vrijeme. U narednom razdoblju planira se zapošljavanje domara na pola radnog vremena.

**Aktivnost: REDOVITI PROGRAMI VRTIĆA I JASLICA**

Redoviti program se provodi u svim skupinama našeg vrtića kao cjelodnevni program. U svim odgojnim skupinama odgojno obrazovni rad se temelji na Zakonu o predškolskom odgoju i obrazovanju i podzakonskim aktima, te na Nacionalnom kurikulumu za rani i predškolski odgoj i obrazovanje i prilagođen je razvojnim potrebama djece, te socijalnim, ekonomskim, kulturnim i drugim potrebama obitelji djece polaznika vrtića i sredine u kojoj živimo.

Redovna djelatnost financira se iz proračuna Grada Buzeta i vlastitih sredstava.

**Program predškole**

Program predškole jednim dijelom sufinancira Ministarstvo znanosti i obrazovanja dok se ostatak rashoda podmiruje iz sredstava proračuna Grada Buzeta i vlastitih sredstava. Program Predškole u ustanovi nije organiziran u zasebnim skupinama već su djeca, koja su školski obveznici, uključena u redovne programe vrtića. Troje djece izrazilo je želju pohađanja Predškole van redovitog programa dolazeći 3 puta tjedno. Vrijeme provedbe programa predškole predviđeno je tijekom pedagoške godine zaključno do kraja svibnja, sveukupno u trajanju od najmanje 250 sati.

**Inkluzija djece s teškoćama u razvoju**

Djeca s teškoćama u razvoju uključena su u redoviti program 4 sata dnevno uz stručnu pomoć asistenata. Odgojiteljice i stručna služba uključuju djecu s teškoćama u sve aktivnosti i projekte kako bi se osjećali ravnopravnima s ostalom djecom.

U odgojne skupine uključena su djeca s lakšim i težim teškoćama u razvoju čiji se rast, razvoj i napredovanje kontinuirano prate. Roditeljima se pruža pomoć i podrška te ih se upućuje na tretman i savjetovanje kod stručnjaka edukacijsko-rehabilitacijskog tipa, kliničkog psihologa, psihoterapeuta, fizioterapeuta i dr., ovisno o stupnju i vrsti teškoće djeteta.

**Zavičajna nastava**

Važan zadatak odgojno-obrazovnoga rada je očuvanje kulturne baštine odnosno njegovanje kulturnih i tradicijskih vrijednosti našega kraja koje su poticaj u pedagoškom radu s djecom predškolskoga uzrasta i aktivno sudjelovanje u projektu Istarske županije – Institucionalizacija zavičajnosti u predškolske ustanove Istarske županije – Regione Istriana. U radu će odgojitelji i stručni suradnici pronalaziti što učinkovitije strategije kojima će djeci približiti komunikaciju i interakciju s baštinom i kulturom. Pritom će od iznimne važnosti biti suradnja s roditeljima i lokalnom zajednicom koji će nam omogućiti sudjelovanje u manifestacijama i običajima Buzeštine te približiti određene elemente zavičajne baštine.

Aktivnost zavičajne nastave provodi se u starijim odgojnim skupinama Cvjetići „Kako su naši nonići jeli i živeli“. Kroz godinu prateći interese djece zajedno s djecom istražit će se tradicijski običaji našeg kraja kroz hranu, igre, obiteljske običaje i ples. No, naglasak će biti na tradicionalnim jelima. Upoznavat će i istraživati namirnice od kojih su naši nonići i none mijesili tjestenine i poslastice, ali i kuhali zdrave obroke poput istarske maneštre.

**Aktivnost: OSTALE POTREBE – PREDŠKOLSKI DOGOJ**

Sredstvima u iznosu od 1.659,00 eura podmiruje se trošak najma zemljišta kako bi se osigurao dovoljan prostor okoliša vrtića po djetetu sukladno Državnom pedagoškom standardu.

**Kapitalni projekt K101202**: **INVESTICIJSKA ULAGANJA**

Zgrada vrtića prostire se na 2141 m² te dvorišnog prostora 3301 m². Nadograđeni dio vrtića ima 857 m² u kojem, od travnja 2021. godine, borave 4 jasličke skupine. Nakon nadogradnje zgrade u budućem razdoblju potrebno je još urediti praonu, dvorište, kuhinju i plinsku stanicu.

Planirana investicija za 2023. godinu je ugradnja solarnih panela, kupnja kosilice te zamjena dotrajalih klima uređaja.

## **Proračunski korisnik 36284: Pučko otvoreno učilište**

Pučko otvoreno učilište "Augustin Vivoda" Buzet, osnovano 1955. godine, jedina je profesionalna ustanova u kulturi na području Grada Buzeta. Učilište provodi aktivnosti iz područja kulturnih, zabavnih i edukativnih programa ( knjižnica, muzej, kino, kazalište, koncerti, izložbe, predavanja, manifestacije, revije, smotre, festivali…), izdavaštva te popularno - obrazovnih programa, uglavnom neverificiranih tečajeva i kreativnih radionica. Od 1994. godine osnivačka prava nad ustanovom ima Grad Buzet.

### Program 1013: KULTURA; Program 1015: OSTALE POTREBE U KULTURI

**Opis programa**: Program se provodi sukladno godišnjem planu i programu rada ustanove za 2023. godinu. Plan i program donosi Upravno vijeće ustanove.

**Zakonske i druge pravne osnove na kojima se Program zasniva**:

* Zakon o ustanovama ([NN 76/93](http://www.nn.hr/clanci/sluzbeno/1993/1548.htm); [NN 29/97](http://www.nn.hr/clanci/sluzbeno/1997/0427.htm), [NN 47/99](http://www.nn.hr/clanci/sluzbeno/1999/0924.htm)- Ispravak i [NN 35/08](http://www.nn.hr/clanci/sluzbeno/2008/1142.htm), NN [127/19](https://narodne-novine.nn.hr/clanci/sluzbeni/full/2019_12_127_2562.html))
* Zakon o obrazovanju odraslih (27. 12. 2021.) NN 144/21
* Zakon o proračunu (27. 12. 2021.) NN 144/21
* Zakon o upravljanju javnim ustanovama u kulturi ([NN 96/01](http://www.nn.hr/clanci/sluzbeno/2001/1611.htm), [98/19](https://narodne-novine.nn.hr/clanci/sluzbeni/full/2019_10_98_1949.html))
* Zakon o radu (NN 93/14, 127/17, 98/19)
* Zakon o porezu na dobit (NN [177/04](http://www.nn.hr/clanci/sluzbeno/2004/3067.htm), [90/05](http://www.nn.hr/clanci/sluzbeno/2005/1776.htm), [57/06](http://narodne-novine.nn.hr/clanci/sluzbeni/2006_05_57_1354.html), [146/08](http://narodne-novine.nn.hr/clanci/sluzbeni/2010_06_80_2277.html), [80/10](http://narodne-novine.nn.hr/clanci/sluzbeni/2010_06_80_2277.html), [22/12,](http://narodne-novine.nn.hr/clanci/sluzbeni/2012_02_22_571.html)[148/13](http://narodne-novine.nn.hr/clanci/sluzbeni/2013_12_148_3139.html), [143/14](http://narodne-novine.nn.hr/clanci/sluzbeni/2014_12_143_2683.html))
* Zakon o knjižnicama i knjižničnoj djelatnosti ([NN 17/19](https://narodne-novine.nn.hr/clanci/sluzbeni/full/2019_02_17_356.html), [NN 98/19](https://narodne-novine.nn.hr/clanci/sluzbeni/full/2019_10_98_1945.html), [NN 114/22)](https://narodne-novine.nn.hr/clanci/sluzbeni/full/2022_10_114_1721.html)
* Pravilnik o upisniku knjižnica  ([NN 78/2020](https://narodne-novine.nn.hr/clanci/sluzbeni/2020_07_78_1483.html))
* Standard za narodne knjižnice u Republici Hrvatskoj ([NN 103/21](https://narodne-novine.nn.hr/clanci/sluzbeni/full/2021_09_103_1834.html))
* Pravilnik o uvjetima i načinu stjecanja stručnih zvanja u knjižničarskoj struci ([NN 107/21](https://narodne-novine.nn.hr/clanci/sluzbeni/full/2021_10_107_1886.html))
* Pravilnik o matičnoj djelatnosti i sustavu matičnih knjižnica u Republici Hrvatskoj ([NN 81/21](https://narodne-novine.nn.hr/clanci/sluzbeni/2021_07_81_1506.html))
* Pravilnik o reviziji i otpisu knjižnične građe ([NN 21/02](http://www.nn.hr/clanci/sluzbeno/2002/0503.htm))
* Pravilnik o zaštiti knjižnične građe (NN [52/05](https://narodne-novine.nn.hr/clanci/sluzbeni/2005_04_52_1001.html))
* Pravilnik o obveznom primjerku (NN [66/20](https://narodne-novine.nn.hr/clanci/sluzbeni/full/2020_06_66_1318.html))
* Zakon o muzejima ([NN 61/18](https://narodne-novine.nn.hr/clanci/sluzbeni/2018_07_61_1267.html), [NN 98/19](https://narodne-novine.nn.hr/clanci/sluzbeni/full/2019_10_98_1946.html), [NN 114/22](https://narodne-novine.nn.hr/clanci/sluzbeni/full/2022_10_114_1722.html))
* Pravilnik o Upisniku javnih i privatnih muzeja u Republici Hrvatskoj ([NN 16/19](https://narodne-novine.nn.hr/clanci/sluzbeni/full/2019_02_16_337.html))
* Pravilnik o uvjetima i načinu ostvarivanja uvida u muzejsku građu i muzejsku dokumentaciju ([NN 115/01](http://www.nn.hr/clanci/sluzbeno/2001/1913.htm))
* Pravilnik o sadržaju i načinu vođenja muzejske dokumentacije o muzejskoj građi ([NN 108/02](http://www.nn.hr/clanci/sluzbeno/2002/1751.htm))
* Pravilnik o načinu i mjerilima za povezivanje u Sustav muzeja Republike Hrvatske ([NN 16/19](https://narodne-novine.nn.hr/clanci/sluzbeni/full/2019_02_16_338.html))
* Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije ([NN 30/06](http://www.nn.hr/clanci/sluzbeno/2006/0718.htm))
* Pravilnik o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN [104/19](https://narodne-novine.nn.hr/clanci/sluzbeni/full/2019_10_104_2089.html))
* Zakon o audiovizualnim djelatnostima ([NN 61/18](https://narodne-novine.nn.hr/clanci/sluzbeni/2018_07_61_1266.html), [NN 114/22](https://narodne-novine.nn.hr/clanci/sluzbeni/full/2022_10_114_1725.html))
* Pravilnik o postupku, kriterijima i rokovima za provedbu Nacionalnog programa promicanja audiovizualnog stvaralaštva [(NN 76/21)](https://narodne-novine.nn.hr/clanci/sluzbeni/full/2021_07_76_1430.html)
* Pravilnik o Očevidniku distributera ([NN 2/22](https://narodne-novine.nn.hr/clanci/sluzbeni/full/2022_01_2_14.html))
* Pravilnik o Očevidniku prikazivača ([NN 2/22](https://narodne-novine.nn.hr/clanci/sluzbeni/full/2022_01_2_15.html))
* Zakon o zaštiti i očuvanju kulturnih dobara ([NN 69/99](http://narodne-novine.nn.hr/clanci/sluzbeni/1999_07_69_1284.html), [NN 151/03](http://narodne-novine.nn.hr/clanci/sluzbeni/2003_09_151_2180.html); [NN 157/03](http://narodne-novine.nn.hr/clanci/sluzbeni/2003_10_157_2256.html) Ispravak, [NN 87/09](http://narodne-novine.nn.hr/clanci/sluzbeni/2009_07_87_2130.html), [NN 88/10](http://narodne-novine.nn.hr/clanci/sluzbeni/2010_07_88_2464.html), [NN 61/11](http://narodne-novine.nn.hr/clanci/sluzbeni/2011_06_61_1366.html) , [NN 25/12](http://narodne-novine.nn.hr/clanci/sluzbeni/2012_02_25_636.html), [NN 136/12](http://narodne-novine.nn.hr/clanci/sluzbeni/2012_12_136_2883.html), [NN 157/13](http://narodne-novine.nn.hr/clanci/sluzbeni/2013_12_157_3296.html),[NN 152/14](http://narodne-novine.nn.hr/clanci/sluzbeni/2014_12_152_2865.html), [44/17](http://narodne-novine.nn.hr/clanci/sluzbeni/full/2017_05_44_1000.html), [90/18](https://narodne-novine.nn.hr/clanci/sluzbeni/full/2018_10_90_1756.html), [32/20](https://narodne-novine.nn.hr/clanci/sluzbeni/full/2020_03_32_699.html), [62/20](https://narodne-novine.nn.hr/clanci/sluzbeni/full/2020_05_62_1236.html), [117/21](https://narodne-novine.nn.hr/clanci/sluzbeni/full/2021_10_117_2005.html), [NN 114/22](https://narodne-novine.nn.hr/clanci/sluzbeni/full/2022_10_114_1724.html)[)](http://narodne-novine.nn.hr/clanci/sluzbeni/2015_09_98_1897.html)
* Zakon o arhivskom gradivu i arhivima (NN [61/18](https://narodne-novine.nn.hr/clanci/sluzbeni/2018_07_61_1265.html), [NN 98/19](https://narodne-novine.nn.hr/clanci/sluzbeni/full/2019_10_98_1948.html), [NN 114/22](https://narodne-novine.nn.hr/clanci/sluzbeni/full/2022_10_114_1720.html))
* Pravilnik o uvjetima smještaja, opreme, zaštite i obrade arhivskog gradiva, te broju i strukturi stručnog osoblja arhiva ([NN 121/19](https://narodne-novine.nn.hr/clanci/sluzbeni/full/2019_12_121_2402.html))
* Pravilnik o zaštiti i obradi arhivskog i registraturnog gradiva POU „Augustin Vivoda“ Buzet (7.7.2015.)
* Zakon o provedbi Opće uredbe o zaštiti podataka (NN 42/18)
* Statut POU „Augustin Vivoda“ Buzet (Službene novine Grada Buzeta 1/03, 9/10)
* Pravilnik o radu POU „Augustin Vivoda“ Buzet (6.3.2017.)

**Cilj programa**: Osnovni cilj ovog programa je osiguranje materijalnih i financijskih uvjeta za obavljanje redovne djelatnosti ustanove u skladu s obvezujućim zakonima i na temelju donesenih propisa. Cilj je osigurati prostorno-materijalne uvjete, stručne djelatnike u ustanovi te vanjske suradnike za obavljanje djelatnosti osnovnoškolske i srednjoškolske naobrazbe odraslih, djelatnosti glazbenih, kreativnih i srodnih tečajeva i radionica izvan redovitoga školskog sustava, obavljanje djelatnosti javnog prikazivanja filmova, obavljanje izdavačke / nakladničke djelatnosti, obavljanje knjižnično-informacijske djelatnosti, obavljanje muzejsko-galerijske djelatnosti te obavljanja djelatnosti u svezi s osposobljavanjem, usavršavanjem i prekvalifikacijom mladeži i odraslih izvan sustava redovite naobrazbe.

**Pokazatelji rezultata**:

* Broj ponuđenih programa glazbeno-scenske djelatnosti
* Broj posjetitelja glazbeno-scenskih programa
* Broj ponuđenih programa kinematografske djelatnosti
* Broj posjetitelja u kinu
* Broj kupljenih knjiga i neknjižne građe za gradsku knjižnicu
* Broj članova knjižnice
* Broj organiziranih izložbi, predavanja, revija, smotri, festivala
* Broj posjetitelja na izložbama, predavanjima, revijama, smotrama, festivalima
* Broj organiziranih tečajeva i drugih edukativnih programa
* Broj polaznika tečajeva i edukativnih radionica
* Broj muzejskih zbirki i njihovo održavanje
* Broj posjetitelja u muzeju
* Broj objavljenih publikacija

**Usklađenost programa s dokumentima dugoročnog razvoja**: Program je u skladu sa Provedbenim programom Grada Buzeta za 2021-2025.g. Cilj: unapređenje kvalitete života; mjera: poboljšanje uvjeta i kvaliteta usluga u kulturi.

**Sredstva za realizaciju programa:** Planirana sredstva za 2023. godinu iznose 238.460,00 EUR.

*SREDSTVA ZA ZAPOSLENE*

U POU „Augustin Vivoda“ zaposleno je 6 (šest) djelatnika na neodređeno vrijeme (ravnatelj, voditelj financija, voditelj knjižnice, voditelj muzeja, kulturno-umjetnički koordinator i spremačica). Zbog korištenja porodiljskog dopusta voditeljice knjižnice, zaposlena je jedna osoba na određeno vrijeme do kraja veljače 2023., tj. do povratka radnice s porodiljskog dopusta.

Zbog odlaska u mirovinu voditeljice financijske službe, planira se zapošljavanje jedne osobe na neodređeno vrijeme. Zbog terminskog preklapanja korištenja godišnjeg odmora dosadašnje djelatnice i stupanja na rad novog djelatnika/ce planiraju se dodatna sredstva za još jednu mjesečnu bruto plaću na tom radnom mjestu.

Zbog odlaska u mirovinu spremačice, planira se zapošljavanje jedne osobe na neodređeno vrijeme.

Zbog odlaska u mirovinu i isteka mandata ravnateljici, planira se prema statutarnoj odredbi i proceduri (natječaj, izbor, imenovanje) zapošljavanje jedne osobe na mjesto ravnatelja.

Zbog odlaska u mirovinu triju djelatnica tijekom 2023. godine planiraju se sredstva za njihove otpremnine sukladno Pravilniku o radu POU „Augustin Vivoda“ Buzet.

Za sve djelatnike POU-a planiraju se sredstva za pripadajuće naknade (troškovi prehrane, 3. mirovinski stup, božićnica, regres za GO, jubilarne nagrade, darovi djetetu, darovi u naravi…), sve u skladu s važećim propisima.

*SREDSTVA ZA MATERIJAL, ENERGIJU, USLUGE I OSTALI NESPOMENUTI RASHODI POSLOVANJA*

POU „Augustin Vivoda“ za realizaciju svojih programa koristi i zaduženo je za održavanje više nekretnina u vlasništvu Grada Buzeta, i to:

* Narodni dom (kino dvorana, vježbaonica GD Sokol, gradska vijećnica, male dvorane, uredi, galerija, hol, sanitarni čvorovi, čajne kuhinje)
* Gradska knjižnica (prostor u slobodnom pristupu, galerija na katu, sanitarni čvorovi, čajna kuhinja)
* Palača Bigato – Zavičajni muzej (dvije velike dvorane, 9 zasebnih zbirki, sanitarni čvorovi, radionica, ured, skladište)
* Etno radionice u starogradskoj jezgri (Pekara, Češljara, Kovačnica)
* Mala vrata – kat (Zbirka oružja)
* Kaštel Petrapilosa

Planirana su sredstva za energiju, vodu, odvoz smeća, osiguranje, čišćenje, održavanje i druge usluge.

*REDOVITI PROGRAM UČILIŠTA*

Redoviti program se provodi tijekom cijele kalendarske godine sukladno Programu rada za kalendarsku godinu, po djelatnostima, i to na dislociranim lokacijama (Narodni dom; Gradska knjižnica; Zavičajni muzej i etno-radionice; Kaštel Petrapilosa). Redovna djelatnost financira se iz proračuna Grada Buzeta (188.770,00 eura), proračuna Ministarstva kulture i medija RH (nabava knjiga za knjižnicu:2.654,00 eura ) te iz vlastitih sredstava (ulaznice, najam prostora 47.035,00 eura).

*POSEBNI PROGRAMI*

Posebni programi (npr. Koncert Radojke Šverko na Petrapilosi, Buzetsko kulturno ljeto, Noć muzeja, Mjesec hrvatske knjige i drugi programi i manifestacije) financiraju se iz proračuna Grada Buzeta, iz proračuna Ministarstva kulture i medija RH te iz vlastitih sredstava.

## **Proračunski korisnik 42073: Dom za starije Buzet**

U 2023. godini Dom za starije osobe Buzet će razvijati i unaprjeđivati osnovnu djelatnost Doma - skrb o starijim osobama kroz institucionalni i izvaninstitucionalni oblik skrbi za svoje korisnike, a u skladu sa zakonskim, stručnim, kadrovskim i financijskim pretpostavkama.

Dom za starije osobe Buzet započeo je s radom 1. veljače 2007. godine, a osnovao ga je Grad Buzet u skladu sa Zakonom o ustanovama i Zakonom o socijalnoj skrbi.

Dom je javna ustanova socijalne skrbi.

U sklopu stalnog smještaja Dom omogućava svojim korisnicima stanovanje, prehranu, održavanje i higijenu prostora, opreme, odjeće i obuće, brigu o zdravlju, njegu, fizikalnu terapiju, socijalni rad, aktivno provođenje vremena, radne aktivnosti.

Ustanovom upravlja Upravno vijeće od 5 članova. Tri člana imenovana su od strane osnivača Doma, jedan član je predstavnik radnika, a jedan predstavnik korisnika Doma.

Smještajni kapacitet ustanove je 50 korisnika, 11 korisnika je smješteno u stambenoj jedinici a ostali su u jedinici za pojačanu njegu.

Zgrada ima nužan broj funkcionalno raspoređenih prostorija namijenjenih korisnicima, te radnih i pomoćnih prostorija namijenjenih radnicima. Spavaonice nisu prolazne, osiguran je potreban broj sanitarnih čvorova i kupaonica prema broju korisnika, poseban sanitarni čvor za osobe s invaliditetom kao i poseban sanitarni čvor za zaposlenike.

Popratni sadržaji u zgradi odnose se na kuhinju, praonicu rublja, garderobni prostor, skladišta, te uredski prostor. Domu nedostaje još nekoliko prostorija kao što je polivalentna dvorana, prostor za kućnog majstora, prostor za arhivu, adekvatniji prostor praonice rublja, veća blagovaonica, skladišni prostor, prostorija za fizikalnu terapiju, prostor za osoblje odjela njege i brige o zdravlju.

U ustanovi je zaposleno 28 radnika u stalnom radnom odnosu a 3 radnika je zaposleno na određeno radno vrijeme te 2 po projektima. Radnici Doma su: ravnateljica, socijalna radnica/radni-terapeut, voditeljica računovodstva, blagajnik-likvidator-materijalni knjigovođa, voditeljica EU projekta (na određeno vrijeme), 5 medicinskih sestara/tehničara, 6 stalno zaposlenih njegovateljica i 3 njegovateljice na određeno vrijeme, glavna kuharica, 2 kuharice, 2 pomoćne kuharice, ekonom-vozač-kućni majstor, pralja-glačara i 2 čistačice. U Odjelu pomoći u kući zaposleno je 6 radnika: voditeljica odjela, domaćica dnevnog boravka, 2 gerentodomaćice za područje Grada Buzeta, pomoćni radnik, te 1 radnica po projektu – gerontodomaćica.

Svi radnici rade puno radno vrijeme, a zbog specifičnosti poslova većina radnika radi u smjenskom radu.

**Procijenjeni prihodi dijele se na:**

- Razred/Skupina 63 Pomoći od subjekta unutar općeg proračuna: 1.470.497,00 EUR-a odnosi se na pomoć sufinanciranja po projektu Istarske županije za dodatne mjere zdravstvene zaštite dolazak liječnika specijalista: u iznosu od 2.000,00 eura, 1.483.200,00 eura kapitalne pomoći iz državnog proračuna temeljem prijenosa EU sredstava, 1.200,00 eura sufinanciranje Ministarstva rada, mirovinskog sustava, obitelji i socijalne politike za energente i 27.900,00 eura kapitalne pomoći iz državnog proračuna izvanproračunskog Fonda za zaštitu okoliša za fotonaponsku elektranu.

- Razred/Skupina 65 Prihodi od upravnih i administrativnih pristojbi, po posebnim propisima i naknada, odnose se na procijenjene prihoda naplaćenih od strane korisnika koji sufinanciraju uslugu smještaja s područja Grada Buzeta i vanjskih korisnika te naplaćenih toplih obroka koji se dostavljaju u kuću starijih osoba, u procijenjenom iznosu od 451.700,00 eura. U tom iznosu je i prihod od pruženih izvaninstitucionalnih usluga, 17.300,00 eura, koji se temelji na pretpostavci da će najmanji broj korisnika i pruženih usluga pomoći u kući biti na razini 2022. godine.

- Dom planira ostvariti priljev financijskih sredstava od zaduživanja kod kreditne institucije za 1.335.200,00 eura za dogradnju Doma (katnog dijela).

- Prihodi iz nadležnog proračuna za financiranje redovne djelatnosti proračunskog korisnika, Razred/Skupina 67 Prihodi iz proračuna, u ukupnoj procijenjenoj vrijednosti iznose 419.767,00 eura.

**Planirani rashodi**

Razred/Skupina 31 Rashodi za zaposlene

Planirani ukupni rashodi za bruto plaće sa doprinosom na plaću zaposlenika financiraju se iz različitih izvora: prihodi od naplate pruženih usluga korisnicima (prihodi za posebne namjene-po posebnim propisima), prihodi iz proračuna Grada Buzeta (na račun sufinanciranja korisnika Doma sa buzetskog područja, provođenje programa Pomoći u kući, programa Dnevnog boravka i po projektu „Doma je najljepše“ sufinancirano od Istarske županije preko gradskog proračuna), dio troškova bruto 2 plaća financirati će se iz primljenih sredstava EU (odnosi se na jednu novozaposlenu osobu: voditelj projekta, dio plaće ravnatelja-koordinatora projekta, dio plaće šefa računovodstva- voditelja financija projekta i dio plaće voditeljice PUK-voditelja izvaninstitucijskih aktivnosti).

Ostali rashodi za zaposlene (odnose se na materijalna prava radnika: dar djetetu, dar u naravi radnicima, nagrade radnicima za navršenih 10 i 15 godina radnog staža u Domu, regres za godišnji odmor i božićnicu).

Plan troškova baziran je na 34 zaposlena radnika u 2022. U 2023. godini dio plaća, za 3 radnice, neće biti sufinanciran iz projekta EU cijelu godinu i iz tog razloga dolazi do povećanja troškova. Nakon dogradnje Doma, u 2024. godini zaposliti će se 3 radnika (1 čistač/ica i 2 njegovatelja/ica) pa je izračun troškova za bruto 2 plaće baziran na 36 zaposlenika. U 2024. godini Dom neće imati troškove za voditeljicu projekta dogradnje Doma.

Razred/Skupina 32 Materijalni rashodi – financijski najveća stavka je trošak za namirnice i energiju. Kod rashoda za usluge najveći troškovi su za usluge održavanja, komunalne usluge i najamnine.

Razred/Skupina 54 Izdaci za otplatu glavnice primljenih kredita - odnosi se na otplatu primljenog kredita za dogradnju katnog dijela Doma.

Troškovi koji će se pokrivati iz prihoda pomoći temeljem prijenosa EU sredstava za projekt „Unapređenje i poboljšanje izvaninstitucionalne skrbi za osobe treće životne dobi na području Grada Buzeta“ (dogradnja prizemlja Doma) predviđeni su u iznosu od 1.439.449,00 EUR-a. Partner u projektu je Grad Buzet i Općina Lanišće.

### Program 1020: DJELATNOST SOCIJALNE SKRBI SA SMJEŠTAJEM,

**Opis programa**: Dom za starije osobe Buzet pruža usluge socijalne i zdravstvene skrbi za osobe starije životne dobi prvog, drugog, trećeg i četvrtog stupnja usluga. Stručni rad provode stručni radnici, odluke se donose na sastancima stručnog vijeća i komisijama za prijem i otpust korisnika.

Financijskim planom sredstva su planirana za provođenje programa: Redovni program - skrb o starijim osobama kroz institucionalni i izvaninstitucionalni oblik skrbi i sredstva za dogradnju Doma.

Intenzitet pružene usluge ovisi o vrsti usluge, potrebama korisnika odnosno funkcionalnoj sposobnosti i zdravstvenom stanju korisnika.

SMJEŠTAJ

U okviru usluge smještaja, korisnicima je osigurano:

1. Stanovanje i prehrana
* Stanovanje – stambeni dio gdje je smještaj u jednokrevetnim ili dvokrevetnim sobama sa sanitarnim čvorom, stacionarni dio gdje je smještaj u dvokrevetnim ili trokrevetnim sobama sa sanitarnim čvorom.
* Prehrana – određena od liječnika a uz nadzor glavne medicinske sestre, osigurava se pravilan unos namirnica s obzirom na zdravstveno stanje korisnika.
1. Njega i briga o zdravlju
	* Našim korisnicima osiguravamo 24 satnu zdravstvenu skrb i njegu prilagođenu individualnim potrebama korisnika. Osoblje Doma brine o osobnoj higijeni korisnika te sprječava nastanak komplikacija dugotrajnog ležanja. Korisnicima osiguravamo pomoć kod hranjenja, redovitog uzimanja terapije prema preporuci liječnika, praćenje vitalnih funkcija, redovite kontrole krvnog tlaka i šećera, uzimanje materijala za laboratorijske pretrage, zbrinjavanje rana.
2. Socijalni rad
* smanjen osjećaj osamljenosti, socijalizacija, povećana kvaliteta života, osjećaj korisnosti, bolje psihofizičko zdravlje, praćenje individualnih promjena korisnika - individualan pristup korisnicima, grupni rad s korisnicima.
1. Organizirano provođenje slobodnog vremena.
* Naši korisnici mogu birati na koji način će ispuniti svoje slobodno vrijeme. Društveno-zabavne aktivnosti u Domu su zanimljive i raznolike. Svrha ovih aktivnosti je podizanje kvalitete života te aktivno provođenje slobodnog vremena korisnika. Svaki korisnik prema svojim sklonostima može odabrati aktivnost po želji, bilo da se u nju aktivno uključi ili samo želi prisustvovati nekom događaju. U Domu se prigodno obilježavaju blagdani i organiziraju proslave rođendana korisnika. U Domu također postoji glazbena radionica, kreativna radionica, provode se aktivnosti vjerskog sadržaja, sportsko rekreacijske aktivnosti i društvene igre, kulturno zabavne aktivnosti. Prilikom smještaja te dolaska u domsku sredinu vrlo je bitno pružanje pomoći i podrške korisniku u razdoblju prilagodbe.

POMOĆ U KUĆI

Za socijalnu uslugu pomoć u kući Dom ima licenciju za rad, a usluga obuhvaća:

* 1. Organiziranje prehrane u kući korisnika- nabavu živežnih namirnica, pomoć u pripremanju obroka, nabavu i dostavu gotovih obroka u kuću. Usluge provode gerontodomaćica i pomoćni radnik- dostavljač obroka.
	2. Obavljanje kućanskih poslova u kući korisnika - pranje posuđa, pospremanje stana, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština. Obavljanje kućnih poslova u kući korisnika provodi gerontodomaćica.
	3. Održavanje osobne higijene u kući korisnika - pomoć u oblačenju i svlačenju, u kupanju i obavljanju drugih higijenskih potreba, zadovoljavanje drugih svakodnevnih potreba. Održavanje osobne higijene u kući korisnika provodi gerontodomaćica.
	4. Uređenje okućnice i tehnički poslovi u kući korisnika - cijepanje drva, košnju trave okućnice, obavljanje sitnih popravaka u kući koji ne zahtijevaju specifična stručna znanja. Uređenje okućnice i tehničke poslove u kući korisnika provodi pomoćni radnik.

Od 2008. godine pružamo usluge dostave gotovih obroka starijim osobama s buzetskog područja i na područje Općine Lanišće.

Financijski plan ustanove Doma za starije osobe Buzet za 2023. godinu predviđa ukupne prihode od 3.720.967,00 eura.

**Zakonske i druge pravne osnove na kojima se Program zasniva**:

* Zakon o socijalnoj skrbi (NN 18/22, 46/22 i 119/22)
* Pravilnik o minimalnim uvjetima za pružanje socijalnih usluga (NN 40/14, 66/15, 56/20 i 28/21),
* Pravilnik o izmjenama i dopunama pravilnika o minimalnim uvjetima za pružanje socijalnih usluga (NN 66/15, 56/20, 28/21 i 144/21);
* Pravilnik o standardima kvalitete socijalnih usluga (NN 143/14),
* Zakon o ustanovama (NN 76/93, 29/97, 47/99, 35/08, 127/19),
* Zakon o javnoj nabavi (NN 120/16 i 114/22).
* Zakona o proračunu (Narodne novine, br. 144/21),
* Pravilnik o proračunskim klasifikacijama (Narodne novine, br. 26/10, 120/13, 1/20),
* Pravilnik o proračunskom računovodstvu i Računskom planu (Narodne novine, br. 124/14, 115/15, 87/16, 3/18, 126/19 i 108/2020),
* Zakon o fiskalnoj odgovornosti (NN 111/18),
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19),
* Upute za izradu proračuna jedinice lokalne i područne (regionalne) samouprave i
* Smjernice ekonomske i fiskalne politike za razdoblje 2023. – 2025. godine,
* Statut Doma za starije osobe Buzet.
* Dom je dužan pridržavati se: Zakona o zaštiti na radu, Zakona o zaštiti od požara, Zakona o zaštiti eksplozivnih tvari, Zakona o zaštiti okoliša, Zakona o zaštiti osobnih podataka, Zakona o arhivskom gradivu i arhivima, Zakona o zdravstvenoj zaštiti, HACCP standarda, Pravilnika o uvjetima i načinu obavljanja mjera za sprečavanje i suzbijanje bolničkih infekcija i drugih zakonskih propisa vezanih za djelatnost.

**Cilj programa**: U naredne tri godine nastojat će se podići kvalitetu skrbi o starijim osobama na što višu razinu usavršavanjem osoblja (stručnih radnika i drugih radnika) te podizanjem materijalnih i drugih uvjeta, prema našim mogućnostima, na viši standard, a sve u skladu sa zahtjevima standarda kvalitete.

Program - skrb o starijim osobama kroz institucionalni i vaninstitucionalni oblik skrbi

Grad Buzet razvija skrb o svojim starijim članovima, te je osnivanje Doma za starije osobe kvalitetan pomak u toj skrbi. Razvoj te skrbi je dinamičan proces, a poboljšanje kvalitete i razvoj usluga u smjeru pružanja usluga u zajednici cilj je za naredno razdoblje. Dom za starije osobe Buzet ima primaran zadatak poboljšanje života starijih osoba na području Grada Buzeta, te u skladu s potrebama stanovništva kreiraju se programi i usluge.

Cilj je putem različitih aktivnosti i poduzimanjem različitih mjera podići kvalitetu skrbi u Domu, ali i uslugu skrbi približiti svim starijim osobama na području Grada Buzeta.

Poticat će se kvalitetna komunikacija na relacijama korisnici – zaposlenici - članovi obitelji – lokalna zajednica.

**Pokazatelji rezultata**:

Pokazatelj uspješnosti je zadovoljstvo korisnika i članova njihovih obitelji.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine.

**Sredstva za realizaciju programa**: osigurana su u iznosu 902.567,00 eura.

### Program 1037: UNAPREĐENJE I POBOLJŠANJE IZVANINSTITUCIONALNE SKRBI ZA OSOBE TREĆE ŽIVOTNE DOBI

**Opis programa**: U 2021. godini započelo se, a u 2022. godini nastavilo s realizacijom EU projekta „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta“ te se u financijskom planu za 2023. godinu planiraju preostala ugovorena nepovratna financijska sredstva od prijenosa EU sredstava. Za realizaciju dogradnje katnog dijela Doma, za pružanje institucionalnih usluga, u financijskom planu za 2023. godinu ugovoreno je financiranje dugoročnim zaduživanjem kod kreditne institucije Erste & S. banke.

**Cilj programa**: Cilj je u 2023. godini završiti dogradnju Doma čime bi i prostorno povećali mogućnost pružanja kvalitetnije skrbi u instituciji i izvaninstituciji.

**Pokazatelji rezultata**: Dovršena investicija i novosagrađeni dio Doma stavljen u funkciju u drugoj polovici 2023. godine.

**Usklađenost programa s dokumentima dugoročnog razvoja**: Provedbeni program Grada Buzeta za razdoblje od 2021. do 2025. godine

**Sredstva za realizaciju programa**: planirana su u iznosu od 2.818.400,00 kuna kao Kapitalni projekt K103701: Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta

## **Razdjel 300: Upravni odjel za financije i gospodarstvo**

U nastavku su dana obrazloženja prijedloga programa iz djelokruga Upravnog odjela za financije i gospodarstvo Grada Buzeta.

**Sažetak djelokruga rada**

Odlukom o ustrojstvu gradske uprave Grada Buzeta uređuje se ustrojstvo i djelokrug rada Upravnog odjela za financije i gospodarstvo. Osnovna djelatnost odjela je izrada nacrta i prijedloga proračuna odnosno odluke o privremenom financiranju, odgovarajućih odluka za provedbu proračuna, te godišnjeg i drugih obračuna proračuna; priprema odluka, općih i pojedinačnih akata iz djelokruga financija, proračuna, računovodstva i gospodarstva; praćenje izvršenja prihoda i rashoda; vođenje odgovarajućih knjigovodstvenih poslova i drugih evidencija; obračun plaća i drugih primanja; praćenje gospodarskih aktivnosti i stvaranje uvjeta za unaprjeđenje gospodarstva na području Grada; poticanje poduzetničkih poslova na području Grada; i drugih povezanih poslova.

Ukupna sredstva za rad Odjela planirana su u iznosu od 239.209,00 EUR kroz 2 programa:

* Program 1023 – Javna uprava i administracija i
* Program 1024 – Program gospodarstva.

### Program 1023: Javna uprava i administracija

**Opis programa**: Javna uprava i administracija obuhvaća aktivnosti kojima se osiguravaju sredstva namijenjena za ostvarivanje prava iz radnog odnosa temeljem Zakona i kolektivnog ugovora, odnosno za isplatu plaća, doprinosa i ostalih rashoda za zaposlene kao i pratećih materijalnih troškova s ciljem osiguravanja uvjeta za redovno funkcioniranje Odjela; obavljanje upravnih, stručnih i ostalih poslova, aktivnosti vezane za osiguranje imovine u vlasništvu Grada, podmirivanje bankarskih usluga i usluga platnog prometa, naknade Poreznoj upravi za poslove obračuna i naplate poreza na dohodak (1%) i izdatke za otplatu kredita i kamata.

**Zakonske i druge pravne osnove na kojima se Program zasniva**:

* Zakon o proračunu (NN 144/21),
* Zakon o lokalnoj i područnoj (regionalnoj) samoupravi (NN 33/01, 60/01,129/05, 109/07, 125/08, 36/09, 150/11, 144/12, 19/113 – pročišćeni tekst, 137/15, 123/17, 98/19 i 144/20),
* Zakon o financiranju jedinica lokalne i područne (regionalne) samouprave (NN 127/17, 138/20),
* Zakon o Općem upravnom postupku (NN 47/09, 110/21),
* Opći porezni zakon (NN 115/16, 106/18, 121/19, 32/20, 42/20, 114/22),
* Zakon o fiskalnoj odgovornosti (111/18, 41/20),
* Zakon o radu (NN 93/14, 127/17, 98/19),
* Zakon o plaćama u lokalnoj i područnoj (regionalnoj) samoupravi (NN 28/10),
* Zakon o porezu na dohodak (NN 115/16, 106/18, 121/19, 32/20, 138/20),
* Zakon o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22)
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19 108/20, 144/21),
* Statut Grada Buzeta (SN Grada Buzeta 2/21, 10/21),
* Odluka o koeficijentima za obračun plaće službenika i namještenika (SN Grada Buzeta 10/17, 11/18),
* Kolektivni ugovor za službenike i namještenike (SN Grada Buzeta 9/13, 11/21).
* Ostali zakoni s područja financija

**Cilj programa**: omogućiti funkcioniranje odjela radi obavljanja poslova proračuna, financijskih poslova, računovodstveno-knjigovodstvenih poslova i poslova naplate gradskih poreza te učinkovito upravljanje javnim financijama i imovinom.

**Pokazatelji rezultata**: postignuta razina primjene zakona i drugih propisa donesenih na temelju zakona, namjensko korištenje sredstava, provedba zaključaka Gradonačelnika i Gradskog vijeća te postignuta kvaliteta nadzora nad materijalnim i financijskim poslovanjem odjela gradske uprave, kontinuirano praćenje razine likvidnosti proračuna radi podmirenja zakonskih, ugovornih, kreditnih i drugih financijskih obveza Grada te financiranje javnih rashoda na razini Grada putem planskih financijskih dokumenata prihvaćenih od strane Gradskog vijeća.

**Usklađenost programa s dokumentima dugoročnog razvoja**: Program je usklađen sa strateškim ciljem 3: Učinkovito i djelotvorno pravosuđe, javna uprava i upravljanje državnom imovinom; mjera R: Lokalna uprava i administracija.

**Sredstva za realizaciju programa**: osigurana su u iznosu 282.809,00 EUR-a kroz aktivnosti u nastavku.

**Aktivnost A102301**: Redovna djelatnost odjela

Kroz navedenu aktivnost obuhvaćeni su *rashodi za zaposlene, materijali rashodi (naknade za prijevoz na posao i službeni put, te dnevnice),* ostali nespomenuti izdaci, rashodi za premije osiguranja, izdaci za naknadu Poreznoj upravi u visini 5 % od naplate poreza na potrošnju alkoholnih i bezalkoholnih pića, te 1 % za naplatu poreza na dohodak, izdaci od namjenskih sredstava od prodaje stanova sa stanarskim pravom.

U odnosu na plan za 2022. godinu rashodi za zaposlene planirani su za 6 službenika (1 službenik više), te s povećanjem osnovice za 6% što ukupno iznosi 199.100,00 EUR-a.

Izdaci za naknadu Poreznoj upravi u visini 5 % od naplate poreza na potrošnju alkoholnih i bezalkoholnih pića planirani su u iznosu 1.200,00 EUR-a, dok su izdaci za naplatu poreza na dohodak planirani u iznosu 25.500,00 EUR-a. Premije osiguranja za imovinu, vozila i odgovornost planirana su u iznosu 15.200,00 EUR-a. Sredstva od prodaje stanova planirana su u iznosu 2.200,00 EUR-a.

**Aktivnost A102304**: Otplata kamata po zaduženju

Kamate na kredite planirane u iznosu 7.600,00 EUR-a za dogradnju Vrtića i 1.500,00 EUR-a HABOR-u za rekonstrukciju javne rasvjete.

**Aktivnost A102305**: Otplata kredita

Otplata kredita za dogradnju Vrtića iznosi 69.300,00 EUR.

**Kapitalni projekt K102306**: Izrada provedbenog plana za mandatno razdoblje i Plana razvoja

U 2023. godini planirana su sredstva u iznosu 5.309,00 EUR-a za izradu Plana razvoja Grada Buzeta čija je izrada započela u 2022. godini.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa:** rashodi za zaposlene planirani su na bazi 6 službenika, s bruto osnovicom uvećanoj za 6% u odnosu na plan za 2022. godinu, te 0,5% za minuli rad kao i materijalnim pravima sukladno kolektivnom ugovoru. Otplate kredita i kamata planirane su sukladno otplatnim planovima. Planirani ostali troškovi temeljeni su na dosadašnjoj realizaciji i mogućnostima proračuna, a sve s ciljem realizacije redovitih aktivnosti.

### Program 1024: Program gospodarstva

**Opis programa**: Programom se nastoji poticati razvoj gospodarstva kroz mjere usmjerene prema poduzetnicima, obrtnicima i poljoprivrednicima kroz *Program razvoja poduzetništva i poljoprivrede u 2023. godini* (prilog). Također, nastoji se dati na raspolaganje državno poljoprivredno zemljište čemu prethodi izrada Izmjena i dopuna programa raspolaganja poljoprivrednim zemljištem u vlasništvu Republike Hrvatske.

**Zakonske i druge pravne osnove na kojima se Program zasniva**:

* Zakon o poljoprivredi (NN 30/15, 118/18, 42/20, 127/20, 52/21),
* Zakon o poticanju razvoja malog gospodarstva (NN 29/02, 63/07, 53/12, 56/13, 121/16),
* Zakon o državnim potporama (NN 47/14, 69/17),
* Zakon o poljoprivrednom zemljištu (NN 20/18, 115/18, 98/19, 57/22),
* Zakon o obrtu (NN 143/13, 127/19, 41/20),
* Zakon o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22),
* Zakon o trgovini (NN broj 87/08, 96/08, 166/08, 76/09, 114/11, 68/13, 30/14, 32/19, 98/19, 32/20)
* Drugi zakonski i podzakonski akti vezani za gospodarstvo.

**Cilj programa**: osigurati uvijete za razvoj poljoprivrede i gospodarstva (poticanje poduzetništva nižom kamatnom stopom na zaduženje za obrtna sredstva i za nove investicije, povećati i očuvati poljoprivrednu proizvodnju, očuvanje ruralnih prostora te postizanje kvantitativne i kvalitativne proizvodnje); povećanje površina obradivih poljoprivrednih zemljišta, smanjenje šteta od divljači.

**Pokazatelji rezultata**: broj subjekata koji se bave poljoprivrednom proizvodnjom, broj poduzetnika, broj korisnika mjera za poticanje gospodarstva, broj subvencioniranih poduzetničkih kredita, broj korisnika poduzetničkog inkubatora.

**Usklađenost programa s dokumentima dugoročnog razvoja**: program je povezan sa strateškim ciljem 1: Konkurentno i inovativno gospodarstvo, strateškim ciljem 9: Samodostatnost u hrani i razvoj biogospodarstva; strateškim ciljem 11: Digitalna tranzicija društva i gospodarstva, strateškim ciljem 13: Jačanje regionalne konkurentnosti kroz mjeru I: Gospodarski razvoj

**Sredstva za realizaciju programa**: osigurana su u iznosu 76.400,00 EUR-a kroz slijedeće aktivnosti.

**Aktivnost A102402**: Subvencije

Kroz navedenu aktivnost planirane su mjere i poticaji kako slijedi:

* Sufinanciranje kamata na kredite (program Poduzetnik IŽ) – 13.900,00 EUR-a,
* Mjere za poticanje poduzetništva – 21.800,00 EUR-a,
* Sufinanciranje aktivnosti u obrtništvu – 2.400,00 EUR-a,
* Mjere poticanja razvoja poljoprivrede – 8.000,00 EUR-a,
* Sufinanciranje Fonda za razvoj poljoprivrede i agroturizma Istre – 1.300,00 EUR-a.

**Aktivnost A102406**: Pružanje usluga upravljanja poduzetničkim inkubatorom

Osiguravaju se sredstva za upravljanje poduzetničkim inkubatorom Verzi u iznosu 19.900,00 EUR-a što uključuje režijske troškove i ostale troškove kao što su seminari, edukacije i sl.

**Kapitalni projekt K102404**: Program raspolaganja poljoprivrednim zemljištem

Kroz navedeni projekt osigurana su sredstva u iznosu 6.400,00 EUR-a za provedbu izmjena i dopuna Programa raspolaganja poljoprivrednim zemljištem u vlasništvu Republike Hrvatske sukladno Zakonu.

**Kapitalni projekt K102405**: Izrada Programa zaštite divljači van lovnog područja za Grad Buzet

Za izradu Programa zaštite divljači van lovnog područja osigurana su sredstva u iznosu 2.500,00 EUR-a. S obzirom da se izrada započela u 2022. godini, sredstva se osiguravaju samo u razlici nerealiziranog dijela.

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa:** temeljeni su na dosadašnjim pokazateljima kao što su broj, odnosno iznos danih subvencija kroz mjere za poticanje razvoja poduzetništva i poljoprivrede, ugovoreni ugovori te mogućnostima proračuna, a sve s ciljem realizacije redovitih aktivnosti bez narušavanja kvalitete.

## **Razdjel 400: Upravni odjel za gospodarenje prostorom**

Ovim obrazloženjem detaljnije se obrazlaže prijedlog Proračuna za 2023. godinu i projekcije za 2024. i 2025. godinu iz nadležnosti Upravnog odjela za gospodarenje prostorom.

### Program 1026: JAVNA UPRAVA I ADMINISTRACIJA

**Opis programa**: Javna uprava i administracija obuhvaća aktivnosti kojima se osiguravaju sredstva namijenjena za ostvarivanje prava iz radnog odnosa temeljem Zakona i kolektivnog ugovora, odnosno za isplatu plaća, doprinosa i ostalih rashoda za zaposlene kao i pratećih materijalnih troškova s ciljem osiguravanja uvjeta za redovno funkcioniranje Odjela.

**Zakonske i druge pravne osnove na kojima se Program zasniva**:

* Kolektivni ugovor
* Zakon o plaćama u lokalnoj i područnoj (regionalnoj) samoupravi
* Zakon o radu i dr. podzakonski propisi

**Cilj programa**:

* Učinkovita i djelotvorna javna uprava
* Unaprjeđenje upravljanja ljudskim resursima na načelima profesionalizma i kompetitivnosti, te kvalitete lokalne samouprave
* Povećanje dostupnosti digitalnih javnih usluga i jačanje kapaciteta i digitalnih kompetencija zaposlenika
* Ubrzavanje procesa zaprimanja i rješavanja zahtjeva stranaka
* Osiguravanje daljnjeg razvoja Grada Buzeta

**Pokazatelji rezultata**:

* Učinkovita, brza i djelotvorna javna uprava uz što manja financijska opterećenja za proračun, te uz kontinuirano unaprjeđenje znanja djelatnika, ulaganje u digitalizaciju poslovnih procesa i jačanje transparentnosti rada javne uprave
* Uspješno i u planiranim rokovima izvršene aktivnosti i kapitalni projekti, te inicijativnost u pripremi novih projekata s ciljem daljnjeg razvoja Grada Buzeta

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 4 - Učinkovita, pametna i održiva javna uprava;

Mjera 4. Lokalna uprava i administracija

Aktivnosti 1. Materijalni i ostali rashodi vezani za rad upravnih tijela i administracije

**Sredstva za realizaciju programa**: planirana su u iznosu 145.904,00 EUR kroz aktivnost:

**A102601: Redovna djelatnost odjela**

Planirani rashodi obrazloženi su kroz program.

### Program 1027: PROGRAM ODRŽAVANJA OBJEKATA I UREĐAJA KOMUNALNE INFRASTRUKTURE

**Opis programa**: Program održavanja objekata i uređaja komunalne infrastrukture obuhvaća aktivnosti kojima se osigurava:

- održavanje objekata i uređaja komunalne infrastrukture u ispravnom i funkcionalnom stanju,

- održavanje šumskih i poljskih puteva

- reguliranje parkiranja u starogradskoj jezgri grada Buzeta,

- usluge radi zaštite javnog zdravlja i higijene (deratizacija, dezinsekcija, usluge higijeničarskog servisa, i dr.),

- izvršenje usluga sređivanja i evidentiranja neevidentirane komunalne infrastrukture, te

- izvršenje usluga radi osiguravanja učinkovitog ažuriranja baze podataka o obveznicima plaćanja javnih davanja (komunalna naknada, naknada za neizgrađeno građevinsko zemljište, naknada za uređenje voda, i dr.).

**Zakonske i druge pravne osnove na kojima se Program zasniva**:

* Zakon o komunalnom gospodarstvu,
* Zakon o financiranju vodnog gospodarstva,
* Odluka o komunalnoj naknadi i dr.

**Cilj programa**:

* Redovno provođenje aktivnosti vezanih uz redovitog održavanja objekata i uređaja komunalne i vodne komunalne infrastrukture u ispravnom i funkcionalnom stanju,
* osiguravanje građanima redovitog obavljanja komunalnih djelatnosti kao djelatnosti od javnog interesa, kao i osigurati provođenje drugih aktivnosti radi zaštite zdravlja i sigurnosti građana.
* Poboljšanje i unaprjeđenje komunalnih usluga,
* Zadržavanje postojeće ili podizanje razine postignute komunalne opremljenosti područja komunalnom infrastrukturom.

**Pokazatelji rezultata**:

* funkcionalna komunalna infrastruktura i redovito izvršene u utvrđenom obimu komunalne djelatnosti i ostale djelatnosti od interesa za građane.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 5 – Učinkoviti ljudski resursi i visoka kvaliteta života

 Mjera 5. Komunalno gospodarstvo

Aktivnost 1. poboljšanje komunalne opremljenosti

Aktivnost 2. aktivnosti vezane uz izgradnju i održavanje komunalne infrastrukture i

Aktivnost 3. rekonstrukcija, izgradnja i održavanje komunalnih objekata i opreme

**Sredstva za realizaciju programa**: osigurana su u iznosu 557.897,00 EUR kroz slijedeće aktivnosti:

**Aktivnost A102701: Održavanje komunalne infrastrukture**

**Aktivnost A102702: Ostale usluge i**

**Aktivnost A102704: Održavanje javne rasvjete**

Aktivnosti su detaljno razrađene kroz Program održavanja objekata i uređaja komunalne infrastrukture s naznačenim planiranim iznosima, detaljnom namjenom i izvorima financiranja.

### Program 1028: ZAŠTITA I OČUVANJE ČOVJEKOVE OKOLINE

**Opis programa**: Program obuhvaća aktivnosti kojima se osigurava komunalno opremanje građevinskih područja komunalnim vodnim građevinama javne vodoopskrbe (vodovodni ogranci u naseljima) i javne odvodnje otpadnih voda.

**Zakonske i druge pravne osnove na kojima se Program zasniva**:

* Zakon o vodama
* Zakon o financiranju vodnog gospodarstva
* Zakon o vodnim uslugama

**Cilj programa**: izgradnjom građevina javne vodoopskrbe i javne odvodnje otpadnih voda osigurati odgovarajuću komunalnu opremljenost građevinskih područja.

**Pokazatelji rezultata**: povećan broj građevina u građevinskim područjima spojenima na s propisima usklađenim sustavom javne vodoopskrbe i javne odvodnje.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 5 – Učinkoviti ljudski resursi i visoka kvaliteta života

Mjera 5. Komunalno gospodarstvo

Aktivnost 1. poboljšanje komunalne opremljenosti,

 Mjera 7. Uređenje naselja i stanovanje

 Aktivnost 1. aktivnosti vezane za unaprjeđenje stanovanja

Aktivnost 3. uređenje i opremanje s ciljem unaprjeđenja uvjeta za život u naseljima i

 Mjera 10.Zaštita i unaprjeđenje prirodnog okoliša

 Aktivnost 1. aktivnosti vezane za zaštitu prirode

 Aktivnost 2. očuvanje i unaprjeđenje kvalitete okoliša

**Sredstva za realizaciju programa**: osigurana su u iznosu 89.299,00 EUR kroz slijedeće aktivnosti:

**Aktivnost A102802: Izgradnja vodovodne mreže**

Namjenski prenesena sredstva iz prethodnog razdoblja usmjerila bi se na rješavanje manjih vodovodnih ogranaka u naseljima s ciljem komunalnog opremanja građevinskog zemljišta.

**Aktivnost A102803: Izgradnja kanalizacije**

Uz sredstva planirana u Proračunu 2022. godine, novo planiranim sredstvima bi se u cijelosti omogućila realizacija planiranih zahvata izgradnje iduće faze javne odvodnje Starog grada (dionica Vatrogasni dom – Pjacalet), rekonstruirao glavni kolektor u sklopu rekonstrukcije Riječke ulice i omogućila izgradnja javne odvodnje u poduzetničkoj zoni Mala huba II.

Iz sredstava razvojne naknade, nastavilo bi se s pripremom dokumentacije za izgradnju Aglomeracije Buzet prijavom na EU fondove.

Aktivnosti su iskazane u Programu građenja objekata i uređaja komunalne infrastrukture s naznačenim planiranim iznosima i izvorima financiranja.

### Program 1029: ODRŽAVANJE POSLOVNIH I STAMBENIH PROSTORA

**Opis programa**: Program obuhvaća aktivnosti kojima se osigurava kontinuirano tekuće i investicijsko održavanje poslovnih prostora i stanova u vlasništvu Grada Buzeta, kao i prostora za rad i društvenih domova Mjesnih odbora, uključivo podmirenje režijskih i tekućih troškova društvenih domova i društvenih prostorija po Mjesnim odborima.

**Zakonske i druge pravne osnove na kojima se Program zasniva**:

* Zakon o vlasništvu i drugim stvarnim pravima
* Zakon o zakupu poslovnih prostora

**Cilj programa**: kontinuirano tekuće i investicijski održavati u ispravnom stanju stanove, poslovne prostore i prostorije za korištenje Mjesnih odbora (društveni domovi i sl.)

**Pokazatelji rezultata**: povećanje ukupnog broja uređenih i održavanih poslovnih prostora, stanova i društvenih prostorija / domova.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 1 – Konkurentno i inovativno gospodarsko okruženje

 Mjera 1. Gospodarski razvoj

Aktivnost 2. aktivnosti vezane za poticanje razvoja poduzetništva i gospodarstva

Prioritetnim smjerom 5 – Učinkoviti ljudski resursi i visoka kvaliteta života

Mjera 4. Lokalna uprava i administracija

 Aktivnost 3. učinkovito upravljanje javnim prostorom i imovinom

Mjera 5. Komunalno gospodarstvo

Aktivnost 3. rekonstrukcija, izgradnja i investicijsko održavanje komunalnih objekata i opreme.

**Sredstva za realizaciju programa**: osigurana su u iznosu 92.478,00 EUR kroz slijedeće aktivnosti:

**Aktivnost A102901**: **Održavanje poslovnih prostora**

**Aktivnost A102902: Održavanje stambenih prostora**

**Aktivnost A102903**: **Ostali materijalni izdaci za održavanje gradskih nekretnina**

Aktivnosti su detaljnije razrađene u Programu održavanja s planiranim sredstvima i izvorima financiranja.

### Program 1030: GRADNJA OBJEKATA I UREĐAJA

**Opis programa**: Program obuhvaća niz kapitalnih projekata a ciljem pripremnih aktivnosti za građenje (rješavanje imovinsko pravnih odnosa, izrada projektne dokumentacije i dr.) i samog građenja komunalne infrastrukture radi osiguranja opremanja novih građevinskih područja potrebnom komunalnom infrastrukturom ili podizanja razine opremljenosti postojećih građevinskih područja.

**Zakonske i druge pravne osnove na kojima se Program zasniva**:

* Zakon o gradnji
* Zakon o komunalnom gospodarstvu
* Zakon o učinkovitom korištenju energije u neposrednoj potrošnji
* Zakon o energetskoj učinkovitosti
* Zakon o obnovljivim izvorima energije
* Zakon o vlasništvu i drugim stvarnim pravima
* Zakon o cestama
* Zakon o grobljima
* Zakon o održivom gospodarenju otpadom
* Zakon o porezu na dodanu vrijednost

**Cilj programa**:

* kontinuirano investicijskim ulaganjima unaprjeđivati razinu komunalne opremljenosti građevinskih područja naselja i gospodarskih zona, te građenjem novih građevina komunalne infrastrukture komunalno opremati nova planirana građevinska područja za daljnji razvoj stambenih područja s pripadajućim povezanim funkcijama i zona za gospodarski razvoj,
* ulaganjima u modernizaciju (energetsku obnovu) javne rasvjete racionalizirati troškove potrebne električne energije za istu,
* investicijskim ulaganjima u rekonstrukciju postojećih i građenjem novih građevina javne namjene podizati opći standard javne infrastrukture (izgradnja / rekonstrukcija groblja i građevina na istima, izgradnja autobusnog kolodvora, učinkovito gospodarenje otpadom – sortirnica, reciklažno dvorište za građevinski otpad, nabava čistilice i dr., te
* ulaganjima u obnovljive izvore energije I(izgradnjom fotonaponskih elektrana) racionalizirati ukupne troškove električne energije u objektima javne društvene namjene (Dječji vrtić, Dom za starije osobe Buzet).

**Pokazatelji rezultata**: iskazuju se kroz povećanje km javnih i nerazvrstanih cesta koje su obnovljene ili rekonstruirane, brojem izrađenih tj. pripremljenih projekata za komunalno opremanje građevinskih područja, te postignutim dugoročnim i kratkoročnim financijskim uštedama uslijed povećanja energetske učinkovitosti javne rasvjete i izgradnjom fotonaponskih elektrana na dva objekta javne društvene namjene u vlasništvu Grada Buzeta.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 1 – Konkurentno i inovativno gospodarsko okruženje

 Mjera 1. Gospodarski razvoj

Aktivnost 2. aktivnosti vezane za poticanje razvoja poduzetništva i gospodarstva

Aktivnost 4. jačanje poduzetničke infrastrukture uspostavom poslovnih zona

Prioritetnim smjerom 2 – Održiv, konkurentan, otporan i cjelogodišnji turizam

Mjera 2. Turizam

 Aktivnost 1. poticanje održivog razvoja turizma

Prioritetnim smjerom 5 – Učinkoviti ljudski resursi i visoka kvaliteta života

Mjera 5. Komunalno gospodarstvo

Aktivnost 3. rekonstrukcija, izgradnja i investicijsko održavanje komunalnih objekata i opreme,

 Mjera 7. Uređenje naselja i stanovanje

Aktivnost 1. aktivnosti vezane za unaprjeđenje stanovanja

Aktivnost 3. uređenje i opremanje s ciljem unaprjeđenja uvjeta za život u naseljima

Prioritetnim smjerom 6. – Doprinos energetskoj i ekološkoj tranziciji

 Mjera 10. Zaštita i unaprjeđenje prirodnog okoliša

 Aktivnost 3. Korištenje obnovljivih izvora energije

 Aktivnost 4. Učinkovito gospodarenje energijom

Aktivnost 5. Unaprjeđenje i energetska obnova objekata javne i stambene namjene i

Prioritetnim smjerom 7. – Ulaganje u infrastrukturu s ciljem ravnomjernog i održivog razvoja

 Mjera 11. Promet i održavanje javnih prometnica

 Aktivnost 3. Unaprjeđenje i izgradnja prometne infrastrukture i

 Aktivnost 5. Razvoj i poboljšanje uvjeta za siguran promet.

**Sredstva za realizaciju programa**: osigurana su u iznosu 1.156.208,00 EUR kroz slijedeće kapitalne projekte:

**Kapitalni projekt K103001**: **Gradnja objekata i uređaja komunalne infrastrukture**

**Kapitalni projekt K103002: Proširenje i rekonstrukcija groblja u Buzetu**

**Kapitalni projekt K103005: Rekonstrukcija javne rasvjete (energetska obnova)**

**Kapitalni projekt K103006: Korištenje obnovljivih izvora energije**

Kapitalni projekti su detaljnije razrađeni u Programu građenja s planiranim sredstvima i izvorima financiranja.

### Program 1031: GOSPODARENJE OTPADOM

**Opis programa**: Program obuhvaća aktivnosti kojima se osigurava kontinuirano provođenje aktivnosti vezanih uz izgradnju Županijskog centra za gospodarenje otpadom.

**Zakonske i druge pravne osnove na kojima se Program zasniva**:

* Zakon o gospodarenju otpadom

**Cilj programa**: Kontinuirano kroz kapitalna ulaganja u ŽCGO unaprjeđivati sustav gospodarenje otpadom na području Grada Buzeta i šire.

**Pokazatelji rezultata**: Uspješno otplaćeni anuiteti za kredit za investiciju izgradnje ŽCGO.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetni smjer 5 - Učinkoviti ljudski resursi i visoka kvaliteta života

Mjera 5. Komunalno gospodarstvo

Aktivnost 3. rekonstrukcija, izgradnja i investicijsko održavanje komunalnih objekata i opreme,

Prioritetni smjer 6 – Doprinos energetskoj i ekološkoj tranziciji

 Mjera 10. Zaštita i unaprjeđenje prirodnog okoliša

 Aktivnost 1. Aktivnosti vezane za zaštitu prirode

 Aktivnost 2. Očuvanje i unaprjeđenje kvalitete okoliša

**Sredstva za realizaciju programa**: osigurana su u iznosu 11.693,00 EUR kroz slijedeću aktivnosti:

**Aktivnost A103101: Gospodarenje otpadom**

Planirana sredstva se odnose na kapitalnu potporu za otplatu kredita za izgradnju ŽCGO Kaštjun.

### Program 1038: SUFINANCIRANJE DOKUMENTACIJE ZA ENERGETSKU OBNOVU

**Opis programa**: Program obuhvaća aktivnosti kojima se osigurava kontinuirano provođenje aktivnosti vezanih uz poticanje građanstva u postupcima energetske obnove zgradnog fonda i ulaganjima u obnovljive izvore energije (fotonaponske elektrane i sl.) kroz sufinanciranje dijela troškova.

**Zakonske i druge pravne osnove na kojima se Program zasniva**:

* Zakon o energetskoj učinkovitosti
* Zakon o gradnji
* Pravilnik o jednostavnim građevinama i radovima

**Cilj programa**: prijavama FZOEU i drugim tijelima povećati udio zgrada (obiteljskih kuća i višestambenih zgrada) koje su energetski obnovljene i koriste u kućanstvima energiju dobivenu iz obnovljivih izvora.

**Pokazatelji rezultata**: uspješno izrađena i predana prijavna dokumentacija za energetsku obnovu obiteljskih kuća i višestambenih zgrada (energetski pregled i certifikat, glavni projekt za izgradnju fotonaponske elektrane i sl.) na objavljene natječaje javnopravnih tijela.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 5 – Učinkoviti ljudski resursi i visoka kvaliteta života

 Mjera 7. Uređenje naselja i stanovanje

Aktivnost 1. aktivnosti vezane za unaprjeđenje stanovanja

**Sredstva za realizaciju programa**: osigurana su u iznosu 4.645,00 EUR kroz slijedeću aktivnost:

**Aktivnost A103801**: **Sufinanciranje dokumentacije za energetsku obnovu**

Sukladno dinamici trošenja sredstava za predmetnu namjenu u prethodnom razdoblju, osigurana su inicijalna sredstva za nastavak sufinanciranja građanima troškova izrade prijavne dokumentacije na natječaje FZOEU za energetsku obnovu zgrada i ugradnju fotonaponskih elektrana.

### Program 1039: ADAPTACIJA VIŠENAMJENSKOG IGRALIŠTA KOD SREDNJE ŠKOLE

**Opis programa**: Program obuhvaća kapitalni projekt kojim se cjelovito uređuje (adaptira) postojeće polivalentno igralište kod Srednje škole u suvremeno sportsko igralište.

**Zakonske i druge pravne osnove na kojima se Program zasniva**:

* Zakon o komunalnom gospodarstvu
* Zakon o gradnji
* Pravilnik o jednostavnim građevinama i radovima

**Cilj programa**: uspješno adaptirati postojeće višenamjensko igralište kod Srednje škole u Buzetu

**Pokazatelji rezultata**: uspješno cjelovito uređeno (adaptirano) postojeće polivalentno igralište uz Srednju školu.

**Usklađenost programa s dokumentima dugoročnog razvoja**:

Program je usklađen s:

- NRS 2030 i

- Provedbenim programom Grada Buzeta za razdoblje 2021. – 2025.;

Prioritetnim smjerom 5 – Učinkoviti ljudski resursi i visoka kvaliteta života

 Mjera 6. Kultura, tjelesna kultura i sport

Aktivnost 2. unaprjeđenje dostupnosti sportsko – rekreacijskih sadržaja

Aktivnost 3. poticanje razvoja sporta i rekreacije

**Sredstva za realizaciju programa**: osigurana su u iznosu 183.200,00 EUR kroz slijedeći kapitalni projekt:

**Kapitalni projekt K103901 Adaptacija višenamjenskog igrališta kod srednje škole**

U planiranim troškovima kapitalnog projekta uključeni su troškovi izvođenja radova cjelovite adaptacije i troškovi stručnog nadzora građenja.

Obrazloženje pripremile:

* Reana Glavić Jačić, službenica koja privremeno obavlja poslove pročelnika Upravnog odjela za financije i gospodarstvo Grada Buzeta,
* Elena Grah Ciliga, pročelnica Upravnog odjela za opće poslove, društvene djelatnosti i razvojne projekte Grada Buzeta i
* Anica Milković Grbac, pročelnica Upravnog odjela za gospodarenje prostorom Grada Buzeta,